
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 130 

29 Ιανουάριου 2004 


ΑΠΟΦΑΣΕΙ Σ 

Αριθ. Α2-131 

Έγκριση Γενικού Κανονισμού Προσωπικού του «Οργανι¬ 
σμού Κεντρικής Αγοράς Αθηνών ΟΚΑΑ ΑΕ». 

ΟΙ ΥΠΟΥΡΓΟΙ 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

Τις διατάξεις: 

1) Τον Ν. 2414/96 (ΦΕΚ 135/Α796) «Εκσυγχρονισμός 
των Δημοσίων Επιχειρήσεων και Οργανισμών και άλλες 
διατάξεις». 

2) Του Ν.1558/85 (ΦΕΚ 137/Α785) «Κυβέρνηση και Κυ¬ 
βερνητικά Όργανα». 

3) Του Π.Δ. 397/88 (ΦΕΚ 185/Α788) «Οργανισμός του 
Υπουργείου Εμπορίου όπως τροποποιήθηκε και ισχύει 

4) Του Π.Δ. 27/96 (ΦΕΚ 19/Α796) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5) Του Π.Δ. 406/98 (ΦΕΚ286/Α798) «Μετατροπήτου Ορ¬ 
γανισμού Κεντρικής Αγοράς Αθηνών από ΝΠΔΔ σε Ανώ¬ 
νυμη Εταιρεία και έγκριση του Καταστατικού της» άρθρο 
36. 

6) Την 21386/16.7.2003 Κοινή Απόφαση του Πρωθυ¬ 
πουργού και Υπουργού Ανάπτυξης «Περί ανάθεσης αρ¬ 
μοδιοτήτων στους Υφυπουργούς Ανάπτυξης». 

7) Το 4210/21.10.2003 έγγραφο του ΟΚΑΑ ΑΕ με το 
οποίο μας διαβιβάστηκε στην υπηρεσία μας ακριβές αντί¬ 
γραφο του Γενικού Κανονισμού Προσωπικού του «ΟΚΑΑ 
ΑΕ». 

8) Την 77α724.9.2003 απόφαση του Δ.Σ. του ΟΚΑΑ ΑΕ. 

9) Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε τον Γενικό Κανονισμό Προσωπικού του 
«ΟΚΑΑ ΑΕ», που συντάχθηκε και εγκρίθηκε με την 77α/ 
24.9.2003 απόφαση του Δ.Σ. του ΟΚΑΑ ΑΕ που έχει ως 
εξής: 


ΓΕΝΙΚΟΣ ΚΑΝΟΝΙΣΜΟΣ ΠΡΟΣΩΠΙΚΟΥ 

ΑΡΘΡΟ 1: ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ 

1. Ο παρών Κανονισμός Προσωπικού του Οργανισμού 
Κεντρικής Αγοράς Αθηνών Α.Ε., περιλαμβάνει τους κανό¬ 
νες που ρυθμίζουν την υπηρεσιακή κατάσταση και εξέλι¬ 
ξη του προσωπικού του Οργανισμού, καθώς και τις σχέ¬ 
σεις μεταξύ της «Ο.Κ.Α.Α. ΑΈ.» και του προσωπικού αυ¬ 
τής. Τίθεται σε ισχύ κατ’ εφαρμογή των διατάξεων της 
παραγράφου 2 του άρθρου 36 του Π.Δ. 406/1998, το 
οποίο και κατισχύει σε περίπτωση συγκρούσεως του με 
τις διατάξεις του παρόντος. 

2. Στις διατάξεις του Κανονισμού αυτού υπάγεται: 

α. Το μόνιμο προσωπικό που υπηρετούσε στον Ο.Κ.Α.Α 
πριν από την έναρξη ισχύος του Π.Δ. 406/98 την 21 Δε¬ 
κεμβρίου 1998 (συμπεριλαμβανομένου και του μετατα- 
χθέντος προσωπικού από άλλες Δημόσιες Υπηρεσίες). 

β. Το προσωπικό που υπηρετούσε στον Ο.Κ.Α.Α. κατά 
την ίδια ημερομηνία με σύμβαση εργασίας Ιδιωτικού Δι¬ 
καίου αορίστου χρόνου (Ν. 993/79). 

γ. Το προσωπικό που προσλαμβάνεται με σύμβαση ερ¬ 
γασίας Ιδιωτικού δικαίου αορίστου χρόνου. 

δ. Το έκτακτο ή εποχιακό προσωπικό κατά το μέρος που 
ο παρών κανονισμός αναφέρεται σ’ αυτό. 

3. Ο Ο.Κ.Α.Α. δύναται προς κάλυψη εκτάκτων και πρό¬ 
σκαιρων αναγκών να προσλαμβάνει έκτακτο ή εποχιακό 
προσωπικό με σύμβαση εξαρτημένης εργασίας ορισμέ¬ 
νου χρόνου με όρους, διαδικασία και προϋποθέσεις που 
καθορίζονται με απόφαση του Διοικητικού Συμβουλίου. 
Κατά το μέρος που ο παρών Κανονισμός δεν αναφέρεται 
σε αυτό, διέπεται αποκλειστικά από τους όρους της σύμ¬ 
βασης εργασίας του. 

4. Δεν υπάγονται στις διατάξεις του παρόντος Κανονι¬ 
σμού: 

α. ΟΔιευθύνων Σύμβουλος του Οργανισμού. 

β. Ο Γενικός Διευθυντής του Οργανισμού (εφ’ όσον 
υπάρχει). 

γ. Οι δικηγόροι που παρέχουν νομική υποστήριξη στον 
Οργανισμό, ακόμα και εκείνοι με σχέση έμμισθης εντολής 
(αμειβόμενοι με πάγια αντιμισθία), οι οποίοι υπάγονται 
στον Κώδικα Περί Δικηγόρων. 

δ. Οι απασχολούμενοι με «σύμβαση έργου» ή με «εμπο¬ 
ρική εντολή». 

Στην περίπτωση που ο Διευθύνων Σύμβουλος καθώς και 
ο Γενικός Διευθυντής προέρχονται από το τακτικό προ¬ 
σωπικό του Οργανισμού, κατά το διάστημα της θητείας 
τους στις πιο πάνω μετακλητές θέσεις δεν υπάγονται στις 
διατάξειςτου Κανονισμού αυτού. Μετά τη με οποιοδήπο- 
τε τρόπο λύση ή λήξη της θητείας τους, οι παραπάνω επα¬ 
νέρχονται αυτοδίκαια στις θέσεις που κατείχαν προηγού¬ 
μενα και συνεχίζουν να παρέχουν την εργασία τους υπα¬ 
γόμενοι στις διατάξεις του Κανονισμού, ο δε χρόνος που 
διανύθηκε στις θέσεις αυτές λογίζεται ως χρόνος κανονι¬ 
κής υπηρεσίας για οποιαδήποτε έννομη συνέπεια που 
απορρέει από τις διατάξεις του Κανονισμού ή από άλλες 
διατάξεις. 

5. Η γνωστοποίηση του Κανονισμού σε όλο το προσω¬ 
πικό του Οργανισμού γίνεται με ανάρτηση αυτού σε εμ¬ 
φανές σημείο του τόπου εργασίας. Κάθε μισθωτός προ¬ 
τού αναλάβει εργασία δικαιούται και οφείλει να λάβει 
γνώση του περιεχομένου του παρόντος Κανονισμού, του 
οποίου τεκμαίρεται ότι αποδέχθηκε όλες τις διατάξεις. 

ΑΡΘΡΟ 2: ΠΡΟΣΩΠΙΚΟ ΤΗΣ ΕΤΑΙΡΕΙΑΣ 

1. Το προσωπικό συνδέεται με την Εταιρεία με σχέση 
εργασίας Ιδιωτικού Δικαίου και διακρίνεται σε ΤΑΚΤΙΚΟ, 
ΔΟΚΙΜΟ και ΕΚΤΑΚΤΟ. 

2. Το ΤΑΚΤΙΚΟ ΠΡΟΣΩΠΙΚΟ περιλαμβάνει: 

α. Το μόνιμο προσωπικό που υπηρετούσε στον Ο.Κ.Α.Α 
κατά το χρόνο της μετατροπής του από Ν.Π.Δ.Δ. σε Α.Ε. 
(21.12.1998) με σχέση εργασίας Δημοσίου Δικαίου και το 
οποίο μεταφέρεται σε αντίστοιχες προσωποπαγείς θέ¬ 
σεις που συστήνονται με τον Κανονισμό Εσωτερικής Ορ¬ 
γάνωσης και Λειτουργίας (Κ.Ε.Ο.Λ.) σύμφωνα με τα άρ¬ 
θρα 36 και 37 του Π.Δ. 406/98. 

β. Το προσωπικό που υπηρετούσε στον Ο.Κ.Α.Α. κατά 
τον ίδιο ως άνω χρόνο με σχέση εργασίας Ιδιωτικού Δι¬ 
καίου αορίστου χρόνου (Ν. 993/79) ή πάγιας εμμίσθου 
εντολής και το οποίο μεταφέρεται σε αντίστοιχες θέσεις 
που συστήνονται με τον Κανονισμό Εσωτερικής Οργάνω¬ 
σης και Λειτουργίας (Κ.Ε.Ο.Λ.) σύμφωνα μετά άρθρα 36 
και 37 του Π.Δ. 406/98. 

γ. Το προσωπικό που προσλήφθηκε /προσλαμβάνεται 
από την εταιρεία μετά την 21.12.1998 για κάλυψη οργανι¬ 
κών θέσεων με σχέση εργασίας Ιδιωτικού Δικαίου αορί¬ 
στου χρόνου. 

3. Το ΔΟΚΙΜΟ προσωπικό που προορίζεται για την κά¬ 
λυψη οργανικών θέσεων και ευρίσκεται στο δοκιμαστικό - 
εκπαιδευτικό στάδιο του ενός έτους, πριν την αξιολόγηση 
του, προκειμένου να κριθεί ικανό για τακτικό προσωπικό. 

4. Το ΕΚΤΑΚΤΟ προσωπικό περιλαμβάνειτο προσωπικό 
που προσλαμβάνεται με σχέση εργασίας Ιδιωτικού Δικαί¬ 
ου ορισμένου χρόνου, για την κάλυψη έκτακτων και απρό¬ 
βλεπτων ή εποχιακών αναγκών της Εταιρείας. 

ΑΡΘΡΟ 3: ΚΑΤΑΤΑΞΗ ΘΕΣΕΩΝ ΤΑΚΤΙΚΟΥ ΠΡΟΣΩΠΙ¬ 
ΚΟΥ 

1.0 αριθμός των κενών οργανικών θέσεων του Ο. Κ. Α. Α. 
δύναται να ανακαθορίζεται εκάστοτε με εισήγηση από το 
Διοικητικό Συμβούλιο του Οργανισμού και έκδοση κοινής 
Υπουργικής Απόφασης η οποία θα εγκρίνεται από τους 
Υπουργούς Γεωργίας & Ανάπτυξης. 

2. Οι οργανικές θέσεις του Τακτικού Προσωπικού του 
Ο.Κ.Α.Α. κατατάσσονται στις ακόλουθες κατηγορίες: 


α. Κατηγορία θέσεων Πανεπιστημιακής Εκπαίδευσης 
(ΠΕ), 

β. Κατηγορία θέσεων Τεχνολογικής Εκπαίδευσης (ΤΕ), 
γ. Κατηγορία θέσεων Δευτεροβάθμιας Εκπαίδευσης 
(ΔΕ), 

δ. Κατηγορία θέσεων Υποχρεωτικής Εκπαίδευσης (ΥΕ), 
όπως οι ανωτέρω κατηγορίες αναγνωρίζονται από τις 
εκάστοτε ισχύουσες διατάξεις. 

ΑΡΘΡΟ 4: ΓΕΝΙΚΟΙ ΟΡΟΙ ΠΡΟΣΛΗΨΗΣ ΤΑΚΤΙΚΟΥ 
ΠΡΟΣΩΠΙΚΟΥ 

1. Οι προσλήψεις τακτικού προσωπικού του Ο.Κ.Α.Α. γί¬ 
νονται σύμφωνα με τις οικείες διατάξεις του Ν. 2190/ 
1994, όπως αυτός τροποποιήθηκε μεταγενέστερα και 
ισχύει κάθε φορά. 

2. Πρόσληψη τακτικού προσωπικού στον Ο.Κ.Α.Α. επι¬ 
τρέπεται μόνο όταν υπάρχει κενή οργανική θέση και δεν 
υπάρχει δυνατότητα κάλυψης αυτής από τους υπηρετού- 
ντας σε προσωποπαγείς θέσεις με τα αντίστοιχα προσό¬ 
ντα, και οι ενδιαφερόμενοι υποψήφιοι έχουν τα γενικά και 
ειδικά τυπικά προσόντα που ορίζονται, κατά περίπτωση, 
στον παρόντα Κανονισμό και δεν υπάρχει κώλυμα σύμ¬ 
φωνα με τις οικείες διατάξεις αυτού. 

ΑΡΘΡΟ 5: ΓΕΝΙΚΑ ΠΡΟΣΟΝΤΑ ΚΑΙ ΚΩΛΥΜΑΤΑ 
ΠΡΟΣΛΗΨΗΣ 

1. Στο προσωπικό του Ο.Κ.Α.Α. προσλαμβάνονται άν- 
δρες ή γυναίκες με ίσους όρους. 

2. Στο προσωπικό του Ο.Κ.Α.Α. προσλαμβάνεται: 

α. Όποιος έχει την Ελληνική Ιθαγένεια και είναι εγγε¬ 
γραμμένος στα οικεία μητρώα [Μητρώα αρρένων προκει¬ 
μένου για άνδρες, Γ ενικό Μητρώο Δημοτών προκειμένου 
για γυναίκες], με εξαίρεση τους διαμένοντες στην Ελλά¬ 
δα Έλληνες το γένος που γεννήθηκαν στην αλλοδαπή. 
Αλλογενής που αποκτά την Ελληνική Ιθαγένεια με πολιτο¬ 
γράφηση ή με γάμο δεν μπορεί να προσληφθεί πριν να συ¬ 
μπληρωθεί πενταετία από την απόκτησή της με την επι¬ 
φύλαξη του παρακάτω εδαφίου. 

β. Όποιος είναι πολίτης άλλου Κράτους - Μέλους της 
Ευρωπαϊκής Ένωσης και γνωρίζει την ελληνική γλώσσα 
στο βαθμό που απαιτείται και από τους έλληνες πολίτες 
για τη συγκεκριμένη θέση ή ειδικότητα, σύμφωνα πάντο¬ 
τε με τους όρους καιτις προϋποθέσεις της εκάστοτε ισχύ- 
ουσας νομοθεσίας. 

γ. Όποιος δεν στερήθηκε οποτεδήποτε τα πολιτικά του 
δικαιώματα ύστερα από καταδίκη με αμετάκλητη δικαστι¬ 
κή απόφαση, ανεξαρτήτως της λήξης του χρόνου που 
ορίστηκε για τη στέρηση. 

δ. Όποιος δεν καταδικάστηκε τελεσίδικα οποτεδήποτε 
για κλοπή, υπεξαίρεση [κοινή ή στην Υπηρεσία], απάτη, 
εκβιασμό και πλαστογραφία. 

ε. Όποιος είναι πλήρως υγιής και έχει την απαιτούμενη 
αρτιμέλεια και φυσική καταλληλότητα για την εργασία 
που προσλαμβάνεται. Οι ειδικότεροι για τα προσόντα αυ¬ 
τά όροι και τα αρμόδια όργανα για τη διαπίστωση της 
ύπαρξης αυτών, καθορίζονται με απόφαση του Διοικητι¬ 
κού Συμβουλίου. 

στ. Όποιος έχει συμπληρώσει το 21ο έτος της ηλικίας 
του και έχει εκπληρώσει τις στρατιωτικές του υποχρεώ¬ 
σεις ή έχει απαλλαγεί νόμιμα από αυτές, 
ζ. Όποιος δεν έχει συ μπληρώσει το 35ο έτος της ηλικίας 

του, όταν πρόκειται για κάλυψη θέσεων με τυπικό προσόν 
τον απολυτήριο τίτλο υποχρεωτικής ή δευτεροβάθμιας 
εκπαίδευσης και το 40ό έτος της ηλικίας του, όταν πρό¬ 
κειται για κάλυψη θέσεων με τυπικό προσόν τίτλο τριτο¬ 
βάθμιας εκπαίδευσης. 

3. Τα ανώτατα όρια ηλικίας θεωρούνται ότι συμπληρώ¬ 
νονται στις 31 Δεκεμβρίου του αντίστοιχου έτους γέννη¬ 
σης. Για τον υπολογισμό των κατωτάτων ορίων ως ημε¬ 
ρομηνία γέννησης θεωρείται η 1η Ιανουάριου του έτους 
της γέννησης. 

4. Η συνδρομή των γενικών προσόντων πρόσληψης της 
παραγράφου 1 πιστοποιείται: των εδαφίων α'έως καιδ'με 
έγγραφα των αρμόδιων Αρχών, του εδαφίου ε' με ιατρών 
που ορίζονται από τον Ο.Κ.Α.Α. και των εδαφίων στ' και ζ' 
με ληξιαρχική πράξη γέννησης ή πιστοποιητικό εγγρα¬ 
φής στα οικεία Μητρώα, εκτός αν από την κείμενη νομο¬ 
θεσία ορίζεται διαφορετικά και σε περίπτωση αδυναμίας 
έκδοσής τους με δικαστική απόφαση. 

δ.Ταπροσόντατηςπαραγράφου 1 πρέπει να υπάρχουν 
στο πρόσωπο του υποψήφιου κατά το χρόνο πρόσληψης 
στον Ο.Κ.Α.Α., με εξαίρεση την ηλικία για την οποία λαμ- 
βάνεται υπόψη η ηλικία του υποψήφιου κατά το χρόνο 
υποβολής της σχετικής αίτησης για πρόσληψη. 

ΑΡΘΡΟ 6: ΠΡΑΞΗ ΠΡΟΣΛΗΨΗΣ 

1. Οι προσλήψεις προσωπικού διενεργούνται με βάση 
τον προγραμματισμό αναγκών της εταιρίας και τις προ¬ 
διαγραφές των υπό πλήρωση θέσεων. Το Τμήμα Διοικητι¬ 
κού & Ανθρωπίνων Πόρων συγκεντρώνει και αξιολογεί τις 
τεκμηριωμένες αιτήσεις των διοικητικών μονάδων διε- 
ρευνώντας τη δυνατότητα κάλυψης των κενών θέσεων 
από το υφιστάμενο τακτικό προσωπικό της εταιρίας. Το 
Διοικητικό Συμβούλιο εγκρίνει με απόφαση του τις προ¬ 
σλήψεις μετά από εισήγηση του Διευθύνοντος Συμβού¬ 
λου. 

2. Η πρόσληψη ανακοινώνεται με έγγραφο του Τμήμα¬ 
τος Διοικητικού & Ανθρωπίνων Πόρων που επιδίδεται 
στον ενδιαφερόμενο με απόδειξη. 

3. Ο προσλαμβανόμενος πρέπει να συνάψει τη σύμβα¬ 
ση εργασίας, να αποδεχθεί εγγράφως την πρόσληψη και 
να αναλάβει υπηρεσία μέσα σε ένα μήνα από την ημερο¬ 
μηνία που φέρει το, κατά την προηγούμενη παρ. 2 έγγρα¬ 
φο ανακοίνωσης της πρόσληψης. 

4. Ημερομηνία πρόσληψης λογίζεται η ημερομηνία που 
αναφέρεται στη σύμβαση εργασίας. 

5. Η πρόσληψη είναι αυτοδικαίως άκυρη εάν ο προσλη- 
φθείς: 

α. Δεν αποδέχτηκε εγγράφως αυτή μέσα στο χρόνο που 
ορίζεται στην παρ. 3 του άρθρου αυτού. 

β. Δεν ανέλαβε υπηρεσία μέσα σε ένα μήνα απάτην ημε¬ 
ρομηνία του εγγράφου ανακοίνωσης της πρόσληψης 
έστω και αν αποδέχθηκε αυτήν εγγράφως, εκτός εάν επι- 
στρατευθεί, οπότε η πρόσληψη του είναι άκυρη αν δεν 
αναλάβει υπηρεσία σε ένα (1) μήνα από την αποστράτευ¬ 
ση του ή εάν άλλως αναφέρεται στους ειδικότερους 
όρους της υπογραφείσας σύμβασης 

6. Η πρόσληψη μπορεί να ακυρωθεί από το Διοικητικό 
Συμβούλιο με εισήγηση του Τμήματος Διοικητικού & Αν¬ 
θρωπίνων Πόρων, μέσα σε εύλογο χρόνο που δεν μπορεί 
σε καμία περίπτωση να υπερβεί τη διετία, εάν μεταγενέ¬ 
στερα διαπιστωθεί ότι δεν συντρέχουν στο πρόσωπο του 


προσληφθέντος τα αναγκαία γενικά και ειδικά προσόντα 
πρόσληψης. 

Σε περίπτωση δόλιας ενέργειας του ενδιαφερομένου η 
ακύρωση χωρεί χωρίς χρονικό περιορισμό. 

7. Για κάθε εργαζόμενο, αμέσως μετά την πρόσληψη 
του, δημιουργείται ατομικός υπηρεσιακός φάκελος που 
ενημερώνεται με κάθε υπηρεσιακή του μεταβολή. Ο ατο¬ 
μικός υπηρεσιακός φάκελος τηρείται από το Τμήμα Διοι¬ 
κητικού & Ανθρώπινων Πόρων και είναι εμπιστευτικός. 
Μόνον ο εργαζόμενος και οι Προϊστάμενοι αυτού, σύμ¬ 
φωνα με τον Κ. Ε.Ο.Λ., μπορούν να λαμβάνουν γνώση του 
συγκεκριμένου φακέλου. 

8. Ο ατομικός υπηρεσιακός φάκελος του υπαλλήλου 
περιλαμβάνει τα ακόλουθα στοιχεία, λαμβανομένων υπό¬ 
ψη και των διατάξεων του Ν. 2472/1997 «περί προσωπι¬ 
κών δεδομένων»: 

α. Τα στοιχεία ταυτότητας του υπαλλήλου, του/της συ¬ 
ζύγου καιτωντέκνωντου. 

β. Τους τίτλους σπουδών, επιμόρφωσης, μετεκπαίδευ¬ 
σης ή άλλα τυπικά στοιχεία. 

γ. Τα στοιχεία της υπηρεσιακής κατάστασης του υπαλ¬ 
λήλου (αποφάσεις, έγγραφα ή άλλα στοιχεία που αναφέ- 
ρονται στη σταδιοδρομία του και την υπηρεσιακή εν γένει 
εξέλιξη του). 

δ. Τις εκθέσεις αξιολόγησης της απόδοσης του. 

ε. Τις ηθικές αμοιβές, ποινές, άδειες. 

στ. Τα στοιχεία που καταθέτει ο ίδιος ο υπάλληλος στην 
υπηρεσία και ζητά να περιληφθούν στον ατομικό υπηρε¬ 
σιακό φάκελο του. 

9. Κάθε εργαζόμενος έχει δικαίωμα ενημέρωσης για τα 
προσωπικά στοιχεία που τηρεί η εταιρία και τον αφορούν, 
αλλά και την υποχρέωση να δηλώνει εγκαίρως οποιαδή¬ 
ποτε μεταβολή των στοιχείων αυτών. 

10. Κάθε πρόσληψη γίνεται με δοκιμαστική περίοδο 
ενός έτους. Πριν από τη λήξη του έτους, το δόκιμο προ¬ 
σωπικό αξιολογείται από τον εκάστοτε άμεσο Προϊστά¬ 
μενο του. Το Διοικητικό Συμβούλιο, μετά από εισήγηση 
του Διευθύνοντος Συμβούλου, αποφασίζει για την ένταξη 
του στο τακτικό προσωπικό ή την απόλυση του. 

ΑΡΘΡΟ 7: ΜΕΤΑΤΑΞΕΙΣ 

1. Μετάταξη τακτικού υπαλλήλου σε κενή ομοιόβαθμη 
θέση άλλου κλάδου της ιδίας κατηγορίας ή άλλης ειδικό¬ 
τητας του ιδίου κλάδου επιτρέπεται να ενεργηθεί, λόγω 
υπηρεσιακών αναγκών, μετά από σχετική αίτηση του 
υπαλλήλου και εφόσον ο μετατασσόμενος έχει τα απαι- 
τούμενα τυπικά και ουσιαστικά προσόντα για την κάλυψη 
της θέσης στην οποία μετατάσσεται. 

2. Η μετάταξη διενεργείται με απόφαση του Διευθύνο- 
ντος Συμβούλου της εταιρείας μετά από εισήγηση του 
Συμβουλίου Διεύθυνσης, και ελλείψεως τούτου από τρι¬ 
μελή επιτροπή με τη συμμετοχή ενός μέλους του Δ.Σ. του 
Ο.Κ.Α.Α. διοριζόμενης από το Δ.Σ. του Ο.Κ.Α.Α.. 

3. Δεν επιτρέπεται μετάταξη δοκίμου υπαλλήλου. 

4. Μετάταξη υπαλλήλου σε κενή ομοιόβαθμη θέση ή θέ¬ 
ση εισαγωγικού βαθμού κλάδου ανώτερης κατηγορίας, 
επιτρέπεται να ενεργηθεί εφόσον ο υπάλληλος: 

α. Έχει το τυπικό προσόν του κλάδου στον οποίο ζητά 
να μεταταχθεί. 

β. Απέκτησε το τυπικό προσόν κατά τη διάρκεια της 
υπηρεσίαςτου στον Ο.Κ.Α.Α. ή κατείχε αυτό κατά το χρό- 

νο πρόσληψής του (από της κτήσεως του τυπικού προσό¬ 
ντος στην πρώτη περίπτωση και από της παρελεύσεως 
πενταετίας στη δεύτερη). 

γ. Έχει διανύσειτην ετήσια δοκιμαστική υπηρεσία. 

δ. Υπάρχει αντίστοιχη κενή οργανική θέση. 

5. Οι αιτήσεις μετάταξης του παρόντος άρθρου υπο¬ 
βάλλονται στο Τμήμα Διοικητικού και Ανθρωπίνων Πόρων 
δύο φορές το χρόνο κατά τους μήνες Μάρτιο και Οκτώ¬ 
βριο κάθε έτους και συνεξετάζονται από τα όργανα που 
ορίζονται στην παράγραφο 2 του παρόντος άρθρου, τα 
οποία συντάσσουν τη σχετική εισήγηση και διαβιβάζονται 
στον Διευθύνοντα Σύμβουλο που αποφασίζει για το αν θα 
γίνουν δεκτές ή όχι. 

6. Σε περίπτωση υποβολής περισσοτέρων αιτήσεων για 
μετάταξη στη ίδια θέση λαμβάνονται υπόψη οι εκθέσεις 
αξιολόγησης των υπαλλήλων, η αποδοτικότητά τους, ο 
χρόνος συνολικής υπηρεσίας τους, ο χρόνος κτήσης του 
τυπικού προσόντος καθώς και τα λοιπά στοιχεία του προ¬ 
σωπικού του μητρώου. 

7. Θέσεις για τις οποίες κινήθηκε η διαδικασία πλήρω¬ 
σής τους με διορισμό δεν καλύπτονται με μετάταξη. 

8. Κατ’ εξαίρεση, κατά την πρώτη εφαρμογή του παρό¬ 
ντος Κανονισμού επιτρέπεται η μετάταξη υπηρετούντων 
υπαλλήλων εφόσον κατείχαν το τυπικό προσόν ανώτερης 
κατηγορίας, από της προσλήψεώς τους στον Ο.Κ.Α.Α. 
Α.Ε. και έχει παρέλθει έκτοτε, από την πρόσληψη, περίο¬ 
δος τριών (3) ετών. Ομοίως, κατ’ εξαίρεση επιτρέπεται 
μόνο κατά την πρώτη εφαρμογή του παρόντος Κανονι¬ 
σμού η μετάταξη υπηρετούντων υπαλλήλων σε θέσεις 
ανώτερης κατηγορίας, εφόσον έχουν απασχοληθεί για 
χρονικό διάστημα άνω των τριών (3) ετών εκτελώντας κα¬ 
θήκοντα της ανώτερης κατηγορίας. Επίσης, επιτρέπεται 
κατ’ εξαίρεση η μετάταξη υπηρετούντων υπαλλήλων που 
κατέχουν τίτλο σπουδών ειδικότητας που δεν προβλέπε- 
ται στον Κ.Ε.Ο.Λ., σε κενή οργανική θέση αντίστοιχου 
κλάδου άλλης ειδικότητας, εφόσον έχουν συμπληρώσει 
πραγματική υπηρεσία στον Ο.Κ.Α.Α. τουλάχιστον τρία (3) 
έτη. Οι υπάλληλοι αυτοί μετά τη μετάταξή τους εξελίσσο¬ 
νται όπως και οι υπάλληλοι της αντίστοιχης ειδικότητας 
του κλάδου στον οποίο μετατάσσονται. 

9. Οι παραπάνω μετατάξεις πραγματοποιούνται κατό¬ 
πιν αιτήσεως των ενδιαφερομένων εντός ενός (1) μηνός 
από τη δημοσίευση στο Φ.Ε.Κ. του παρόντος Κανονι¬ 
σμού. 

10. Εσωτερικές μετακινήσεις εργαζομένων σε άλλες Δι¬ 
ευθύνσεις, Τμήματα γίνονται μόνο για την κάλυψη συγκε¬ 
κριμένων υπηρεσιακών αναγκών όπως η έλλειψη απα¬ 
σχόλησης ή για την επίτευξη συγκεκριμένων στόχων του 
Οργανισμού και μόνο για συγκεκριμένο χρονικό διάστη¬ 
μα που ορίζεται ρητά στην απόφαση μετακίνησης και δεν 
μπορεί να ξεπερνά τους έξι μήνες. Μετακίνηση υπαλλή¬ 
λου στην οποία η απασχόληση εμπίπτει σε εργασία με κυ¬ 
λιόμενο ωράριο, (βάρδια), δεν είναι επιτρεπτή εφόσον ο 
υπάλληλος υπηρετεί επί εξαετία σε θέσεις με σταθερό 
ωράριο εργασίας. 

11. Το μόνιμο προσωπικό που υπηρετούσε στον 
Ο.Κ.Α.Α. πριντηνέναρξη ισχύοςτου Π.Δ. 406/21.12.1998 
δύναται να μεταταχθεί σε άλλη Δημόσια υπηρεσία, Ο.Τ.Α. 
ή Ν.Π.Δ.Δ. κατόπιν αιτήσεως του και με τη σύμφωνη γνώ¬ 
μη του Δ.Σ. του Οργανισμού και έκδοση κοινής Υπουργι¬ 
κής απόφασης των Υπουργών Γεωργίας και Ανάπτυξης. 


Επίσης το ανωτέρω αναφερόμενο προσωπικό δύναται να 
μεταταχθεί κατ’ εφαρμογή του Ν. 2676/1999 άρθρο 83 
παρ. 5. Το ανωτέρω προσωπικό κατατάσσεται πριν από 
την αποχώρηση του από τον Ο.Κ.Α.Α. με Απόφαση του 
Δ.Σ. μετά από Εισήγηση του Διευθύνοντος Συμβούλου 
στον βαθμό τον οποίο θα είχε σύμφωνα με τα έτη προϋ¬ 
πηρεσίας του στο Δημόσιο τομέα - Ν.Π.Δ.Δ. - Ο.Κ.Α.Α. 
Α.Ε. Η ρύθμιση αυτή ισχύει και κατά την περίπτωση της 
συνταξιοδοτήσεως. 

ΑΡΘΡΟ 8: ΑΞΙΟΛΟΓΗΣΗ ΘΕΣΕΩΝ ΕΡΓΑΣΙΑΣ ΚΑΙ ΑΠΟ¬ 
ΔΟΣΗΣ ΕΡΓΑΖΟΜΕΝΩΝ - ΣΥΣΤΗΜΑ ΑΜΟΙ¬ 
ΒΩΝ 

1. Κάθε θέση εργασίας του Ο.Κ.Α.Α. (και όχι ο κάτοχος) 
αξιολογείται ως προς την βαρύτητα που αυτή έχει για τον 
Οργανισμό με βάση τα ακόλουθα τρία (3) κριτήρια: 

α. το επίπεδο γνώσεων που απαιτεί, 
β. τη δυσκολία και βαρύτητα των θεμάτων - προβλημά¬ 
των που εμπεριέχει, 
γ. το μέγεθος της διοικητικής ευθύνης. 

2. Η αξιολόγηση απόδοσης του προσωπικού (υπαλλή¬ 
λων και κατόχων θέσεων ευθύνης), αποτελεί κρίσιμη διοι¬ 
κητική λειτουργία. Για τον λόγο αυτό τίθεται σε εφαρμο¬ 
γή Σύστημα Αξιολόγησης της Απόδοσης Προσωπικού 
που: 

α. έχει στόχους σαφείς και κατανοητούς, 
β. προβλέπει την ενημέρωση των αξιολογουμένων, 
γ. προσδίδει μεγαλύτερη έμφαση στην ανάπτυξη και 
βελτίωση των εργαζομένων, πέρα από την αξιολόγηση 
της παρελθούσας απόδοσης, 
δ. αποτελεί διαρκή και ουσιαστική διαδικασία καθ’ όλη 
τη χρονική περίοδο, που θα ολοκληρώνεται επισήμως με 
την τυπική ετήσια αξιολόγηση, 
ε. συμβάλλει στη δημιουργία του αισθήματος δίκαιης 
μεταχείρισης και στην αξιοκρατία, 
στ. υποστηρίζει τα υπόλοιπα συστήματα Διοίκησης Αν¬ 
θρώπινου Δυναμικού όπως, το σύστημα αμοιβών και κινή¬ 
τρων, το σύστημα εκπαίδευσης και το σύστημα προαγω¬ 
γών και μεταθέσεων. 

3. Το Σύστημα Αξιολόγησης της Απόδοσης προσδιορί¬ 
ζει με ακρίβεια: 

α. τη διαδικασία αξιολόγησης της απόδοσης για υπαλ¬ 
ληλικό προσωπικό και για κατόχους θέσεων ευθύνης, 
β. τα κριτήρια αξιολόγησης της απόδοσης ανά κατηγο¬ 
ρία, 

γ. τα έντυπα αξιολόγησης της απόδοσης και τον χρόνο 
συμπλήρωσης αυτών. 

4. Με σχετική απόφαση του Διευθύνοντος Συμβούλου, 
καθορίζεται ο,τιδήποτε σχετικό με τη διαδικασία αξιολό¬ 
γησης Προσωπικού και ιδίως: 

• τα αρμόδια όργανα για τη σύνταξη του φύλλου αξιο¬ 
λόγησης 

• το περιεχόμενο του φύλλου 

• ο χρόνος σύνταξης και υποβολής του 

5. Το Σύστημα Αμοιβών του Οργανισμού οφείλει να εί¬ 
ναι προσανατολισμένο τόσο ως προς τα τρία (3) κριτήρια 
βαρύτητας κάθε θέσης εργασίας, όσο και ως προς το επί¬ 
πεδο απόδοσηςτου κάθε εργαζομένου, όπως αυτό διαπι¬ 
στώνεται από την διαδικασία αξιολόγησης της απόδοσης 
του κατόχου της συγκεκριμένης θέσης. 

6. Το Σύστημα Αμοιβών εγκρίνεται από το Διοικητικό 

Συμβούλιο κατόπιν εισήγησης του Διευθύνοντος Συμ¬ 
βούλου. 

ΑΡΘΡΟ 9: ΠΡΟΑΓΩΓΕΣ - ΤΟΠΟΘΕΤΗΣΕΙΣ - ΜΕΤΑΚΙ¬ 
ΝΗΣΕΙΣ ΠΡΟΣΩΠΙΚΟΥ 

1. Οι προαγωγές υπαλλήλων του Οργανισμού, αφο¬ 
ρούν αποκλειστικά και μόνον στην ανάθεση καθηκόντων 
Διευθυντού ή Προϊσταμένου σε διοικητικές θέσεις ευθύ¬ 
νης. 

2. Οι απαραίτητες προδιαγραφές των Προϊσταμένων 
θέσεων ευθύνης ορίζονται στο άρθρο 10 του παρόντος 
Κανονισμού. 

3. Τοποθετήσεις, μετακινήσεις και ανακλήσεις στις διοι¬ 
κητικές θέσεις ευθύνης, γίνονται με αποφάσεις του Διευ- 
θύνοντος Συμβούλου (άρθρο 18, παράγραφος 7γ του 
Π.Δ. 406/98). 

Κύριο κριτήριο για την ανάθεση καθηκόντων σε οποια¬ 
δήποτε θέση ευθύνης αποτελούν οι ικανότητες / δυνατό¬ 
τητες που διαπιστώνονται από την διαδικασία αξιολόγη¬ 
σης της απόδοσης του κάθε υπαλλήλου, υπό την προϋ¬ 
πόθεση ότι ο κάθε υποψήφιος διαθέτει τις ικανότητες και 
την ειδικότερη κατάρτιση που προβλέπονται από τις προ¬ 
διαγραφές της συγκεκριμένης θέσης. 

4. Οι τακτικοί υπάλληλοι της εταιρίας, τοποθετούνται / 
μετακινούνται στις θέσεις των Υπηρεσιακών Μονάδων 
που προβλέπονται από τον Κανονισμό Εσωτερικής Οργά¬ 
νωσης και Λειτουργίας, με απόφαση του Διευθύνοντος 
Συμβούλου μετά από εισήγηση του Συμβουλίου Διεύθυν¬ 
σης ή της οριζόμενης στο άρθρο 7 παρ. 2 τριμελούς επι¬ 
τροπής βάσει: 

α. των υπηρεσιακών αναγκών, 

β. των απαιτούμενων τυπικών και ουσιαστικών προσό¬ 
ντων. 

5. Εσωτερικές μετακινήσεις εργαζομένων σε άλλες Δι¬ 
ευθύνσεις /Τμήματα γίνονται για την κάλυψη συγκεκρι¬ 
μένων υπηρεσιακών αναγκών όπως η έλλειψη απασχό¬ 
λησης, η ειδίκευση και οι γνώσεις του υπό μετακίνηση 
υπαλλήλου, που τον καθιστούν χρησιμότερο στη νέα του 
θέση. 

ΑΡΘΡΟ 10: ΠΡΟΔΙΑΓΡΑΦΕΣ ΘΕΣΕΩΝ ΕΥΘΥΝΗΣ 

1. Οι απαραίτητες προδιαγραφές των Προϊσταμένων 
θέσεων ευθύνης της «Ο.Κ.Α.Α. Α.Ε.» ορίζονται ακολού¬ 
θως: 

1. Διευθυντής Διοικητικών και Οικονομικών Υπηρεσιών 

α. 

• Πτυχίο ΑΕΙ Οικονομικής Κατεύθυνσης και επιθυμητός 
μεταπτυχιακός τίτλος σε θέματα Διοίκησης Επιχειρήσε¬ 
ων (ΜΒΑ) ή Διοίκησης Επιχειρήσεων. 

• Εμπειρία τουλάχιστον πέντε (5) ετών σε θέματα Οικο¬ 
νομικής Διαχείρισης και Διοίκησης Ανθρωπίνων Πόρων. 

• Πολύ καλή γνώση της Αγγλικής γλώσσας. 

• Πολύ καλή γνώση χρήσης Η/Υ. 

• Αποδεδειγμένες ικανότητες επικοινωνίας, ομαδικής 
συνεργασίας, διοίκησης και στρατηγικής σκέψης. 

ή 

β· 

• Π.Ε. με πενταετή προϋπηρεσία στον Ο.Κ.Α.Α. ή Τ.Ε. 
με δεκαετή προϋπηρεσία στον Ο.Κ.Α.Α. ή Δευτεροβάθ¬ 
μιας Εκπαίδευσης με εικοσαετή προϋπηρεσία στον 
Ο.Κ.Α.Α. 


2. Προϊστάμενος Τμήματος Διοικητικού και Ανθρωπί¬ 
νων Πόρων 

α. 

• Πτυχίο ΑΕΙ κατά προτίμηση σε Διοίκηση Επιχειρήσε¬ 
ων και επιθυμητός μεταπτυχιακός τίτλος σε θέματα Διοί¬ 
κησης/Διαχείρισης Ανθρωπίνων Πόρων. 

• Εμπειρία τουλάχιστον δύο (2) ετών σε θέματα Διαχεί¬ 
ρισης Ανθρωπίνων Πόρων. 

• Καλή γνώση της Αγγλικής γλώσσας. 

• Καλή γνώση χρήσης Η/Υ. 

• Αποδεδειγμένες διοικητικές, επικοινωνιακές και ορ¬ 
γανωτικές ικανότητες υψηλού επιπέδου. 

ή 

β· 

• Π.Ε. με τριετή προϋπηρεσία στον Ο.Κ.Α.Α. ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. 

3. Προϊστάμενος Τμήματος Λογιστηρίου 

α. 

• Πτυχίο ΑΕΙ Οικονομικής Κατεύθυνσης. 

• Διετής προϋπηρεσία σε αντίστοιχη θέση. 

• Αποδεδειγμένη εμπειρία σε θέματα Οικονομικής Δια¬ 
χείρισης (Οικονομικός Προγραμματισμός, Συστήματα 
Υποστήριξης Λήψης Αποφάσεων, Λογιστικής, Διαχείρι¬ 
σης Διαθεσίμων). 

• Πολύ καλή γνώση χρήσης Η/Υ και σχετικών εφαρμο¬ 
γών λογισμικού. 

• Καλή γνώση της Αγγλικής γλώσσας. 

• Διοικητικές, επικοινωνιακές και οργανωτικές ικανότη¬ 
τες. 

ή 

β· 

• Π.Ε. με τριετή προϋπηρεσία στον Ο.Κ.Α.Α. ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. 

4. Διευθυντής Εμπορικής Εκμετάλλευσης 

α. 

• Πτυχίο ΑΕΙ Οικονομικής Κατεύθυνσης με ειδίκευση 
σε εμπορικά θέματα και επιθυμητός μεταπτυχιακός τίτ¬ 
λος σε εμπορικά θέματα (Μάρκετινγκ και Πωλήσεις), ή 
Πτυχίο Γ εωτεχνικού. 

• Εμπειρία τουλάχιστον πέντε (5) ετών σε θέματα Μάρ¬ 
κετινγκ / Πωλήσεων ή Τεχνολογίας Τροφίμων ή Ποιοτικού 
Ελέγχου και Τυποποίησης.. 

• Πολύ καλή γνώση της Αγγλικής γλώσσας. 

• Καλή γνώση χρήσης Η/Υ. 

• Αποδεδειγμένες ικανότητες επικοινωνίας, ομαδικής 
συνεργασίας, διοίκησης και στρατηγικής σκέψης. 

ή 

β· 

• Π.Ε. με πενταετή προϋπηρεσία στον Ο.Κ.Α.Α. ή Τ.Ε. με 
δεκαετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με εικοσαετή προϋπηρεσία στον Ο.Κ.Α.Α. 

5. Προϊστάμενος Τμήματος Εμπορίας 

α. 

• Πτυχίο ΑΕΙ Γ εωπονίας ή Τεχνολογίας Τ ροφίμων με ει¬ 
δίκευση σε θέματα Ποιοτικού Ελέγχου και Τυποποίησης 
Αγροτικών Προϊόντων και επιθυμητός μεταπτυχιακός τίτ¬ 
λος σε διαχείριση Αγορών Αγροτικών Προϊόντων ή Ποιο¬ 
τικού Ελέγχου και Τυποποίησης Αγροτικών Προϊόντων ή 
Τεχνολογίας Τ ροφίμων. 

• Εμπειρία τουλάχιστον δύο (2) ετών σε ένα από τα θέ¬ 
ματα Ποιότητας / Τυποποίησης ή Διακίνησης και Εμπο¬ 
ρίας Αγροτικών Προϊόντων. 

• Πολύ καλή γνώση της Αγγλικής γλώσσας. 

• Καλή γνώση χρήσης Η/Υ και λογισμικών πακέτων. 

• Διοικητικές, επικοινωνιακές και οργανωτικές ικανότη¬ 
τες. 

ή 

β· 

• Π.Ε. μετριετή προϋπηρεσία στον Ο.Κ.Α.Α. ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. 

6. Προϊστάμενος Τμήματος Συμβάσεων και Αξιοποίη¬ 
σης Περιουσίας 

α. 

• Πτυχίο ΑΕΙ Νομικής ή Οικονομικής Κατεύθυνσης. 

• Εμπειρία τουλάχιστον δύο (2) ετών σε νομικά ή/και οι¬ 
κονομικά θέματα. 

• Καλή γνώση της Αγγλικής γλώσσας. 

• Καλή γνώση χρήσης Η/Υ. 

• Διοικητικές, επικοινωνιακές και οργανωτικές ικανότη¬ 
τες. 

ή 

β· 

• Π.Ε. μετριετή προϋπηρεσία στον Ο.Κ.Α.Α. ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. 

7. Διευθυντής Τεχνικών Υπηρεσιών 

α. 

• Πτυχίο ΑΕΙ Τεχνικής κατεύθυνσης (Πολιτικός Μηχανι¬ 
κός ή Μηχανικός Παραγωγής ή Μηχανολόγος). 

• Εμπειρία τουλάχιστον πέντε (5) ετών σε τεχνικές με¬ 
λέτες ή/και διοίκηση παραγωγής ή /και τεχνική συντήρη¬ 
ση. 

• Πολύ καλή γνώση της Αγγλικής γλώσσας. 

• Πολύ καλή γνώση χρήσης Η/Υ. 

• Αποδεδειγμένες ικανότητες επικοινωνίας, ομαδικής 
συνεργασίας, διοίκησης και στρατηγικής σκέψης. 

ή 

β· 

• Π.Ε. με πενταετή προϋπηρεσία στον Ο.Κ.Α.Α., ή Τ.Ε. 
με δεκαετή προϋπηρεσία στον Ο.Κ.Α.Α. ή Δευτεροβάθ¬ 
μιας Εκπαίδευσης με εικοσαετή προϋπηρεσία στον 
Ο.Κ.Α.Α.. 

8. Προϊστάμενος Τμήματος Τεχνικών Υποδομών 

α. 

• Πτυχίο ΑΕΙ Τεχνικής κατεύθυνσης (κατά προτίμηση 
Πολιτικός Μηχανικός ή Μηχανικός Παραγωγής ή Μηχα¬ 
νολόγος) μετριετή προϋπηρεσία. 

• Εμπειρία τριών (3) ετών σε τεχνικό μελετητικό έργο 
ή/και συντήρηση τεχνικού εξοπλισμού ή/και διοίκηση τε¬ 
χνικών έργων. 

• Πολύ καλή γνώση της Αγγλικής γλώσσας. 

• Πολύ καλή γνώση χρήσης Η/Υ. 

• Διοικητικές, επικοινωνιακές και οργανωτικές ικανότη¬ 
τες. 

ή 

β· 

• Π.Ε. μετριετή προϋπηρεσία στον Ο.Κ.Α.Α., ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. ή 


Δ.Ε. τεχνικής εκπαίδευσης με δεκαετή προϋπηρεσία στον 
Ο.Κ.Α.Α. 

9. Προϊστάμενος Τμήματος Εποπτείας και Φύλαξης 

α. 

• Πτυχίο ΑΕΙ Τεχνικής κατεύθυνσης (κατά προτίμηση 
Μηχανολόγος ή Ηλεκτρολόγος). 

• Εμπειρία τριών (3) ετών σε θέματα διοίκησης έργων 
(ριτήθοί πιαηα^θπίθηΐ) ή σε τεχνικό μελετητικό έργο ή σε 
διοίκηση παραγωγής. 

• Πολύ καλή γνώση της Αγγλικής γλώσσας. 

• Πολύ καλή γνώση χρήσης Η/Υ. 

• Διοικητικές, επικοινωνιακές και οργανωτικές ικανότη¬ 
τες. 

ή 

β· 

• Π.Ε. μετριετή προϋπηρεσία στον Ο.Κ.Α.Α., ή Τ.Ε. με 
πενταετή προϋπηρεσία στον Ο.Κ.Α.Α. ή Δευτεροβάθμιας 
Εκπαίδευσης με δεκαετή προϋπηρεσία στον Ο.Κ.Α.Α. 

Αυτοτελή γραφεία υπαγόμενα απευθείας στον Διευθύ- 
νοντα Σύμβουλο του Οργανισμού. 

10. Προϊστάμενος Γραφείου Εσωτερικού Ελέγχου 

• Πτυχίο ΑΕΙ Οικονομικής Κατεύθυνσης. 

• Προϋπηρεσία πέντε (5) τουλάχιστον ετών σε ανάλο¬ 
γη θέση. 

• Αποδεδειγμένη εμπειρία σε θέματα οικονομικής δια¬ 
χείρισης και ελεγκτικών διαδικασιών. 

• Πολύ καλή γνώση χρήσης Η/Υ και σχετικών εφαρμο¬ 
γών λογισμικού. 

• Καλή γνώση της Αγγλικής γλώσσας. 

• Διοικητικές, επικοινωνιακές και οργανωτικές ικανότη¬ 
τες. 

11. Προϊστάμενος Γραφείου Επιχειρησιακού Σχεδια- 
σμού και Μηχανοργάνωσης 

α. 

• Πτυχίο ΑΕΙ Οικονομικής Κατεύθυνσης με ειδίκευση 
σε Διοίκηση Επιχειρήσεων ή Πληροφορικής και επιθυμη¬ 
τός μεταπτυχιακός τίτλος σε θέματα επιχειρησιακού / 
στρατηγικού σχεδιασμού ή σε Πληροφορική. 

• Εμπειρία τουλάχιστον πέντε (5) ετών σε θέματα επι¬ 
χειρησιακού / στρατηγικού σχεδιασμού. 

• Εμπειρία σε θέματα σχεδιασμού, ανάπτυξης και λει¬ 
τουργίας Δικτύων και Πληροφοριακών Συστημάτων επι¬ 
θυμητή. 

• Πολύ καλή γνώση της Αγγλικής γλώσσας. 

• Πολύ καλή γνώση χρήσης Η/Υ. 

• Αποδεδειγμένες ικανότητες επικοινωνίας, ομαδικής 
συνεργασίας, διοίκησης και στρατηγικής σκέψης. 

ή 

β· 

• Π.Ε. μετριετή προϋπηρεσία στον Ο.Κ.Α.Α. και μετεκ¬ 
παίδευση σε χειρισμό Η/Υ ή Τ.Ε. με πενταετή προϋπηρε¬ 
σία στον Ο.Κ.Α.Α. και μετεκπαίδευση σε χειρισμό Η/Υ ή 
Δευτεροβάθμιας Εκπαίδευσης με δεκαετή προϋπηρεσία 
στον Ο.Κ.Α.Α. και μετεκπαίδευση σε χειρισμό Η/Υ. 

12. Προϊστάμενος Νομικής Υπηρεσίας 

• Δικηγόρος παρ’ Αρείω Πάγω. 

• Εμπειρία τουλάχιστον πέντε (5) ετών σε νομικά θέμα¬ 
τα ανωνύμων εταιρειών. 

• Γενική εμπειρία δικαστηριακής και συμβουλευτικής 
δικηγορίας και ειδική εμπειρία σε θέματα εμπορικών μι¬ 
σθώσεων. 

• Καλή γνώση της Αγγλικής γλώσσας. 

• Διοικητικές, επικοινωνιακές και οργανωτικές ικανότη¬ 
τες. 

2. Για την κάλυψη των ανωτέρω θέσεων ευθύνης ακο¬ 
λουθείται η κατωτέρω διαδικασία: Δημοσιοποίηση των 
υφιστάμενων κενών θέσεων ευθύνης, αίτηση των ενδια¬ 
φερομένων και επιλογή των κατάλληλων κατόπιν συνε- 
ντεύξεως και εξέταση του φακέλου τους από επιτροπή 
που ορίζεται από το Διοικητικό Συμβούλιο και συντάσσει 
σχετικό πίνακα, τον οποίο διαβιβάζει στον Διευθύνοντα 
Σύμβουλο. Ο Διευθύνων Σύμβουλος δύναται να επιλέξει 
κατά την κρίση του τον καταλληλότερο για την κάλυψη 
εκάστης θέσεως. Ως χρόνος παραμονής των επιλεγέντων 
στις ανωτέρω θέσεις ορίζεται η τριετία. Μετά την πάροδο 
του χρονικού αυτού διαστήματος επαναλαμβάνεται η αυ¬ 
τή διαδικασία. 

Πριν από την κίνηση της διαδικασίας δημοσιοποίησης 
των εν λόγω θέσεων προηγείται η εφαρμογή της παρα¬ 
γράφου 9 του άρθρου 7του Παρόντος Κανονισμού. 

ΑΡΘΡΟ 11: ΗΘΙΚΕΣ ΚΑΙ ΥΛΙΚΕΣ ΑΜΟΙΒΕΣ - ΤΙΜΗΤΙΚΕΣ 
ΔΙΑΚΡΙΣΕΙΣ 

Γ ια εξαιρετικές πράξεις κατά την εκτέλεση της Υπηρε¬ 
σίας ή για εξαίρετη πέρα από την επιβαλλόμενη από τα 
συνήθη καθήκοντα επίδοση, μπορεί να απονέμονται από 
το Διοικητικό Συμβούλιο, κατόπιν εισήγησης του Διευθύ- 
νοντος Συμβούλου, στους τακτικούς υπαλλήλους της 
εταιρίας οι ακόλουθες διακρίσεις και αμοιβές: 
α. Εύφημη Μνεία, 
β. Υλική Αμοιβή. 

ΑΡΘΡΟ 12: ΑΔΕΙΕΣ ΑΠΟΥΣΙΑΣ 

1. Οι άδειες απουσίας του προσωπικού διακρίνονται σε: 
α. Ετήσιες κανονικές άδειες με αποδοχές 

β. Άδειες ασθένειας με ή χωρίς αποδοχές 

γ. Άδειες ειδικές με ή χωρίς αποδοχές. 

δ. Άδειες εκπαιδευτικές 

ε. Άδεια γάμου. 

στ. Άδεια πατρότητας. 

ζ. Γονικές άδειες. 

η. Άδεια λόγω θανάτου. 

θ. Άδεια ονομαστικής εορτής. 

2. Οι άδειες του προσωπικού χορηγούνται σύμφωνα με 
τις ισχύουσες διατάξεις της εργατικής νομοθεσίας. 

3. α. Ειδικώς ως προς την άδεια πατρότητας και την 
άδεια ονομαστικής εορτής, είναι διάρκειας μιας ημέρας 
εκάστη. 

β. Η άδεια λόγω θανάτου παρέχεται σε περίπτωση θα¬ 
νάτου συγγενούς του εργαζομένου πρώτου βαθμού εξ’ 
αίματος ή εξ’ αγχιστείας και είναι διάρκειας μιας ημέρας 
εάν ο τόπος κατοικίας του θανόντος απέχει μέχρι 300 χι¬ 
λιόμετρα από την έδρα του Ο.Κ.Α.Α. και δύο ημερών εάν 
απέχει περισσότερο των 300 χιλιομέτρων. 

4. Η κανονική άδεια είναι δικαίωμα του προσωπικού από 
το οποίο δεν χωρείπαραίτηση. Αυτή χορηγείται μετά από 
εκτίμηση των υπηρεσιακών αναγκών και εξαντλείται μέ¬ 
χρι 31 Δεκεμβρίου εκάστου έτους. 

5. Το προσωπικό που απουσιάζει σε άδεια με αποδοχές 
λαμβάνει όλες τις αμοιβές που θα ελάμβανε εάν κατά το 
χρόνο της αδείας παρείχε τις υπηρεσίες του. 

6. Το προσωπικό δεν δικαιούται να εγκαταλείψει τη θέ¬ 


ση του πριν από τη γνωστοποίηση της αδείας και πριν από 
την ορισμένη ημέρα έναρξης αυτής. 

Η γνωστοποίηση χορήγησης της αδείας πρέπει να γίνε¬ 
ται εγκαίρως ούτως ώστε να είναι δυνατός ο εκ νέου προ¬ 
γραμματισμός της σε περίπτωση μη χορήγησης της κατά 
την αιτούμενη ημερομηνία. 

7. Το προσωπικό οφείλει αμέσως μετά τη λήξη της αδεί¬ 
ας του ναεπανέλθει στη θέση του. Γιατις ημέρες αδικαι¬ 
ολόγητης υπέρβασης της αδείας που καθορίστηκε, δεν 
οφείλονται σε καμία περίπτωση στο προσωπικό αποδο¬ 
χές, άσχετα με την ενδεχόμενη για το λόγο αυτό πειθαρ¬ 
χική δίωξη. 

8. Ο Ο.Κ.Α.Α. δύναται σε συνεννόηση με τους εργαζό¬ 
μενους να διακόπτει τη εργασία ή την εργασία τμήματός 
του προκειμένου να χορηγηθεί στους εργαζόμενους η 
κανονική άδεια. Ο προγραμματισμός της τυχόν διακοπής 
θα γίνεται το αργότερο μέχρι το τέλος Μαρτίου κάθε 
έτους. Γ ια εκείνους από τους εργαζόμενους οι οποίοι δεν 
δικαιούνται άδεια ή δικαιούνται λιγότερες ημέρες, ο Ορ¬ 
γανισμός χορηγεί άδεια χωρίς αποδοχές εκτός εάν δύνα- 
ται να τους απασχολήσει σε συναφείς εργασίες της ειδι¬ 
κότητάς τους. 

ΑΡΘΡΟ 13: ΕΙΔΙΚΕΣ ΑΔΕΙΕΣ ΜΕ ΑΠΟΔΟΧΕΣ 

Στο προσωπικό του Οργανισμού μπορεί να χορηγού¬ 
νται ειδικές άδειες με ή χωρίς αποδοχές, σύμφωνα με την 
εκάστοτε ισχύουσα νομοθεσία, με σχετική απόφαση του 
Διευθύνοντος Συμβούλου. 

ΑΡΘΡΟ 14: ΑΔΕΙΕΣ ΓΙΑ ΙΔΙΩΤΙΚΟΥΣ ΛΟΓΟΥΣ ΧΩΡΙΣ 
ΑΠΟΔΟΧΕΣ 

α. Στο προσωπικό μπορεί να χορηγηθεί άδεια χωρίς 
αποδοχές, αν συνηγορούν γι’ αυτό σπουδαίοι λόγοι, οι 
οποίοι εκτιμώνται από τα αρμόδια για τη χορήγησή τους 
όργανα. 

β. Οι άδειες αυτές χαρακτηρίζονται ως άδειες για ιδιω¬ 
τικούς λόγους χωρίς αποδοχές, η διάρκειά τους αναφέ- 
ρεται σε συνεχή χρόνο και χορηγούνται από το Διευθύνο- 
ντα Σύμβουλο ή το εξουσιοδοτημένο από αυτόν όργανο 
όταν η διάρκεια τους είναι μέχρι ένα μήνα και από το Διοι¬ 
κητικό Συμβούλιο όταν η διάρκειά τους είναι μεγαλύτερη 
του μήνα και μέχρι ένα έτος κατ’ ανώτατο όριο. 

γ. Νέα άδεια για ιδιωτικούς λόγους χωρίς αποδοχές δεν 
μπορεί να χορηγηθεί, πριν περάσει από τη χορήγηση της 
προηγούμενης άδειας τουλάχιστον διετία. Για την εφαρ¬ 
μογή της διάταξης αυτής, ως προηγούμενη άδεια θεω¬ 
ρείται η συνεχής άδεια χωρίς διακοπές, που χορηγήθηκε 
με μία ή περισσότερες αποφάσεις. 

δ. Στο προσωπικό χορηγείται γονική άδεια ανατροφής 
των παιδιών έως και έξι (6) ετών, χωρίς αποδοχές, σύμ¬ 
φωνα με τις κείμενες κάθε φορά για τους δημοσίους 
υπαλλήλους διατάξεις. 

ε. Στο προσωπικό χορηγούνται άδειες απουσίας χωρίς 
αποδοχές για ασθένεια εξαρτωμένων μελών, με απόφα¬ 
ση του Διευθύνοντος Συμβούλου ή του εξουσιοδοτημέ¬ 
νου απ’ αυτόν οργάνου, σύμφωνα με τις κείμενες διατά- 
ξεις. 

ΑΡΘΡΟ 15: ΑΝΑΡΡΩΤΙΚΕΣ ΑΔΕΙΕΣ 

1. Το προσωπικό το οποίο λόγω ασθένειας που πιστο¬ 
ποιείται από αρμόδια κατά νόμο όργανα αδυνατεί να εκτε- 

λέσειτην υπηρεσία του, δικαιούται αναρρωτική άδεια με 
αποδοχές, υπό τις εξής διακρίσεις: 

α. Μέχρι δέκα πέντε ημέρες ετησίως με γνωμάτευση 
του θεράποντος ιατρού του Ι.Κ.Α., υπό τις εξής διακρί¬ 
σεις: 

• Με γνωμάτευση του θεράποντος ιατρού έως τρεις (3) 
ημέρες κάθε φορά και όχι περισσότερες από δεκαπέντε 
(15) ετησίως. 

• Με γνωμάτευση του Διευθυντή κλινικής Δημοσίου 
Νοσοκομείου ή Διευθυντή ή Επόπτη του ΙΚΑ έως πέντε (5) 
ημέρες κάθε φορά και όχι περισσότερες από δέκα πέντε 
(15) ετησίως. 

β. Το σύνολο των ανωτέρω υπό τα στοιχ. (α) βραχυχρό¬ 
νιων αναρρωτικών αδειών που χορηγούνται χωρίς γνω¬ 
μάτευση Υγειονομικής Επιτροπής δεν μπορεί να υπερβαί¬ 
νει αθροιστικάτις δέκα πέντε (15) ημέρες, εκτός αν άλλως 
ορίζεται. 

γ. Για χρονικό διάστημα πέραν των ως άνω δέκα πέντε 
(15) συνολικά ημερών, σε όλες τις περιπτώσεις, απαιτεί¬ 
ται απόφαση της αρμόδιας Υγειονομικής Επιτροπής 
(Ι.Κ.Α. ή Δημοσίου) μετά από σχετική παραπομπή του 
υπαλλήλου για εξέταση, από τη Διεύθυνση Διοικητικών 
και Οικονομικών Υποθέσεων, με εξαίρεση την περίπτωση 
που η άδεια χορηγείται βάσει κοινής γνωμάτευσης του Δι¬ 
ευθυντή κλινικής Δημοσίου Νοσοκομείου και ενός για¬ 
τρού του ιδίου νοσοκομείου. 

Η άδεια αυτή δεν μπορεί να υπερβεί τον αριθμό τόσων 
μηνών όσα και τα έτη πραγματικής υπηρεσίας του υπαλ¬ 
λήλου στον Ο.Κ.Α.Α. αφού αφαιρεθεί εκείνη που έχει χο¬ 
ρηγηθεί κατά τα πέντε (5) προηγούμενα έτη της υπηρε¬ 
σίας του. Δεν μπορεί όμως, η χορηγούμενη άδεια να 
υπερβεί τους δώδεκα (12) συνεχείς μήνες. Ειδικά στο 
προσωπικό που δεν έχει συμπληρώσειτριετή πραγματική 
υπηρεσία στον Ο.Κ.Α.Α. πέραν της δικαιούμενης κατά τα 
ανωτέρω αναρρωτικής άδειας με αποδοχές, χορηγείται 
και αναρρωτική άδεια χωρίς αποδοχές μέχρι τη συμπλή¬ 
ρωση διαστήματος έξι (6) μηνών. 

Στα όρια αυτά, δεν περιλαμβάνονται οι αναρρωτικές 
άδειεςπου έχουνχορηγηθείλόγωεργατικού ατυχήματος 
κατά την εκτέλεση της υπηρεσίας. 

2. Σε περίπτωση δυσίατης νόσου, οριζόμενης κάθε φο¬ 
ρά κατά την κείμενη για τους δημοσίους υπαλλήλους νο¬ 
μοθεσία, τα παραπάνω καθοριζόμενα όρια, διπλασιάζο¬ 
νται. 

3. Για τον υπολογισμό της δικαιούμενης κάθε φορά 
αναρρωτικής άδειας, χρόνος πραγματικής υπηρεσίας με¬ 
γαλύτερος του εξαμήνου θεωρείται ως πλήρες έτος. 

Μετά την εξάντληση των παραπάνω ορίων της αναρρω¬ 
τικής άδειας με αποδοχές ή χωρίς αποδοχές, το προσω¬ 
πικό παραπέμπεται υποχρεωτικά στη Δευτεροβάθμια 
Υγειονομική Επιτροπή του Ι.Κ.Α, η οποία γνωματεύει, αν ο 
υπάλληλος που παραπέμφθηκε μπορεί να εκτελεί υπηρε¬ 
σία. Σε καταφατική περίπτωση ο υπάλληλος που έχει συ¬ 
μπληρώσει, πριν από την έναρξη της ασθένειάς του, τριε- 
τή πραγματική υπηρεσία στον Ο.Κ.Α.Α. εφαρμόζονται οι 
διατάξεις περί διαθεσιμότητας λόγω νόσου, προκειμένου 
δε για υπάλληλο που δεν έχει συμπληρώσει τριετή πραγ¬ 
ματική υπηρεσία στον Ο.Κ.Α.Α. εφαρμόζονται οι οικείες 
διατάξεις για απόλυση λόγω σωματικής ή πνευματικής 
ανικανότητας. 


Σε περίπτωση που η αρμόδια υγειονομική επιτροπή γνω¬ 
ματεύσει ότι η νόσος από την οποία πάσχει ο υπάλληλος 
δεν είναι δεκτική ιάσεως, ο υπάλληλος απολύεται λόγω σω¬ 
ματικής ή πνευματικής ανικανότητας και πριν από τη λήξη 
τωνπροβλεπόμενωναπότηνπαρ. 1 αναρρωτικών αδειών. 

4. Η παραπομπή στην Υγειονομική Επιτροπή, προς κρί¬ 
ση για ανικανότητα λόγω νόσου, μπορεί να γίνει οποτε¬ 
δήποτε και άσχετα από τη χορήγηση της αναρρωτικής 
άδειας. 

5. Το προσωπικό υποχρεούται όταν παραπέμπεται αρ- 
μοδίωςγια ιατρική εξέταση να προσέρχεται αμέσως. Η μη 
προσέλευση στην υγειονομική επιτροπή για εξέταση 
αποτελεί πειθαρχικό παράπτωμα. 

6. Η αναρρωτική άδεια χορηγείται με απόφαση του Δι¬ 
ευθυντή ή του εξουσιοδοτημένου υπ’ αυτού οργάνου. Οι 
αποδοχές των τελούντων σε αναρρωτική άδεια υπαλλή¬ 
λων καταβάλλονται στο ακέραιο, υπό την προϋπόθεση 
καταβολής στο Τμήμα Λογιστηρίου του Οργανισμού του 
ποσού της επιδότησης που τυχόν εισπράττουν από τον 
Ασφαλιστικό τους φορέα, για την αντίστοιχη χρονική πε¬ 
ρίοδο της ασθένειας. 

Προσωπικό που για λόγους υγείας που πιστοποιούνται 
αρμοδίως, αδυνατεί να εκτελέσει το έργο Κλάδου ή Ειδι¬ 
κότητας για την οποία προσλήφθηκε, μπορεί κατόπιν αι- 
τήσεώς του και με απόφαση του Διευθύνοντος Συμβού¬ 
λου, που εκδίδεται μετά από πρόταση του Προϊσταμένου 
του, να διατίθεται για την εκτέλεση έργου άλλου Κλάδου 
ή Ειδικότητας για το οποίο σύμφωνα με τη σχετική πιστο¬ 
ποίηση της αρμόδιας Επιτροπής μπορεί να εκτελεί. 

ΑΡΘΡΟ 16: ΕΚΠΑΙΔΕΥΣΗ -ΕΚΠΑΙΔΕΥΤΙΚΕΣ ΑΔΕΙΕΣ 
ΠΡΟΣΩΠΙΚΟΥ 

1. Ο Ο.Κ.Α.Α. εφαρμόζει σύστημα διάγνωσης εκπαιδευ¬ 
τικών αναγκών, σε συνδυασμό μετά συστήματα επιλογής 
προσλήψεων και αξιολόγησης προσωπικού, με στόχο τό¬ 
σο τη σύνδεση της εκπαίδευσης με τους επιχειρησιακούς 
στόχους και στρατηγικές, όσο και την αποτελεσματική 
συνεχή ανάπτυξη των εργαζομένων. 

2. Το Τμήμα Διοικητικού και Ανθρωπίνων Πόρων, κατό¬ 
πιν συνεργασίας με τους προϊσταμένους όλων των Υπη¬ 
ρεσιακών μονάδων και της Διοίκησης, καταρτίζει και προ¬ 
γραμματίζει σε ετήσια βάση ειδικά προγράμματα εκπαί¬ 
δευσης/επιμόρφωσης για τις διάφορες κατηγορίες του 
προσωπικού, σύμφωνα με τις διαγνωσθείσες ανάγκες. Τα 
συγκεκριμένα προγράμματα εγκρίνονται από τον Διευθύ- 
νοντα Σύμβουλο και τίθενται σε άμεση υλοποίηση από το 
Τμήμα Διοικητικού και Ανθρωπίνων Πόρων. 

3. Η παρακολούθηση των ως άνω προγραμμάτων είναι 
υποχρεωτική για τους υπαλλήλους και πραγματοποιού¬ 
νται με την ευθύνη του Τμήματος Διοικητικού και Ανθρω¬ 
πίνων Πόρων. 

4. Στους υπαλλήλους που συμμετέχουν σε προγράμματα 
εκπαίδευσης εκτός του κανονικού ωραρίου εργασίαςτους, 
καταβάλλεται ειδική αποζημίωση, η οποία καθορίζεται με 
απόφαση του Διοικητικού Συμβουλίου του Οργανισμού. 

Επίσης στους υπαλλήλους που παρακολουθούν προ¬ 
γράμματα εκπαίδευσης εκτός του Νομού Αττικής κατα¬ 
βάλλονται οδοιπορικά έξοδα καθώς και έξοδα διανυκτέ- 
ρευσης και κάθε άλλη αποζημίωση που προβλέπεται για 
τις μετακινήσεις εκτός έδρας για τους υπαλλήλους του 
Δημοσίου και Ν.Π.Δ.Δ. 

5. Γιατη συμμετοχή του σε προγράμματα μετεκπαίδευ¬ 
σης και προγράμματα ή κύκλους μεταπτυχιακής εκπαί¬ 
δευσης ο υπάλληλος δικαιούται να ζητήσει άδεια Υπηρε¬ 
σιακής Εκπαίδευσης. Άδεια δεν χορηγείται εάν ο υπάλλη¬ 
λος έχει υπερβεί κατά το χρόνο, για τον οποίο ζητείται η 
άδεια, το 50ο έτος της ηλικίας του ή δεν έχει συμπληρώ¬ 
σει τρία (3) χρόνια πραγματικής υπηρεσίας. Προκειμένου 
για συμμετοχή σε προγράμματα μετεκπαίδευσης, με 
διάρκεια μικρότερη του έτους, άδεια δεν χορηγείται εάν 
ο υπάλληλος έχει συμπληρώσει το 55ο έτος της ηλικίας 
του. 

6. Η άδεια της υπηρεσιακής εκπαίδευσης χορηγείται 
μετά από απόφαση του Διευθύνοντος Συμβούλου, ύστε¬ 
ρα από αίτηση του υπαλλήλου και μετά από σύμφωνη 
γνώμη του Τμήματος Διοικητικού και Ανθρωπίνων πόρων. 
Για τη χορήγηση της αδείας συνεκτιμάται η συνάφεια της 
μετεκπαίδευσης ή της μεταπτυχιακής εκπαίδευσης με το 
αντικείμενο της υπηρεσίας του, καθώς και η υπηρεσιακή 
επίδοση, οι γνώσεις και η ηλικία του υπαλλήλου. Ειδικά, 
προκειμένου περί εκπαιδευτικής άδειας στο εξωτερικό, 
απαιτείται πολύ καλή γνώση της γλώσσας της χώρας 
στην οποία πρόκειται να μεταβεί ο υπάλληλος. 

7. Η παραπάνω άδεια χορηγείται υποχρεωτικά εάν ο 
υπάλληλος έχει λάβει υποτροφία από το Ίδρυμα Κρατι¬ 
κών Υποτροφιών (Ι.Κ.Υ.). 

8. Η άρνηση της χορήγησης της αδείας πρέπει να αιτιο¬ 
λογείται ειδικώς. 

9. Η άδεια υπηρεσιακής εκπαίδευσης δεν μπορεί να 
υπερβεί τη διετία. Σε περίπτωση φοίτησης σε προγράμ¬ 
ματα ή κύκλους μεταπτυχιακών σπουδών διάρκειας δύο 
(2) ετών ή εκπόνησης διδακτορικής διατριβής, η άδεια 
δεν μπορεί να υπερβεί τα τρία (3) ή τέσσερα (4) έτη αντί¬ 
στοιχα. Καθ’ όλη τη διάρκεια της υπηρεσίας του υπαλλή¬ 
λου δεν είναι δυνατή η χορήγηση άδειας υπηρεσιακής εκ¬ 
παίδευσης, πέραν των πέντε (5) ετών συνολικά. 

10. Ο υπάλληλος στον οποίο χορηγείται άδεια υπηρε¬ 
σιακής εκπαίδευσης, λαμβάνει κανονικά τις αποδοχές 
του. Στους υπαλλήλους που χορηγείται άδεια για μετεκ¬ 
παίδευση ή μεταπτυχιακή εκπαίδευση στο εσωτερικό, πα¬ 
ρέχονται αποδοχές αυξημένες κατά 15%. Με απόφαση 
του Διοικητικού Συμβουλίου μπορεί να χορηγηθούν απο¬ 
δοχές αυξημένες έως και 75%. Στους υπαλλήλους που 
χορηγείται άδεια για μετεκπαίδευση ή μεταπτυχιακή εκ¬ 
παίδευση στο εξωτερικό παρέχονται αποδοχές αυξημέ¬ 
νες στο διπλάσιο. Η προσαύξηση των αποδοχών μειώνε¬ 
ται κατά το μέρος που καλύπτεται από υποτροφία ή άλ¬ 
λου είδους χρηματική αμοιβή ή αποζημίωση που τυχόν 
χορηγείται στον υπάλληλο στο εσωτερικό ή εξωτερικό. Ο 
υπάλληλος δικαιούται επίσης οδοιπορικά έξοδα μετάβα¬ 
σης και επιστροφής σύμφωνα με τις ισχύουσες για τους 
υπαλλήλους του Δημοσίου και Ν.Π.Δ.Δ. διατάξεις. 

11. Μετά το τέλος της άδειας εκπαίδευσης ο υπάλληλος 
υποχρεούται να υπηρετήσει στον Ο.Κ.Α.Α. για χρονικό 
διάστημα ίσο με το τριπλάσιο του χρόνου της άδειας. Το 
διάστημα αυτό δεν μπορεί να είναι λιγότερο από τρία (3) 
έτη ούτε περισσότερο από δέκα (10) έτη. Σε περίπτωση 
αθέτησης της υποχρέωσής του αυτής, ο υπάλληλος υπο- 
χρεούται να επιστρέφει στο διπλάσιο τις αποδοχές που 
έλαβε κατά το χρόνο της άδειας, ο οποίος δεν υπολογίζε¬ 
ται στην περίπτωση αυτή ως χρόνος πραγματικής υπηρε¬ 
σίας για κάθε δικαίωμα. 


ΑΡΘΡΟ 17: ΚΟΙΝΩΝΙΚΗ ΠΡΟΝΟΙΑ 

1. Η Κοινωνική Πρόνοια παρέχεται στο προσωπικό του 
Ο.Κ.Α.Α. από τους οικείους φορείς στους οποίους αυτό 
είναι ασφαλισμένο με βάση τις κείμενες διατάξεις. 

Το σύνολο του προσωπικού του Οργανισμού υποχρε- 
ούται να μετέχει στους αντίστοιχους ασφαλιστικούς ορ¬ 
γανισμούς που λειτουργούν ή πρόκειται να συσταθούν, 
εφόσον οι κανονισμοί τους δεν εξαιρούν ρητά αυτό από 
την εφαρμογή τους και να συμμορφώνονται με τις διατά¬ 
ξεις των Κανονισμών αυτών. 

2. Διάφορα άλλα θέματα Κοινωνικής Πρόνοιας θα ρυθ¬ 
μίζονται από την εκάστοτε Συλλογική Σύμβαση Εργασίας. 

ΑΡΟΡΟ 18: ΥΠΟΧΡΕΩΣΕΙΣ ΕΡΓΑΖΟΜΕΝΩΝ 

Κάθε μέλος του προσωπικού της εταιρίας έχει τις ακό¬ 
λουθες υποχρεώσεις: 

α. Να φροντίζει για την προαγωγή της αποστολής του 
Ο. Κ. Α. Α. μέσα και πέρα από το περιεχόμενο της θέσης ερ¬ 
γασίας την οποία κατέχει. 

β. Να ακολουθείτο ωράριο εργασίας του Ο.Κ.Α.Α. και 
τις υποδείξεις και οδηγίες των Προϊσταμένων του, μέσα 
στα πλαίσια των καθηκόντων του. 

γ. Να ενημερώνει τους Προϊσταμένους του για εξαιρε¬ 
τικά συμβάντα, θετικά ή αρνητικά, κατά την εκτέλεση των 
καθηκόντωντου. 

δ. Να μη δίδει πληροφορίες σε οποιονδήποτε τρίτο για 
θέματα που αφορούν το συμφέρον του Ο.Κ.Α.Α. 

ε. Να θεωρεί εμπιστευτικά και αποκλειστική ιδιοκτησία 
της Ο.Κ.Α.Α. όλα τα έγγραφα και στοιχεία που περιέρχο¬ 
νται σ’ αυτό λόγω της θέσεως του και να τα διαφυλάσσει 
με επιμέλεια και ασφάλεια. 

στ. Να απέχει από δραστηριότητες που το εισάγουν σε 
αντίθεση συμφερόντων με τις υποχρεώσεις του ως μέ¬ 
λους του προσωπικού του Ο.Κ.Α.Α. 

ζ. Να μην αποδέχεται άμεσα ή έμμεσα δώρα, εξυπηρε¬ 
τήσεις ή άλλες παροχές από τρίτα πρόσωπα ή επιχειρή¬ 
σεις που συνεργάζονται ή συναλλάσσονται με τον 
Ο.Κ.Α.Α. ή επιδιώκουν να συνεργασθούν ή να συναλλα¬ 
χθούν με αυτόν. 

η. Να μη σπαταλά χρόνο κατά τη διάρκεια της εργασίας 
του σε δραστηριότητες άσχετες με αυτήν, εκτός από πε¬ 
ριπτώσεις σοβαρού προσωπικού λόγου. 

θ. Να αναφέρει αμέσως, κατ’ αρχήν εγγράφως, στην 
Υπηρεσία κάθε γεγονός που υπέπεσε στην αντίληψη του 
και το οποίο προξένησε ή θα μπορούσε να προξενήσει ζη¬ 
μιά στον Ο.Κ.Α.Α., στο προσωπικό του ή σε τρίτους εξ 
αφορμής συναφούς εργασίας με τη διεξαγωγή γενικά 
του έργου της Υπηρεσίας. 

ΑΡΟΡΟ 19: ΕΙΔΟΣ ΕΡΓΑΣΙΑΣ ΠΡΟΣΩΠΙΚΟΥ 

1. Το προσωπικό εκτελεί το είδος της εργασίας που κα¬ 
θορίζεται στη σύμβαση εργασίας του. Σε περίπτωση που 
για την εκτέλεση ορισμένου είδους εργασίας απαιτείται 
κατά το νόμο άδεια, η εργασία αυτή εκτελείται αποκλει¬ 
στικά και υποχρεωτικά από πρόσωπο που κατέχει την 
άδεια αυτή. 

2. Σε περίπτωση έκτακτης ανάγκης που δεν μπορεί να 
καλυφθεί με άλλο τρόπο, επιτρέπεται να ανατίθενται 
στον υπάλληλο καθήκοντα άλλου κλάδου της ιδίας ή άλ¬ 
λης κατηγορίας ή άλλης ειδικότητας του ιδίου κλάδου. 
Σε όμοιες περιπτώσεις επιτρέπεται να ανατίθενται στον 

υπάλληλο εργασίες συναφείς με την ειδικότητα ή τα κα¬ 
θήκοντα ή για τις όποιες έχει την απαιτούμενη εμπειρία ή 
εξειδίκευση και οπωσδήποτε τα τυχόν απαιτούμενα κατά 
νόμον τυπικά προσόντα για τις εργασίες αυτές. Η ανάθε¬ 
ση αυτή επιτρέπεται για χρονικό διάστημα έως δύο (2) 
μηνών και μετά από αιτιολογημένη γνώμη του Διευθύνο- 
ντος Συμβούλου, μπορεί να παραταθείγια άλλους έξι (6) 
μήνες. Σε όλες τις περιπτώσεις της παραγράφου αυτής, 
ο υπάλληλος στον οποίο ανατίθενται τα καθήκοντα άλ¬ 
λου κλάδου ή άλλης ειδικότητας, λαμβάνει τις τακτικές 
αποδοχές που προβλέπονται για τον κλάδο ή την ειδικό¬ 
τητα αυτή, οι οποίες σε καμία περίπτωση δεν μπορεί να 
είναι κατώτερες της ειδικότητας ή του κλάδου στον 
οποίο ανήκει. 

ΑΡΘΡΟ 20: ΕΚΤΕΛΕΣΗ ΕΝΤΟΛΩΝ - ΠΡΩΤΟΒΟΥΛΙΑ 

1. Το προσωπικό του Ο.Κ.Α.Α. είναι υπεύθυνο για την 
εκτέλεση των καθηκόντων του και για τη νομιμότητα των 
υπηρεσιακών του ενεργειών. 

2. Το προσωπικό οφείλει να υπακούει στις εντολές και 
συστάσεις των Προϊσταμένων του. Όταν όμως η εντολή 
που παίρνει αντίκειται στις διατάξεις και εγκυκλίους του 
Ο.Κ.Α.Α, οφείλει πριν από κάθε εκτέλεση να αναφέρει εγ- 
γράφως, επισημαίνονταςτην αντίθεση αυτή και έπειτα να 
εκτελέσει αμέσως. Σε περίπτωση που ο υπάλληλος ενό- 
ψει της σοβαρότητας του αντικειμένου κρίνει ότι η εκτέ¬ 
λεση της εντολής θα έχει σοβαρότατους κινδύνους για 
τον Ο.Κ.Α.Α. αναφέρει εγγράφως την αντίθεση του και 
αναμένει έγγραφη εντολή, την οποία πλέον εκτελεί. 

3. Υπάλληλος που διαφωνεί σε μια εντελλόμενη ενέρ¬ 
γεια που χρειάζεται την προσυπογραφή ή τη θεώρηση 
του οφείλει να διατυπώσει τη διαφωνία του ενυπόγραφα 
στο σώμα του εγγράφου. Η απλή παράλειψη προσυπο- 
γραφής ή θεώρησης κάποιας οφειλόμενης ενέργειας δεν 
απαλλάσσει τον υπεύθυνο προς τούτο υπάλληλο από την 
ευθύνη για την ενέργεια αυτή. 

4. Το προσωπικό αυτό οφείλει κατά την άσκηση των κα¬ 
θηκόντων του να αναπτύσσει πρωτοβουλία που επιβάλ¬ 
λεται από τις συγκεκριμένες περιστάσεις, με σκοπό την 
έγκαιρη και προσήκουσα εκτέλεση του υπηρεσιακού έρ¬ 
γου. 

5. Σε περίπτωση που το προσωπικό βρεθεί σε αναπό¬ 
φευκτη ανάγκη να προβεί με προσωπική του ευθύνη σε 
ενέργεια που είναι αντίθετη σε υπηρεσιακές διατάξεις ή 
εγκυκλίους, οφείλει να ενημερώσει εγγράφως γι’ αυτό 
αμέσως μετά τον άμεσο Προϊστάμενο του και να δικαιο¬ 
λογήσει την ενέργεια του αυτή. 

ΑΡΟΡΟ 21: ΙΕΡΑΡΧΙΑ 

1. Κάθε Προϊστάμενος είναι υπεύθυνος για την τήρηση 
της τάξης στο χώρο εργασίας καθώς και για την κανονική 
εκτέλεση της υπηρεσίας. Καθοδηγείτο προσωπικό και κι¬ 
νείτο ενδιαφέρον αυτού, δημιουργώντας ερεθίσματα για 
την καλή απόδοση στην εργασία. Αναθέτει τις εργασίες, 
παρακολουθεί την εξέλιξη της πορείας και εποπτεύει την 
υλοποίηση των αποφάσεων για την εκπλήρωση των στό¬ 
χων και των απαιτήσεων, λαμβάνοντας για το σκοπό αυτό 
όλα τα απαραίτητα μέτρα και αξιοποιώντας όλα τα διαθέ¬ 
σιμα μέσα. 

2. Οι Προϊστάμενοι οφείλουν να μεριμνούν ώστε το προ¬ 
σωπικό που υπάγεται σε αυτούς, να λαμβάνει κάθε φορά 


γνώση όλων των εγκυκλίων που ισχύουν, των υπηρεσια¬ 
κών οδηγιών, ανακοινώσεων και εντολών που έχουν σχέ¬ 
ση με την εκτέλεση της υπηρεσίας. 

3. Το προσωπικό υποχρεούται να αναφέρεται πάντοτε 
ιεραρχικά στον άμεσο Προϊστάμενο του. Κατά τον ίδιο 
τρόπο πρέπει επίσης να υποβάλλεται κάθε αίτηση, έν¬ 
σταση, παράπονο ή αναφορά για οποιοδήποτε θέμα. Σε 
περίπτωση κατεπείγουσας ανάγκης ή ειδικών συνθηκών 
επιτρέπεται η απ’ ευθείας αναφορά του προσωπικού, σε 
ανώτερα ιεραρχικά κλιμάκια. Αντίγραφο της αναφοράς 
θα πρέπει σε κάθε περίπτωση να κοινοποιεί ο ενδιαφερό¬ 
μενος στον άμεσο ιεραρχικό του Προϊστάμενο. 

4. Σε περίπτωση που παρέλθει από την υποβολή της αι- 
τήσεως, του παραπόνου ή της αναφοράς χρονικό διά¬ 
στημα μεγαλύτερο των δέκα πέντε (15) ημερών χωρίς 
απάντηση, το προσωπικό μπορεί να αναφερθεί για το θέ¬ 
μα αυτό απ’ ευθείας σε ανώτερα ιεραρχικά Προϊστάμενο 
του. 

5. Οι Προϊστάμενοι όταν προβαίνουν σε συστάσεις ή πα¬ 
ρατηρήσεις προς τους υφισταμένους τους, οφείλουν να 
το πράττουν με τρόπο αρμόζοντα, ώστε να μην θίγεται η 
φιλοτιμία και η αξιοπρέπεια τους. 

ΑΡΘΡΟ 22: ΣΥΜΠΕΡΙΦΟΡΑ ΠΡΟΣΩΠΙΚΟΥ - ΑΠΑΓΟ¬ 
ΡΕΥΣΕΙΣ 

1. Το προσωπικό οφείλει να εμφανίζεται με αξιοπρέπεια 
στην υπηρεσία και να τηρεί τους κανόνες Υγιεινής και 
Ασφάλειας. 

2. Το προσωπικό οφείλει να συμπεριφέρεται τόσο 
στους Προϊσταμένους όσο και στους συναδέλφους του 
με ευγένεια και πνεύμα συνεργασίας. 

3. Το προσωπικό οφείλει κατά την εξυπηρέτηση των συ- 
ναλλασσομένων να συμπεριφέρονται με λεπτότητα, ευ¬ 
γένεια και πνεύμα συνεργασίας. 

4. Απαγορεύεται στο προσωπικό, πέρα από κάθε άλλη 
πράξη που αντιβαίνει στα γενικά και ειδικά του καθήκο¬ 
ντα: 

α. Η εξαφάνιση ή παραποίηση ή λήψη αντιγράφου οποι- 
ουδήποτε εγγράφου, ιδίως όταν συνδέεται με το συμφέ¬ 
ρον του Ο.Κ.Α.Α. ή με διαπραχθείσα κατάχρηση ή οποια¬ 
δήποτε άλλη κολάσιμη πράξη. 

β. Η απασχόληση από ιεραρχικώς Προϊστάμενο οποι- 
ουδήποτε υπαλλήλου σε εργασίες ξένες προς την υπη¬ 
ρεσία. 

γ. Η κατ’ επάγγελμα άσκηση εμπορίας. 

δ. Η άσκηση ιδιωτικού έργου επ’ αμοιβή καθώς και η 
συμμετοχή σε Διοικητικά Συμβούλια Α.Ε. ή Νομικών Προ¬ 
σώπων ή Ε.Π.Ε. που ελέγχονται από το Δημόσιο, χωρίς 
την ειδική άδεια από το Διοικητικό Συμβούλιο, μετά από 
αιτιολογημένη γνώμη του Διευθύνοντος Συμβούλου, κα¬ 
τόπιν εισηγήσεως του Τμήματος Διοικητικού & Ανθρωπί¬ 
νων Πόρων. Η άδεια αυτή που δίδεται με την προϋπόθεση 
ότι το έργο ή η εργασία συμβιβάζεται με τα καθήκοντα της 
θέσης του υπαλλήλου ή δεν παρεμποδίζει την ομαλή 
εκτέλεση της υπηρεσίας του, μπορεί να ανακληθεί με τον 
ίδιο ως άνω τρόπο. 

ε. Η άμεση ή έμμεση συμμετοχή σε δημοπρασία ή προ¬ 
μήθεια του Ο.Κ.Α.Α. 

στ. Η επιδίωξη ή η αποδοχή από το προσωπικό οποιοσ¬ 
δήποτε εύνοιας ή ανταλλάγματος που προέρχονται από 
πρόσωπα των οποίων τα ζητήματα κατά την ενάσκηση 

του υπηρεσιακού έργου, διαχειρίζεται ή πρόκειται να δια- 
χειρισθεί. 

ζ. Ο διορισμός του με οποιαδήποτε σχέση σε δεύτερη 
θέση α) Δημοσίων Υπηρεσιών β) Ν.Π.Δ.Δ. γ) Ο.Τ.Α. και 
των ενώσεων αυτών δ) Δημοσίων Επιχειρήσεων και Ορ¬ 
γανισμών ε) Νομικών Προσώπων Ιδιωτικού Δικαίου που 
ανήκουν στο Κράτος ή επιχορηγούνται τακτικώς, σύμφω¬ 
να με τις κείμενες διατάξεις από κρατικούς πόρους κατά 
50%τουλάχιστοντου ετησίου προϋπολογισμού τους ή το 
Κράτος κατέχει το 51% τουλάχιστον του μετοχικού του 
κεφαλαίου στ) Νομικών Προσώπων Ιδιωτικού Δικαίου που 
ανήκουν στα υπό στοιχεία (β), (γ), (δ) και (ε) Νομικά Πρό¬ 
σωπα ή επιχορηγούνται από αυτάτακτικώς κατά 50%του- 
λάχιστοντου ετησίου προϋπολογισμού τους σύμφωνα με 
τις κείμενες διατάξεις ή κατά τα οικεία καταστατικά ή που 
τα ανωτέρω νομικά πρόσωπα κατέχουν το 50% τουλάχι¬ 
στον του μετοχικού τους κεφαλαίου. 

ΑΡΘΡΟ 23: ΧΡΟΝΟΣ ΕΡΓΑΣΙΑΣ 

1. Για το προσωπικό του Ο.Κ.Α.Α. ισχύει η πενθήμερη 
εβδομάδα εργασίας. Ο χρόνος εργασίας καθορίζεται 
από τις κείμενες διατάξεις. Με απόφαση του Διευθύνο- 
ντος Συμβούλου καθορίζεται ο χρόνος έναρξης και λήξης 
του ωραρίου, κατ’ εφαρμογή πάντοτε των ως άνω διατά¬ 
ξεων. 

2. Στους τακτικούς υπαλλήλους του Ο.Κ.Α.Α. που εργά¬ 
ζονται αποκλειστικά ή κατά το μεγαλύτερο μέρος του 
ημερησίου ωραρίου τους με το χειρισμό ηλεκτρονικού 
υπολογιστή (Η/Υ) παρέχονται δεκαπεντάλεπτα διαλείμ¬ 
ματα κάθε τέσσερις ώρες απασχόλησης ή σε περίπτωση 
που δεν γίνεται χρήση του, μειώνεται ο ημερήσιος χρόνος 
εργασίας τους κατά μισή ώρα είτε κατά την προσέλευση 
είτε κατά την αποχώρηση του. 

3. Οι ώρες έναρξης και λήξης του ημερησίου ωραρίου 
του προσωπικού μπορούν να αναπροσαρμόζονται με αι¬ 
τιολογημένη απόφαση του Διοικητικού Συμβουλίου του 
Ο.Κ.Α.Α., λόγω σοβαρών και εκτάκτων υπηρεσιακών ανα¬ 
γκών. 

4. Ως ημέρες αργίας και μειωμένου ωραρίου του προ¬ 
σωπικού του Ο.Κ.Α.Α. ορίζονται οι εξής: 

α. Ημέρες Αργίας: Η Πρωτοχρονιά, τα Θεοφάνεια, η Κα¬ 
θαρή Δευτέρα, η 25η Μαρτίου, η Μεγάλη Παρασκευή, το 
Μεγάλο Σάββατο, η Δευτέρα του Πάσχα, η 1η Μάίου, η 
Δευτέρα του Αγίου Πνεύματος, Η Κοίμηση της Θεοτόκου, 
η 28η Οκτωβρίου, η 1η και 2η ημέρα των Χριστουγέννων 
και όλες οι Κυριακές. 

β. Ημέρες μειωμένου ωραρίου: Η παραμονή των Χρι¬ 
στουγέννων και η παραμονή της Πρωτοχρονιάς. Κατά τις 
ημέρες μειωμένου ωραρίου η εργασία θα διακόπτεται 
δύο (2) ώρες νωρίτερα από την κανονική λήξη του ωραρί¬ 
ου. 

ΑΡΘΡΟ 24: ΥΠΕΡΩΡΙΑΚΗ ΕΡΓΑΣΙΑ - ΕΡΓΑΣΙΑ ΚΥΡΙΑ¬ 
ΚΩΝ - ΕΞΑΙΡΕΣΙΜΩΝ - ΕΠΙΦΥΛΑΚΗ 

1. Με απόφαση του Διοικητικού Συμβουλίου του 
Ο.Κ.Α.Α. μετά από εισήγηση του Διευθύνοντος Συμβού¬ 
λου, που υπόκειται σε έγκριση από τα κατά νόμο αρμόδια 
όργανα, σύμφωνα με τις ισχύουσες διατάξεις, επιτρέπε¬ 
ται η καθιέρωση εργασίας και κατά τα Σάββατα και τις Κυ¬ 
ριακές, εξαιρετέες και νυκτερινές ώρες, για την κάλυψη 
αναγκών λειτουργίας του Οργανισμού. Ο μισθωτός υπο- 


χρεούται να παρέχει υπερωριακή εργασία κατά τις κείμε¬ 
νες διατάξεις εάν ήθελε ζητηθεί η παροχή της. 

2. Δεν επιτρέπεται η υπερωριακή απασχόληση των 
υπαλλήλων που έχουν μειωμένο ωράριο εργασίας. 

3. Για την παρεχόμενη ως άνω εργασία καταβάλλεται η 
αποζημίωση που προβλέπεται κατά περίπτωση από την 
ισχύουσα εργατική νομοθεσία. 

4. Το Διοικητικό Συμβούλιο του Ο.Κ.Α.Α. μπορεί να θέτει 
σε κατάσταση επιφυλακής (ετοιμότητας) το τακτικό ερ- 
γατοτεχνικό προσωπικό και τους οδηγούς οχημάτων που 
κρίνονται απαραίτητοι για την αντιμετώπιση εκτάκτων και 
απρόβλεπτων αναγκών. Σε ποσοστό μέχρι 20% του προ¬ 
σωπικού αυτού και όχι πέραν των τριών ημερών το μήνα 
για τον κάθε εργαζόμενο. Η μηνιαία αποζημίωση τους κα¬ 
θορίζεται σύμφωνα με τις ισχύουσες διατάξεις της εργα¬ 
τικής νομοθεσίας. 

ΑΡΘΡΟ 25: ΑΣΤΙΚΗ ΕΥΘΥΝΗ 

1. Ο υπάλληλος του Ο.Κ.Α.Α. ευθύνεται έναντι του Ορ¬ 
γανισμού για κάθε θετική ζημία που προξένησε σε αυτή 
από δόλο ή βαριά αμέλεια κατά την εκτέλεση των καθη¬ 
κόντων του, καθώς και για τις αποζημιώσεις στις οποίες 
υποβλήθηκε ο Οργανισμός έναντι τρίτων ένεκα παρανό¬ 
μων πράξεων ή παραλείψεων αυτού που έγιναν επίσης 
από δόλο ή βαριά αμέλεια κατά την εκτέλεση των καθη¬ 
κόντων του. Δεν ευθύνεται ο υπάλληλος έναντι τρίτων για 
τέτοιες πράξεις ή παραλείψεις του. 

2. Εάνπερισσότεροιυπάλληλοιπροξένησαναπό κοινού 
ζημία στον Οργανισμό ισχύουν οι διατάξεις του Αστικού 
Δικαίου. 

3. Ο καταλογισμός των ανωτέρω ευθυνών στους υπαλ¬ 
λήλους γίνεται μετά από τελεσίδικη δικαστική απόφαση. 

ΑΡΘΡΟ 26: ΜΙΣΘΟΣ - ΑΠΟΔΟΧΕΣ ΠΡΟΣΩΠΙΚΟΥ 

1.0 μισθός και οι λοιπές αποδοχές του προσωπικού δεν 
μπορούν να είναι κατώτερες από τις αποδοχές των δημο¬ 
σίων υπαλλήλων. Μπορούν όμως να ανακαθορίζονται με 
απόφαση του Διοικητικού Συμβουλίου του Ο.Κ.Α.Α. ή με 
τη σύναψη Σ.Σ.Ε ή με αποφάσεις διαιτησίας. 

Οι αποδοχές των προσλαμβανομένων με συμβάσεις 
ιδιωτικού δικαίου ορισμένου χρόνου, καθορίζονται από 
τηνεκάστοτε Εθνική Συλλογική Σύμβαση Εργασίας. 

2. Η αξίωση του υπαλλήλου επί του μισθού αρχίζει από 
την ημέρα αναλήψεως των καθηκόντων του που βεβαιώ¬ 
νεται από το αρμόδιο Τμήμα Διοικητικού και Ανθρωπίνων 
Πόρων. 

3. Οι αποδοχές του προσωπικού για τις παρεχόμενες 
υπηρεσίες καταβάλλονται ανα δεκαπενθήμερο και στην 
αρχή κάθε δεκαπενθημέρου. 

4. Σε περίπτωση απουσίας ή μη παροχής υπηρεσιών 
από υπαιτιότητα του εργαζομένου δεν οφείλονται απο¬ 
δοχές. 

Σε περίπτωση μερικής παροχής υπηρεσιών οφείλονται 
ανάλογα μειωμένες αποδοχές. Οι αποδοχές του χρόνου 
απουσίας χωρίς άδεια παρακρατούνται άσχετα από την 
ενδεχόμενη λόγω απουσίας του πειθαρχική δίωξη του ερ¬ 
γαζομένου. 

5. Κρατήσεις στις αποδοχές του προσωπικού δεν επι¬ 
τρέπονται εκτός εάν πρόκειται: 

α. Περί προκαταβολών γενομένων υπάτου Οργανισμού 
έναντι αποδοχών. 




1312 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Περί προστίμων επιβαλλόμενων κατά τις διατάξεις 
του παρόντος. 

γ. Περί του αντιτίμου ζημιών προξενηθεισών από υπαι¬ 
τιότητα του εργαζομένου σε αντικείμενα ή εγκαταστά¬ 
σεις του Οργανισμού, τηρούμενης της διάταξης του Άρ¬ 
θρου 664 Α.Κ. 

δ. Περί φόρων, τελών χαρτοσήμου και εισφορών πάσης 
φύσεως. 

ε. Περί άλλου ποσού που επιβάλλεται να κρατηθεί δυ¬ 
νάμει διάταξης νόμου. 

6. Η αξίωση επίτου μισθού παύει από τη λύση της υπαλ¬ 
ληλικής σχέσης με οποιοδήποτε τρόπο. Μισθός ή άλλη 
αποζημίωση ή αμοιβές που καταβλήθηκαν αχρεωστήτως 
εκ παραδρομής ή αντίθετα με τις ισχύουσες διατάξεις πα- 
ρακρατούνται από τις αποδοχές των επομένων μηνών. Η 
παρακράτηση ενεργείται σε μηνιαίες δόσεις, οι οποίες 
δεν μπορούν σε κάθε περίπτωση να υπερβαίνουν το 1/10 
των μηνιαίων αποδοχών. 

7. Για την παραγραφή των αξιώσεων επί των αποδοχών, 
αποζημιώσεων και λοιπών παροχών του τακτικού προσω¬ 
πικού του Ο.Κ.Α.Α., ισχύουν οι διατάξεις του Α.Κ. 

ΑΡΘΡΟ 27: ΚΙΝΗΤΡΑ 

Ο Ο.Κ.Α.Α. αποσκοπεί όπως όλοι οι εργαζόμενοι συμ¬ 
βάλουν στη βελτίωση των όρων προαγωγής και εργασίας 
και ιδίως επιδιώκουν: 

1. Την προστασία κατά κινδύνων ατυχημάτων, ζημιών, 
βλαβών και απωλειών (μέτρα ασφαλείας). 

2. Την αύξηση της παραγωγής και τη βελτίωση της ποι¬ 
ότητας των παρεχομένων υπηρεσιών. Στο πλαίσιο αυτό ο 
Οργανισμός δύναται να συγκροτεί ομάδες έργου για την 
εκτέλεση ορισμένου έργου και να συμφωνεί επιπλέον 
αμοιβή για την σύμφωνα με τον αρχικό σχεδίασμά, το 
χρονικό προγραμματισμό και τις προδιαγραφές ποιότη¬ 
τας, εκτέλεση του έργου. 

3. Την οικονομία χρόνου, υλικών και ενέργειας. 

4. Τον περιορισμό των σφαλμάτων και των τυχόν πηγών 
προβλημάτων. 

Οι εργαζόμενοι που θα συμβάλουν με εξαιρετικές πρά¬ 
ξεις στην επίτευξη των ανωτέρω στόχων θα επιβραβεύο¬ 
νται από τον Ο.Κ.Α.Α. με αιτιολογημένη απόφαση του Δι- 
ευθύνοντος Συμβούλου. Η επιβράβευση θα γίνεται ανά¬ 
λογα με την εξαιρετική πράξη: 

α. Με συγχαρητήρια επιστολή. 

β. Με εύφημη μνεία. 

γ. Με υλική αμοιβή. 

δ. Με ειδική άδεια για χρονικό διάστημα μέχρι τρεις (3) 
εργάσιμες ημέρες. Για μεγαλύτερο των τριών (3) εργασί¬ 
μων ημερών χρονικό διάστημα απαιτείται σύμφωνη γνώ¬ 
μη του Διοικητικού Συμβουλίου του Ο.Κ.Α.Α. 

ε. Με οποιαδήποτε άλλη τιμή κρίνει το Διοικητικό Συμ¬ 
βούλιο. 

Η επιβράβευση γνωστοποιείται σε όλους τους εργαζο¬ 
μένους με ανακοίνωση του Οργανισμού. 

5. Ειδικά για την αύξηση της παραγωγικότητας ο Οργα¬ 
νισμός δύναται να εφαρμόζει συστήματα συλλογικής ή 
ατομικής παραγωγικότητας και να καταβάλλει επιπλέον 
αμοιβή, βάσει της απόδοσης συλλογικής ή ατομικής. 

6. Στο προσωπικό που μετέχει σε επιτροπές, ομάδες δι¬ 
οίκησης έργου ή προγράμματος ή ομάδες εργασίας γενι¬ 
κότερα καταβάλλεται ειδική αποζημίωση σύμφωνα με 


απόφαση του Διοικητικού Συμβουλίου, όταν συνεδριά¬ 
ζουν εντός ή εκτός ωραρίου. 

ΑΡΘΡΟ 28: ΠΕΙΘΑΡΧΙΚΑ ΠΑΡΑΠΤΩΜΑΤΑ 

1. Κάθε παράβαση υπηρεσιακού καθήκοντος με υπαίτια 
πράξη ή παράλειψη που μπορεί να καταλογιστεί αποτελεί 
πειθαρχικό παράπτωμα. 

2. Το υπηρεσιακό καθήκον προσδιορίζεται τόσο απότις 
επιβαλλόμενες στο Προσωπικό υποχρεώσεις από τις κεί¬ 
μενες διατάξεις, εγκυκλίους, οδηγίες και εντολές, όσο και 
από τη φύση της υπηρεσίας, ακόμα δε και από την όλη γε¬ 
νικά διαγωγή, που πρέπει να τηρείται εντός και εκτός της 
Υπηρεσίας. 

3. Η δίωξη των πειθαρχικών αδικημάτων και η ταχύτατη 
ολοκλήρωση της πειθαρχικής διαδικασίας σε όλα τα στά¬ 
διά της αποτελεί υπηρεσιακό καθήκον για τους Πειθαρχι¬ 
κούς Προϊσταμένους καθώς και για τους υπαλλήλους 
που χειρίζονται τις υποθέσεις αυτές σύμφωνα πάντοτε με 
τις αρμοδιότητες τους. 

4. Μεταξύ των πειθαρχικών αδικημάτων συγκαταλέγο¬ 
νται ιδιαιτέρως τα παρακάτω: 

α. Η αδικαιολόγητη αποχή από την εκτέλεση των υπη¬ 
ρεσιακών καθηκόντων. 

β. Κάθε αδικαιολόγητη απουσία ή μη τήρηση των διατά¬ 
ξεων, που ισχύουν κάθε φορά για τις ώρες εργασίας, κα¬ 
θώς και η αδικαιολόγητη καθυστέρηση του μετατιθέμε¬ 
νου ή αποσπώμενου να παρουσιαστεί στη νέα του θέση. 

Απουσία με ψευδή επίκληση ασθένειας αποτελεί ιδιαί¬ 
τερα επιβαρυντική περίπτωση. 

γ. Η παρέλκυση εκτέλεσης υπηρεσίας και κάθε απείθεια 
ή άρνηση εκτέλεσης εντολής ιεραρχικά Προϊσταμένου 
εκτός εάν ακολουθηθεί η διαδικασία που προβλέπεται 
από τις κανονιστικές διατάξεις. 

δ. Κάθε συμπεριφορά προς τους ανώτερους, ομοιό- 
βαθμους, υφιστάμενους, προς το λοιπό γενικά Προσωπι¬ 
κό και προς το συναλλασσόμενο κοινό, καθώς και κάθε 
συμπεριφορά εντός ή εκτός υπηρεσίας εριστική ή μη αρ- 
μόζουσα προς την υπαλληλική ιδιότητα, 
ε. Κάθε αντιπειθαρχική διαγωγή γενικά, 
στ. Κάθε πράξη ή παράλειψη που μπορεί να επιφέρει ζη¬ 
μία υλική ή ηθική στον Ο.Κ.Α.Α. 
ζ. Κάθε ατασθαλία στη διαχείριση, 
η. Η φθορά πραγμάτων που ανήκουν στον Ο.Κ.Α.Α. λό¬ 
γω ασυνήθους ή κακής χρήσης, η αμέλεια για τη φύλαξη 
ή συντήρηση αυτών, καθώς και η χρησιμοποίηση αυτών 
για εξυπηρέτηση σκοπού μη υπηρεσιακού. 

θ. Κάθε παράλειψη ελέγχου και παρακολούθησης των 
υφισταμένων, που μπορεί να δημιουργήσει ζημία ή διατά¬ 
ραξη της υπηρεσιακής τάξης. 

ι. Η σύνταξη μη αντικειμενικού φύλλου αξιολόγησης 
από πρόθεση ή από αμέλεια από κάθε Προϊστάμενο, για 
το Προσωπικό που υπάγεται σ’ αυτόν. 

ια. Κάθε αναληθής βεβαίωση ή δήλωση του Προσωπι¬ 
κού προς την Υπηρεσία και ιδιαιτέρως σε ό,τι αφορά στην 
ύπαρξη των γενικών και ειδικών προσόντων και των απαι- 
τούμενων στοιχείων για την κατάρτιση του ατομικού υπη¬ 
ρεσιακού φακέλου. 

ιβ. Κάθε παράβαση των Εγκυκλίων, οδηγιών και ειδικών 
Κανονισμών που αφορούν στην πρόληψη ατυχημάτων. 

ιγ. Κάθε πράξη ή παράλειψη που αντιβαίνει στο σύνταγ¬ 
μα και τους νόμους του Κράτους. 

ιδ. Η πλημμελής καθώς και η μη έγκαιρη εκπλήρωση του 
υπηρεσιακού καθήκοντος. 

ιε. Κάθε αδικαιολόγητη άρνηση προσέλευσης για εξέ¬ 
ταση ή κατάθεση ενώπιον υπηρεσιακού οργάνου, που 
διενεργεί προανάκριση ή ανάκριση ή ενώπιον του πει¬ 
θαρχικού κριτή. 

ιστ. Κάθε πράξη που συνιστά κατάχρηση εξουσίας ή 
υπηρεσιακής εμπιστοσύνης. 

ιζ. Η χρησιμοποίηση της υπαλληλικής ιδιότητας ή πλη¬ 
ροφοριών τις οποίες κατέχει το Προσωπικό ως εκ της 
υπηρεσίας του, για εξυπηρέτηση ιδιωτικών συμφερόντων 
αυτού ή τρίτων. 

ιη. Η άμεση ή έμμεση συμμετοχή σε δημοπρασία, προ¬ 
μήθεια, πώληση, ενοικίαση ή άλλη συναλλαγή ή ανάληψη 
μελετών του Ο.Κ.Α.Α. 

ιθ. Η επιδίωξη ή αποδοχή από το Προσωπικό οποιοσδή¬ 
ποτε αμοιβής, ή δώρων, εύνοιας ή ανταλλάγματος που 
παρέχονται από πρόσωπα των οποίων διαχειρίζεται ή 
πρόκειται να διαχειρισθείτις υποθέσεις κατά την ενάσκη¬ 
ση του υπηρεσιακού του έργου. 

κ. Η άσκηση κάθε κύριου επαγγέλματος ή πρόσθετου 
έργου και η συμμετοχή σε Διοικητικά Συμβούλια Ανωνύ¬ 
μων Εταιρειών, Ο.Ε., Ε.Π.Ε., Ε.Ε., και σε συμμετοχικές 
εταιρείες χωρίς ειδική έγκριση από τον Διευθύνοντα Σύμ¬ 
βουλο. 

κα. Η αναληθής δήλωση, ή βεβαίωση, ή απόκρυψη στοι¬ 
χείων Προϊσταμένου που αφορά στον αριθμό του υπηρε- 
τούντος Προσωπικού δικαιοδοσίας του και ιδίως στην 
ύπαρξη πλεονάζοντος Προσωπικού κατά παράβαση των 
ισχυουσών διατάξεων και εγκυκλίων οδηγιών. 

κβ. Η μη τήρηση των εντολών της Διοίκησης από το Δι¬ 
ευθυντή ή Προϊστάμενο, σχετικά με την ανάθεση συγκε¬ 
κριμένου έργου στο Προσωπικό. 

κγ. Η μη δίωξη των πειθαρχικών αδικημάτων από τους 
αρμοδίους Πειθαρχικούς Προϊσταμένους και η μη ταχεία 
ολοκλήρωση της πειθαρχικής δίωξης των αδικημάτων 
αυτών σύμφωνα με τις κείμενες διατάξεις. 

κδ. Η μη έγκαιρη ολοκλήρωση της πειθαρχικής διαδικα¬ 
σίας σε όλα της τα στάδια από τους υπαλλήλους που χει¬ 
ρίζονται πειθαρχικές υποθέσεις σύμφωνα πάντοτε με τις 
αρμοδιότητές τους. 

κε. Η αδικαιολόγητη κατ’ εξακολούθηση με πρόθεση 
μειωμένη απόδοση του Προσωπικού στα υπηρεσιακά κα- 
θήκοντά του 

κστ. Η απασχόληση από ιεραρχικά ανώτερο οποιουδή- 
ποτε ιεραρχικά κατώτερου Προσωπικού σε εργασίες ξέ¬ 
νες προς την Υπηρεσία. 

5. Κατά την επιμέτρηση της ποινής λαμβάνεται υπόψη 
το πειθαρχικό εν γένει μητρώο του υπαλλήλου και ως επι- 
βαρυντικό στοιχείο θεωρείται η κατά σύστημα, η κατά 
εξακολούθηση και η κατ’ επανάληψη διάπραξη κάποιου 
από τα παραπάνω αδικήματα. 

ΑΡΘΡΟ 29: ΕΦΑΡΜΟΓΗ ΚΑΝΟΝΩΝ ΚΑΙ ΑΡΧΩΝ ΤΟΥ 
ΠΟΙΝΙΚΟΥ ΔΙΚΑΙΟΥ 

1. Κανόνες και αρχές του ποινικού δικαίου και της ποινι¬ 
κής δικονομίας εφαρμόζονται ανάλογα και στο πειθαρχι¬ 
κό δίκαιο εφόσον δεν αντίκεινται στις ρυθμίσεις του πα¬ 
ρόντος και συνάδουν με τη φύση και το σκοπό της πει¬ 
θαρχικής διαδικασίας. 


2. Εφαρμόζονται ιδίως οι κανόνες και οι αρχές που αφο¬ 
ρούν : 

α. Τους λόγους αποκλεισμού της υπαιτιότητας και της 
ικανότητας προς καταλογισμό. 

β. Τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής, 
γ. Την έμπρακτη μετάνοια. 

δ. Το δικαίωμα σιγής του πειθαρχικώς διωκόμενου, 
ε. Την πραγματική και νομική πλάνη, 
στ. Το τεκμήριο της αθωότητας του πειθαρχικώς διω¬ 
κόμενου. 

ζ. Την επιείκεια υπέρ του πειθαρχικώς διωκόμενου, 
η. Την προστασία των δικαιολογημένων συμφερόντων 
ως λόγο που αίρει τον πειθαρχικό χαρακτήρα δυσμενών 
κρίσεων, εκφράσεων και εκδηλώσεων εκτός εάν συνι- 
στούν το πειθαρχικό παράπτωμα της χαρακτηριστικώς 
ανάρμοστης συμπεριφοράς. 

ΑΡΘΡΟ 30: ΠΕΙΘΑΡΧΙΚΕΣ ΠΟΙΝΕΣ 

1. Οι πειθαρχικές ποινές που επιβάλλονται στους υπαλ¬ 
λήλους του Ο.Κ.Α.Α. είναι οι εξής: 

α. Προφορική επίπληξη 
β. Έγγραφη παρατήρηση, 
γ. Πρόστιμο έως τις αποδοχές δύο (2) μηνών, 
δ. Προσωρινή παύση έως τρεις (3) μήνες, 
ε. Οριστική παύση. 

2. Η ποινή της οριστικής παύσης και της προσωρινής 
παύσης μπορεί να επιβληθεί μόνο για τα ακόλουθα παρα¬ 
πτώματα: 

α) Πράξεις με τις οποίες εκδηλώνεται άρνηση αναγνώ¬ 
ρισης του Συντάγματος ή έλλειψη αφοσίωσης στην Πα¬ 
τρίδα και τη Δημοκρατία. 

β) Η παράβαση καθήκοντος κατά τον Ποινικό Κώδικα ή 
άλλους ειδικούς Ποινικούς Νόμους. 

γ) Η άμεση ή μέσω τρίτου προσώπου συμμετοχή σε δη¬ 
μοπρασία την οποία διενεργεί Επιτροπή, μέλος της οποί¬ 
ας είναι ο υπάλληλος του Ο.Κ.Α.Α ή αρχή στην οποία αυ¬ 
τός ανήκει. 

δ) Η αποδοχή οποιασδήποτε υλικής εύνοιας ή ανταλ¬ 
λάγματος που προέρχεται από πρόσωπο του οποίου τις 
υποθέσεις χειρίζεται ή πρόκειται να χειρισθεί κατά την 
άσκηση των Υπηρεσιακών του καθηκόντων ο υπάλληλος. 

ε) Η χαρακτηριστικώς αναξιοπρεπής ή ανάξια για υπάλ¬ 
ληλο διαγωγή. 

στ) Η αδικαιολόγητη αποχή από την εκτέλεση των υπη¬ 
ρεσιακών καθηκόντων πάνω από είκοσι δύο (22) ημέρες 
συνεχώς ή πάνω από διάστημα τριάντα (30) ημέρες σε 
διάστημα ενός (1) έτους, 
ζ) Η εξαιρετικώς σοβαρή απείθεια, 
η) Η εμμονή σε άρνηση προσέλευσης για εξέταση από 
τις αρμόδιες υγειονομικές επιτροπές. 

ΑΡΘΡΟ 31: ΔΙΩΞΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 

1. Η δίωξη και η τιμωρία πειθαρχικών παραπτωμάτων 
αποτελεί καθήκον των πειθαρχικών οργάνων. Η παράβα¬ 
ση του καθήκοντος αυτού αποτελεί πειθαρχικό παράπτω¬ 
μα σύμφωνα με την περίπτωση κγ της παραγράφου 4 του 
άρθρου 28 περί πειθαρχικών παραπτωμάτων. 

2. Κατ’ εξαίρεση για παραπτώματα που θαεπέσυραντις 
ποινές της προφορικής επίπληξης και της έγγραφης πα¬ 
ρατήρησης, η δίωξη απόκειται στη διακριτική εξουσίατων 

πειθαρχικών οργάνων, τα οποία λαμβάνουν υπόψη αφ’ 
ενός το συμφέρον της Υπηρεσίας και αφετέρου τις συν¬ 
θήκες διάπραξής τους και την υπηρεσιακή γενικώς δια¬ 
γωγή του υπαλλήλου. Αντο πειθαρχικό όργανο αποφασί¬ 
σει να μην ασκήσει δίωξη υποχρεούται να ενημερώσει, με 
αιτιολογημένη έκθεσή του, τον αμέσως ανώτερο Πειθαρ- 
χικώς Προϊστάμενο. 

3. Δεν επιτρέπεται δεύτερη δίωξη για το ίδιο πειθαρχικό 
παράπτωμα. 

4. Η βαθμολογική ή η μισθολογική εξέλιξη του υπαλλή¬ 
λου δεν αίρει το πειθαρχικώς κολάσιμο παραπτώματος 
που διαπράχθηκε πριν από την εξέλιξη αυτή. 

5. Πράξεις που έχουν τελεσθεί από υπάλληλο κατά τη 
διάρκεια προγενέστερης Υπηρεσίας του σε δημόσια Υπη¬ 
ρεσία, Ο.Τ.Α., ή άλλο Νομικό Πρόσωπο του Δημοσίου ή 
του ευρύτερου δημόσιου τομέα τιμωρούνται πειθαρχικά 
εάν υπάγονται στις διατάξεις του παρόντος Κανονισμού 
οι οποίες επισύρουν την ποινή της οριστικής παύσης και 
δεν έχει παρέλθει ο χρόνος παραγραφής τους. 

ΑΡΘΡΟ 32: ΣΧΕΣΗ ΠΕΙΘΑΡΧΙΚΟΥ ΠΑΡΑΠΤΩΜΑΤΟΣ 
ΚΑΙ ΠΟΙΝΗΣ 

1. Για κάθε πειθαρχικό παράπτωμα επιβάλλεται μία μό¬ 
νο πειθαρχική ποινή. Σε κάθε υπάλληλο με την ίδια πει¬ 
θαρχική απόφαση επιβάλλεται μία μόνο ποινή. 

2. Αντο πειθαρχικό όργανο επιλαμβάνεται για περισσό¬ 
τερα πειθαρχικά παραπτώματα, με την πειθαρχική από¬ 
φαση επιβάλλεται μία μόνο ποινή σε κάθε υπάλληλο. Κα¬ 
τά την επιμέτρηση της ποινής αυτής λαμβάνεται υπόψη ο 
αριθμός και η βαρύτητα όλων των παραπτωμάτων. 

3. Κατά την επιμέτρηση των πειθαρχικών ποινών λαμ- 
βάνονται υπόψη οι διατάξεις του άρθρου 29 περί εφαρ¬ 
μογής κανόνων και αρχών του ποινικού κώδικα, του πα¬ 
ρόντος Κανονισμού. Η υποτροπή αποτελεί ιδιαιτέρως 
επιβαρυντική περίπτωση για την επιμέτρηση της ποινής. 

ΑΡΘΡΟ 33: ΠΑΡΑΓΡΑΦΗ ΠΕΙΘΑΡΧΙΚΩΝ ΠΑΡΑΠΤΩ¬ 
ΜΑΤΩΝ 

1. Τα πειθαρχικά παραπτώματα παραγράφονται μετά 
από παρέλευση διετίας από τότε που διαπράχθηκαν. Τα 
πειθαρχικά παραπτώματα, που επισύρουν την ποινή της 
οριστικής παύσης παραγράφονται μετά πενταετία, από 
τη διάπραξή τους. 

2. Πειθαρχικό παράπτωμα το οποίο αποτελεί και ποινι¬ 
κό αδίκημα δεν παραγράφεται προ της παραγραφής του 
ποινικού αδικήματος. Για τα παραπτώματα αυτά οι πρά¬ 
ξεις της ποινικής διαδικασίας διακόπτουν την παραγρα¬ 
φή του πειθαρχικού αδικήματος. 

3. Η κλήση σε απολογία ή η παραπομπή στο αρμόδιο 
Πειθαρχικό Συμβούλιο διακόπτουν την παραγραφή. Στις 
περιπτώσεις αυτές ο συνολικός χρόνος παραγραφής ως 
την έκδοση της πρωτοβάθμιας πειθαρχικής απόφασης, 
δεν μπορεί να υπερβεί τα τρία έτη και προκειμένου για τα 
παραπτώματα που επισύρουν την ποινή της οριστικής 
παύσεως τα επτά έτη. 

4. Η παραγραφή του πειθαρχικού παραπτώματος δια¬ 
κόπτεται επίσης από την τέλεση νέου πειθαρχικού παρα¬ 
πτώματος, το οποίο αποσκοπεί στην απόκρυψη ή την πα- 
ρεμπόδιση της πειθαρχικής δίωξης του πρώτου. Στην πε¬ 
ρίπτωση αυτή το πρώτο παράπτωμα παραγράφεται όταν 
παραγραφεί το δεύτερο, εφόσον η παραγραφή του δεύ¬ 


τερου συντελείται σε χρόνο μεταγενέστερο της παρα¬ 
γραφής του πρώτου. 

5. Δεν παραγράφεται το πειθαρχικό παράπτωμα για το 
οποίο εκδόθηκε πειθαρχική απόφαση που επιβάλλει πει¬ 
θαρχική ποινή σε πρώτο βαθμό. 

ΑΡΘΡΟ 34: ΛΗΞΗ ΠΕΙΘΑΡΧΙΚΗΣ ΕΥΘΥΝΗΣ 

Ο υπάλληλος ο οποίος απώλεσε την υπαλληλική του 
ιδιότητα με οποιοδήποτε τρόπο δεν διώκεται πειθαρχι¬ 
κούς, η πειθαρχική όμως διαδικασία, η οποία τυχόν έχει 
αρχίσει συνεχίζεται και μετά τη λύση της υπαλληλικής 
σχέσης, με εξαίρεση την περίπτωση του θανάτου. Η τυ¬ 
χόν καταδικαστική απόφαση που εκδίδεται στην περί¬ 
πτωση αυτή παραμένει ανεκτέλεστη. 

ΑΡΘΡΟ 35: ΣΧΕΣΗ ΤΗΣ ΠΕΙΘΑΡΧΙΚΗΣ ΔΙΑΔΙΚΑΣΙΑΣ 
ΜΕ ΤΗΝ ΠΟΙΝΙΚΗ ΔΙΚΗ 

1. Η πειθαρχική διαδικασία είναι αυτοτελής και ανεξάρ¬ 
τητη από την ποινική ή άλλη δίκη. Η ποινική δίκη δεν ανα¬ 
στέλλει την πειθαρχική διαδικασία. Το πειθαρχικό όργανο 
όμως μπορεί με απόφασή του, η οποία είναι ελευθέρως 
ανακλητή να διατάξει για εξαιρετικούς λόγους την ανα¬ 
στολή της πειθαρχικής διαδικασίας, η οποία δεν πρέπει 
να υπερβαίνει το ένα (1) έτος. Αναστολή δεν επιτρέπεται 
σε περίπτωση που το πειθαρχικό παράπτωμα προκάλεσε 
δημόσιο σκάνδαλο ή θίγει σοβαρά το κύρος της υπηρε¬ 
σίας. 

2. Το πειθαρχικό όργανο δεσμεύεται από την κρίση που 
περιέχεται σε αμετάκλητη απόφαση δικαστηρίου ή σε 
αμετάκλητο απαλλακτικό βούλευμα, μόνο ως προς την 
ύπαρξη ή ανυπαρξία πραγματικών περιστατικών που 
στοιχειοθετούν την αντικειμενική υπόσταση πειθαρχικού 
παραπτώματος. 

3. Αν μετά την έκδοση πειθαρχικής απόφασης με την 
οποία απαλλάσσεται ο υπάλληλος ή επιβάλλεται ποινή 
κατώτερη από την οριστική παύση, εκδοθεί αμετάκλητη 
δικαστική απόφαση ποινικού δικαστηρίου, με την οποία 
διαπιστώνονται πραγματικά περιστατικά που συνιστούν 
την αντικειμενική υπόσταση παραπτώματος το οποίο δι¬ 
καιολογεί την πειθαρχική ποινή της οριστικής παύσης, η 
πειθαρχική διαδικασία επαναλαμβάνεται σύμφωνα με το 
άρθρο περί επανάληψης της πειθαρχικής διαδικασίας 
του παρόντος κανονισμού. Επίσης επαναλαμβάνεται η 
πειθαρχική διαδικασία, μετά την έκδοση καταδικαστικής 
πειθαρχικής απόφασης, με την οποία επιβάλλεται οποια¬ 
δήποτε ποινή εκδοθεί αμετάκλητη αθωωτική ποινική από¬ 
φαση ή αμετάκλητο απαλλακτικό βούλευμα για την πρά¬ 
ξη ή την παράλειψη, για την οποία διώχθηκε πειθαρχικά ο 
υπάλληλος. 

4. Η επανάληψη της πειθαρχικής διαδικασίας επιτρέπε¬ 
ται και όταν έχει εκδοθεί καταδικαστική πειθαρχική από¬ 
φαση, χωρίς να έχει λάβει υπόψη καταδικαστική ποινική 
απόφαση που προηγήθηκε. 

5. Ο εισαγγελέας πλημμελειοδικών έχει υποχρέωση να 
ανακοινώνει αμέσως στην προϊστάμενη αρχή του υπαλ¬ 
λήλου κάθε ποινική δίωξη που ασκείται κατ’ αυτού. Στην 
ίδια αρχή ανακοινώνεται επίσης από τον αρμόδιο εισαγ¬ 
γελέα η απόφαση ή το βούλευμα με το οποίο τερματίζεται 
η δίωξη. Σε περίπτωση εγκλεισμού σε σωφρονιστικό κα¬ 
τάστημα, ο Διευθυντής φυλακών, γνωστοποιεί χωρίς κα¬ 
θυστέρηση στηνπροϊσταμένη αρχή του υπαλλήλου. 

ΑΡΘΡΟ 36: ΑΥΤΟΤΕΛΕΙΑ ΚΟΛΑΣΙΜΟΥ ΤΟΥ ΠΕΙΘΑΡΧΙ¬ 
ΚΟΥ ΠΑΡΑΠΤΩΜΑΤΟΣ 

1. Σε περίπτωση απονομής χάριτος ή άρσης με οποιο- 
δήποτε άλλο τρόπο του κολασίμου ή μεταβολής των συ¬ 
νεπειών της ποινικής καταδίκης, δεν αίρεται το πειθαρχι¬ 
κούς κολάσιμο της πράξης. 

2. Σε περίπτωση άρσης των συνεπειών της ποινικής κα¬ 
ταδίκης κατά το άρθρο 47 του Συντάγματος, αίρεται και 
το πειθαρχικούς κολάσιμο της πράξης. 

ΑΡΘΡΟ 37: ΠΕΙΘΑΡΧΙΚΑ ΟΡΓΑΝΑ 

1. Τα πειθαρχικά όργανα του Ο.Κ.Α.Α. διακρίνονται σε 
μονομελή και πολυμελή. Η μονομελής πειθαρχική δικαιο¬ 
δοσία στους υπαλλήλους του Ο.Κ.Α.Α. ασκείται από τους 
Πειθαρχικούς Προϊσταμένους τους. Η πολυμελής ασκεί¬ 
ται από τα Πειθαρχικά Συμβούλια. 

2. Μονομελή πειθαρχικά όργανα είναι τα ακόλουθα : 

α. Ο Πρόεδρος του Διοικητικού Συμβουλίου 

β. Ο Διευθύνων Σύμβουλος σε όλο το προσωπικό. 

γ. Ο Γενικός Διευθυντής (εφ’ όσον υπάρχει) στο προ¬ 
σωπικό των ελεγχόμενων ή εποπτευόμενων υπ’ αυτού Δι¬ 
ευθύνσεων. 

δ. Οι Διευθυντές στο προσωπικό που υπάγεται σε αυ¬ 
τούς. 

ε. Οι Προϊστάμενοι Τμημάτων στο προσωπικό που υπά¬ 
γεται σ’ αυτούς. 

3. Πολυμελή όργανα είναι τα ακόλουθα : 

α. Το Πρωτοβάθμιο Πειθαρχικό Συμβούλιο. 

β. Το Δευτεροβάθμιο Πειθαρχικό Συμβούλιο. 

ΑΡΘΡΟ 38: ΜΟΝΟΜΕΛΗ ΠΕΙΘΑΡΧΙΚΑ ΟΡΓΑΝΑ 

1. Ο Πρόεδρος του Δ.Σ. του Ο.Κ.Α.Α. ασκεί πειθαρχική 
δίωξη παραπέμποντας τον υπάλληλο, που υπέπεσε σε 
πειθαρχικό αδίκημα, στα αρμόδια πειθαρχικά όργανα. 

2. Οι Πειθαρχικώς Προϊστάμενοι δύνανται να επιβάλουν 
τις ποινές της επίπληξης και της έγγραφης παρατήρησης 
όλοι, την ποινή δετού προστίμου με τις εξής διακρίσεις: 

α. Ο Διευθύνων Σύμβουλος μέχριτις αποδοχές δέκα πέ¬ 
ντε (15) ημερών και ο Γενικός Διευθυντής μέχριτις απο¬ 
δοχές δέκα (10) ημερών. 

β. Οι Διευθυντές μέχρι τις αποδοχές πέντε (5) ημερών. 

3. Η αρμοδιότητα των Πειθαρχικώς Προϊσταμένων είναι 
αμεταβίβαστη. Οι Πειθαρχικώς Προϊστάμενοι ασκούν πει¬ 
θαρχική δίωξη και δικάζουν αυτεπάγγελτα. 

4. Αρμόδιος Πειθαρχικώς Προϊστάμενος είναι αυτός 
στον οποίο υπαγόταν το προσωπικό κατά το χρόνο τέλε¬ 
σης του αδικήματος. Με την κλήση σε απολογία αρχίζει η 
αυτεπάγγελτη δίκη. 

5. Μεταξύ περισσοτέρων Πειθαρχικά Προϊσταμένων 
που επιλήφθηκαν λόγω αρμοδιότητας προτιμάται εκείνος 
που κάλεσε πρώτος σε απολογία. 

ΑΡΘΡΟ 39: ΠΕΙΘΑΡΧΙΚΗ ΠΡΟΔΙΚΑΣΙΑ ΣΤΗ ΜΟΝΟΜΕ¬ 
ΛΗ ΔΙΑΔΙΚΑΣΙΑ - ΑΝΑΚΡΙΤΙΚΕΣ ΠΡΑΞΕΙΣ 

1. Εάν το πειθαρχικό αδίκημα που διαπιστώθηκε από 
τον αρμόδιο Πειθαρχικό Προϊστάμενο δεν χρήζει περαι¬ 
τέρω έρευνας, η πειθαρχική διαδικασία χωρεί με απευ¬ 
θείας κλήση του υπαιτίου σε απολογία, κατά τα οριζόμε¬ 
να στο επόμενο άρθρο του παρόντος Κανονισμού. Δια¬ 
φορετικά ενεργείται προανάκριση ή ανάκριση. 


Προανάκριση ή ανάκριση ενεργείται επίσης και στην πε¬ 
ρίπτωση κατά την οποία ο ιεραρχικός Προϊστάμενος, 
στην αντίληψη του οποίου υπέπεσε το αδίκημα δεν έχει 
πειθαρχική δικαιοδοσία. 

2. Η προανάκριση συνίσταται στην προκαταρκτική άτυ¬ 
πη συλλογή και καταγραφή πληροφοριών και στοιχείων 
για το πειθαρχικό παράπτωμα που συμπεραίνεται καθώς 
και για τις συνθήκες κάτω από τις οποίες τελέσθηκε. 

3. Ο υπάλληλος που διενήργησε την προανάκριση, αν 
δεν έχει την πειθαρχική δικαιοδοσία, υποβάλλει ιεραρχι¬ 
κά τα στοιχεία που συγκέντρωσε μαζί με αιτιολογημένη 
έκθεσή του, στον ιεραρχικά Προϊστάμενο του, ο οποίος 
έχει πειθαρχική δικαιοδοσία. Ο Προϊστάμενος που έχει 
πειθαρχική δικαιοδοσία εάν από τα στοιχεία που συγκε¬ 
ντρώθηκαν κρίνει ότι δεν υπάρχει περίπτωση πειθαρχι¬ 
κής δίωξης, τερματίζει αυτήν χωρίς κλήση σε απολογία 
του διωκομένου, συντάσσοντας σχετική έκθεση, την 
οποία μαζί με το φάκελο που σχηματίσθηκε υποβάλλει 
στον αμέσως Πειθαρχικό Προϊστάμενο, ο οποίος δεν κω¬ 
λύεται να ενεργήσει νέα προανάκριση. Αντίθετα, εάν από 
τα συγκεντρωθέντα στοιχεία κρίνει ότι προκύπτει πει¬ 
θαρχικό παράπτωμα, καλεί τον υπαίτιο σε απολογία και 
επιβάλλει την πειθαρχική ποινή που αρμόζει, εκτός εάν 
κρίνει ότι για το αδίκημα πρέπει να επιβληθεί ποινή βα¬ 
ρύτερη απ’ αυτήν, για την οποία αυτός δικαιούται, ως εκ 
της δικαιοδοσίας του, να επιβάλλει. Στην περίπτωση αυ¬ 
τή καθώς και στην περίπτωση κατά την οποία, μετά την 
κλήση του διωκόμενου σε απολογία ήθελαν ανακύψει 
νέα στοιχεία, βάσει των οποίων δεν επαρκεί η δικαιοδο¬ 
σία αυτού, για τον κολασμό του αδικήματος, παραπέμπει 
την υπόθεση με αιτιολογημένη έκθεση, στον αμέσως 
ανώτερο Πειθαρχικό Προϊστάμενο, ο οποίος επίσης εάν 
κρίνει ανεπαρκή και τη δική του δικαιοδοσία, παραπέμπει 
την υπόθεση στον Διευθύνοντα Σύμβουλο του Ο.Κ.Α.Α. Ο 
Διευθύνων Σύμβουλος σε κάθε περίπτωση, είτε εκδικάζει 
την υπόθεση, είτε, εάν κρίνει ότι και η δική του δικαιοδο¬ 
σία είναι ανεπαρκής, την εισάγει στο αρμόδιο Πειθαρχι¬ 
κό Συμβούλιο. Στη δεύτερη αυτή περίπτωση απαραίτη¬ 
τες προϋποθέσεις για την έγερση της πειθαρχικής αγω¬ 
γής είναι η προηγούμενη διενέργεια ανάκρισης και η 
κλήση του διωκόμενου σε απολογία. Σε όλες τις ως άνω 
περιπτώσεις παραπομπής, το όργανο στο οποίο παρα- 
πέμφθηκε η υπόθεση εάν κρίνει ότι για την επιβολή ποι¬ 
νής του συγκεκριμένου πειθαρχικού παραπτώματος 
επαρκεί η δικαιοδοσία του οργάνου που άσκησε την πα¬ 
ραπομπή, μπορεί να επαναφέρει σε αυτό την υπόθεση 
για εκδίκαση. Σε περίπτωση κίνησης της πειθαρχικής 
διαδικασίας ο αρμόδιος Πειθαρχικός Προϊστάμενος που 
κίνησε αυτήν, οφείλει να ενημερώνει τους υπερκείμε¬ 
νους αυτού, Προϊσταμένους. 

4. Εάν το πειθαρχικό παράπτωμα χρήζει περαιτέρω 
έρευνας, διεξάγεται ανάκριση. Την ανάκριση διεξάγει 
κατ’ αρχήν ο Πειθαρχικός Προϊστάμενος που επιλήφθη- 
κε. Σε κάθε περίπτωση ο Διευθύνων Σύμβουλος του 
Ο.Κ.Α.Α. μπορεί να διατάξει την διενέργεια προανάκρι¬ 
σης από υπηρεσιακό όργανο που ορίζεται απ’ αυτόν. Σε 
κάθε περίπτωση επίσης αυτός που διενεργεί ανάκριση 
πρέπει να έχει το προβάδισμα έναντι του υπαλλήλου, κα¬ 
τά του οποίου στρέφεται η ανάκριση κατά τα οριζόμενα 
στον παρόντα Κανονισμό. 

5. Δεν έχουν δικαίωμα να διεξάγουν ανάκριση: 

α. Οιέχοντες σχέση με το αδίκημα με οποιοδήποτε τρό¬ 
πο. 

β. Οι Πειθαρχικοί Προϊστάμενοι που άσκησαν την πει¬ 
θαρχική τους αρμοδιότητα. 

γ. Οι συγγενείς εξ αίματος ή εξ αγχιστείας μέχρι 4ου 
βαθμού εκείνου κατά του οποίου στρέφεται η ανάκριση, 
καθώς και ο/η σύζυγος αυτού. 

6. Η ανάκριση είναι μυστική και μπορεί να επεκταθεί 
στην έρευνα και άλλων αδικημάτωντου αυτού υπαλλήλου 
ή άλλων υπαλλήλων για τα οποία προκύπτουν στοιχεία 
κατά την πορεία της ανάκρισης. 

7. Οι ανακριτικές πράξεις είναι οι ακόλουθες: 

α. Αυτοψία. 

β. Εξέταση μαρτύρων. 

γ. Πραγματογνωμοσύνη. 

δ. Εξέταση διωκομένου. 

ε. Κάθε άλλη συλλογή αποδεικτικών στοιχείων. 

8. Για κάθε ανακριτική πράξη συντάσσεται έκθεση που 
υπογράφεται από όλους τους συμπράξαντες ή μνημο¬ 
νεύεται σε αυτήν η τυχόν άρνηση υπογραφής. Κατά την 
ανάκριση πρέπει οπωσδήποτε και είναι υποχρεωτική η 
κλήση για εξέταση αυτού, κατά του οποίου στρέφεται η 
ανάκριση. 

9.0 εντεταλμένος για τη διεξαγωγή της ανάκρισης, υπο¬ 
βάλλει τον φάκελο που σχηματίσθηκε μαζί με το πόρισμα 
του στο όργανο που εξέδωσε την εντολή ανάκρισης. 

10. Ο αυτεπάγγελτα επιληφθείς της ανάκρισης μετά το 
πέρας αυτής ενεργεί σύμφωνα μετά οριζόμενα στην παρ. 
3 του παρόντος άρθρου. 

11. Άκυρες πράξεις ανακαλούνται σε οποιοδήποτε στά¬ 
διο της ανάκρισης κι θεωρούνται ότι δεν έγιναν ποτέ. 

ΑΡΘΡΟ 40: ΑΠΟΛΟΓΙΑ 

1. Οι πρωτόδικες πειθαρχικές αποφάσεις εκδίδονται 
μετά από κλήση του υπαλλήλου σε απολογία. Η κλήση σε 
απολογία αποτελεί ουσιώδη τύπο, η παράλειψη του οποί¬ 
ου συνεπάγεται ακυρότητα της πειθαρχικής διαδικασίας. 
Η μη υποβολή της απολογίας, εφόσον η σχετική κλήση 
έχει επιδοθεί αποδεδειγμένα, δεν κωλύει την έκδοση πει¬ 
θαρχικής απόφασης. 

2. Η απολογία που υποβλήθηκε εμπρόθεσμα μπορεί να 
λαμβάνεται υπόψη. 

3. Η κλήση σε απολογία καθορίζει σαφώς το αποδιδό¬ 
μενο πειθαρχικό αδίκημα και τάσσει εύλογη προθεσμία 
για απολογία, η οποία δεν μπορεί να είναι μικρότερη των 
48 ωρών. Η προθεσμία για απολογία μπορεί να παραταθεί 
μία φορά, μέχρι το τριπλάσιο της προθεσμίας που τάχθη¬ 
κε αρχικά, εφόσον ο εγκαλούμενος υποβάλλει μέσα στην 
παραπάνω προθεσμία έγγραφη αιτιολογημένη αίτηση. 
Κλήση του εγκαλουμένου υπαλλήλου σε συμπληρωματι¬ 
κή απολογία δεν αποκλείεται. 

4. Η κλήση σε απολογία επιδίδεται με απόδειξη στα χέ¬ 
ρια του εγκαλουμένου στην Υπηρεσία ή στην κατοικία 
του. Σε περίπτωση άρνησης παραλαβής αυτός που επιδί- 
δειτην κλήση συντάσσει πράξη και βεβαιώνειτην άρνηση. 
Η άρνηση παραλαβής της κλήσης σε απολογία συνιστά 
πειθαρχικό αδίκημα. 

5. Προ της υποβολής της απολογίας του ο υπάλληλος 
δικαιούται να λάβει γνώση της σχηματισθείσας δικογρα¬ 
φίας. Γ ια τη γνωστοποίηση αυτή συντάσσεται σχετική 


πράξη η οποία υπογράφεται από τον υπάλληλο που τηρεί 
το φάκελο και τον υπάλληλο που λαμβάνει γνώση. 

6. Ο καλούμενος σε απολογία δικαιούται να ζητήσει 
προθεσμία τουλάχιστον δέκα (10) εργασίμων ημερών για 
να υποβάλει κάθε σχετικό με την απολογία του έγγραφο 
στοιχείο. Η παροχή της προθεσμίας αυτής εναπόκειται 
στην κρίση του καλούντος οργάνου. 

7. Μετά την υποβολή της απολογίας ή την πάροδο 
άπρακτης της ταχθείσας προθεσμίας για την υποβολή 
της, η πειθαρχική δίωξη περατώνεται με απόφαση. Γιατις 
αποφάσεις αυτές εφαρμόζονται οι σχετικές διατάξεις του 
παρόντος Κανονισμού. 

ΑΡΘΡΟ 41: ΕΝΔΙΚΑ ΜΕΣΑ ΚΑΤΑ ΑΠΟΦΑΣΕΩΝ ΜΟΝΟ¬ 
ΜΕΛΟΥΣ ΠΕΙΘΑΡΧΙΚΗΣ ΔΙΑΔΙΚΑΣΙΑΣ 

1. Κατά των πρωτόδικων αποφάσεων οιουδήποτε πει¬ 
θαρχικού οργάνου που επιβάλλουν οποιαδήποτε ποινή, 
χωρεί έφεση του τιμωρηθέντος υπαλλήλου, η οποία 
ασκείται εντός δέκα (10) εργασίμων ημερών από την κοι¬ 
νοποίηση της σχετικής απόφασης, ενώπιον του αρμοδίου 
οργάνου μέχρι εξαντλήσεως των ενδίκων μέσων. 

2. Η έφεση κατατίθεται στο Τμήμα Διοικητικού και Αν¬ 
θρωπίνων Πόρων του Ο.Κ.Α.Α. Η έφεση μαζί με την πει¬ 
θαρχική απόφαση και τον οικείο φάκελο διαβιβάζονται 
αμέσως στο αρμόδιο πειθαρχικό όργανο για την εκδίκα¬ 
σή της. 

3. Το αρμόδιο όργανο που εκδικάζειτην έφεση δικαιού¬ 
ται: 

α. Να ακυρώσει την προσβαλλόμενη απόφαση και την 
ποινή που επιβλήθηκε. Εάν η ακύρωση γίνεται για παρά¬ 
βαση διάταξης ή για μη τήρηση ουσιώδους τύπου της δια¬ 
δικασίας, η υπόθεση επαναφέρεται στον εκδώσαντα την 
απόφαση, για επανάληψη της διαδικασίας, από το σημείο 
που εμφιλοχώρησε το ελάττωμα, το οποίο επέφερε και 
την ακύρωση. 

β. Να μειώσει την ποινή που επιβλήθηκε. 

γ. Να απορρίψει την έφεση, επικυρώνοντας την ποινή 
που επιβλήθηκε. 

δ. Εάν κρίνει ότι το αδίκημα πρέπει να τιμωρηθεί με 
ποινή ανώτερη εκείνης που επιβλήθηκε να ασκήσει και ο 
ίδιος έφεση υπέρ του Ο.Κ.Α.Α. (αντέφεση) μέσα σε προ¬ 
θεσμία δέκα (10) εργασίμων ημερών από την κοινοποίη¬ 
ση σε αυτόν της έφεσης του τιμωρηθέντος υπαλλήλου. 
Στην περίπτωση αυτή η όλη υπόθεση διαβιβάζεται στο 
Πρωτοβάθμιο Πειθαρχικό Συμβούλιο, το οποίο εκδικά- 
ζει την υπόθεση και δύναται να αποδεχθεί καθ’ όλα ή εν 
μέρειτην έφεση ή αντέφεση επιβάλλοντας ποινή της δι¬ 
καιοδοσίας του ή να απορρίψει αυτές. Το Δευτεροβάθ¬ 
μιο Πειθαρχικό Συμβούλιο, εκδικάζοντας την έφεση κα¬ 
τά της απόφασης του Διευθύνοντος Συμβούλου, έχει τα 
δικαιώματα που προβλέπονται στα υπό στοιχεία α, β,γ 
της παρούσας παραγράφου. Κατά την εκδίκαση της 
έφεσης ερευνάται και εκτιμάται προσηκόντως το γεγο¬ 
νός της τυχόν μη υποβολής απολογίας από τον εφεσεί- 
οντα. 

4. Πειθαρχική απόφαση κατά της οποίας δεν ασκήθηκε 
έφεση υπό του τιμωρηθέντος υπαλλήλου, υποβάλλεται 
μαζί με τον οικείο φάκελο στον αμέσως ανώτερο Πειθαρ¬ 
χικό Προϊστάμενο αυτού που εξέδωσε την απόφαση, ο 
οποίος και έχει σύμφωνα με την παράγραφο 3 του παρό¬ 
ντος άρθρου την αρμοδιότητα εκδίκασηςτης έφεσης. Αυ- 

τός δικαιούται εντός δέκα (10) εργασίμων ημερών από 
την κοινοποίηση της σχετικής απόφασης: 

α. Να ακυρώσει αυτήν για παράβαση διάταξης ή μη τή¬ 
ρηση ουσιώδους τύπου της διαδικασίας. Στην περίπτωση 
αυτή εφαρμόζονται ανάλογα τα οριζόμενα υπό της παρ. 
3α του παρόντος άρθρου. 

β. Να ασκήσει κατ’ αυτής έφεση υπέρ του Ο.Κ.Α.Α. ενώ¬ 
πιον του Πρωτοβαθμίου Πειθαρχικού Συμβουλίου. Το 
Πρωτοβάθμιο Πειθαρχικό Συμβούλιο εκδικάζοντας την 
έφεση υπέρ του Ο.Κ.Α.Α., δικαιούται είτε να απορρίψει 
την εν λόγω έφεση, επικυρώνοντας την ποινή που επιβλή¬ 
θηκε, είτε να αποδεχθεί την έφεση καθ’ όλα ή εν μέρει και 
να επιβάλλει οποιαδήποτε ποινή της δικαιοδοσίας του. Σε 
έφεση υπέρ του Ο.Κ.Α.Α. υπόκεινται και οι απαλλακτικές 
ή αθωωτικές αποφάσεις. Κατά της έφεσης αυτής υπέρ 
του Ο.Κ.Α.Α., δικαιούται ο υπάλληλος να ασκήσει αντέφε- 
ση μέσα σε δέκα (10) εργάσιμες ημέρες από της κοινο- 
ποιήσεως σε αυτόν της έφεσης. 

5. Η έφεση και η προθεσμία για την άσκησή της ανα¬ 
στέλλουν την εκτέλεση της απόφασης. 

6. Εάνπεράσουν άπρακτες οιπροθεσμίεςτωνπαρ. 1 και 
4 του παρόντος άρθρου, οι πρωτόδικες πειθαρχικές απο¬ 
φάσεις της μονομελούς δικαιοδοσίας καθίστανται τελε¬ 
σίδικες και ο πειθαρχικό φάκελος αναπέμπεται σε αυτόν 
που επέβαλε την ποινή, ο οποίος υποχρεούται να ενεργή¬ 
σει κατά τα οριζόμενα στην παράγραφο 8 του παρόντος 
άρθρου. 

7. Οι αποφάσεις που εκδίδονται από το Δευτεροβάθμιο 
Πειθαρχικό Συμβούλιο κατόπιν έφεσης ή αντέφεσης είναι 
αμέσως εκτελεστές. 

8. Σε όλες τις περιπτώσεις οι πρωτόδικες πειθαρχικές 
αποφάσεις κατά των οποίων δεν ασκήθηκε έφεση καθώς 
και οι αποφάσεις που εκδόθηκαν ύστερα από έφεση ή 
αντέφεση, μαζί με το σχετικό φάκελο, αποστέλλονται και 
στο Τμήμα Διοικητικού και Ανθρωπίνων Πόρων, το οποίο 
μεριμνά για την εκτέλεση τους και την τοποθέτησή τους 
στον πειθαρχικό υποφάκελο του ατομικού υπηρεσιακού 
φακέλου του υπαλλήλου. 

ΑΡΘΡΟ 42: ΠΟΛΥΜΕΛΗΣ ΠΕΙΘΑΡΧΙΚΗ ΔΙΑΔΙΚΑΣΙΑ 

1. Η πολυμελής πειθαρχική δικαιοδοσία ασκείται από τα 
Πειθαρχικά Συμβούλια τα οποία είναι: 

α. Το Πρωτοβάθμιο Πειθαρχικό Συμβούλιο. 

β. Το Δευτεροβάθμιο Πειθαρχικό Συμβούλιο. 

2. Το Πρωτοβάθμιο Πειθαρχικό Συμβούλιο δικάζει όταν 
εγερθεί πειθαρχική αγωγή ή ασκηθεί έφεση σύμφωνα με 
τις διατάξεις του Κανονισμού αυτού και μπορεί να επι¬ 
βάλλει οποιαδήποτε ποινή απ’ αυτές που αναφέρονται 
στο άρθρο 30 του παρόντος Κανονισμού. 

Το Πρωτοβάθμιο Πειθαρχικό Συμβούλιο αποτελείται 
από: 

α. δύο μέλη του Διοικητικού Συμβουλίου (ένα των οποί¬ 
ων ορίζεται ως Πρόεδρος) που ορίζονται με τους αντί¬ 
στοιχους αναπληρωτές τους από το Διοικητικό Συμβού¬ 
λιο της Εταιρίας. 

β. ένα Διευθυντή που ορίζεται με αναπληρωτή του έναν 
άλλο Διευθυντή από το Διοικητικό Συμβούλιο της Εται- 
ρίας. 

γ. δύο εκπροσώπους των εργαζομένων που εκλέγονται 
με τους αντίστοιχους αναπληρωτές τους με άμεση και κα¬ 


θολική ψηφοφορία από το σύνολο του τακτικού προσω¬ 
πικού του Ο.Κ.Α.Α. 

Καθήκοντα εισηγητή στο Συμβούλιο εκτελεί το οριζό¬ 
μενο κάθε φορά από τον Πρόεδρο αυτού μέλος του Πρω¬ 
τοβαθμίου Πειθαρχικού Συμβουλίου. 

4. Το Δευτεροβάθμιο Πειθαρχικό Συμβούλιο αποφασί¬ 
ζει επίτωνεφέσεωντου Προσωπικού ή της Διοίκησης, κα¬ 
τά των αποφάσεων του Πρωτοβαθμίου Πειθαρχικού Συμ¬ 
βουλίου στις περιπτώσεις που προβλέπεται από τις οικεί¬ 
ες διατάξεις του παρόντος Κανονισμού. 

Το Συμβούλιο αυτό συγκροτείται: 

α. Από έναν Πρωτόδικη, ως Πρόεδρο, με αναπληρωτή 
άλλον Πρωτόδικη. 

β. Από δύο μέλη του Διοικητικού Συμβουλίου που ορί¬ 
ζονται, με αναπληρωτές δύο άλλα μέλη του Διοικητικού 
Συμβουλίου, από το Διοικητικό Συμβούλιο της Εταιρίας. 

γ. Από δύο εκπροσώπους των εργαζομένων που εκλέ¬ 
γονται με άμεση και καθολική ψηφοφορία με τους αντί¬ 
στοιχους αναπληρωτέςτους, απότο σύνολο του τακτικού 
προσωπικού του Ο.Κ.Α.Α. 

Χρέη Εισηγητή ασκεί χωρίς δικαίωμα ψήφου ο Διευθυ¬ 
ντής Διοικητικών και Οικονομικών Υπηρεσιών που ανα¬ 
πληρώνεται από το νόμιμο αναπληρωτή του. 

5. Η θητεία των μελών των ανωτέρω Πειθαρχικών Συμ¬ 
βουλίων είναι διετής. 

Αντικατάσταση των μελών των Συμβουλίων αυτών κατά 
τη διάρκεια της θητείας τους είναι δυνατή, εάν συντρέ¬ 
χουν σοβαροί υπηρεσιακοί λόγοι και δεν τηρηθούν οι νό¬ 
μιμες διαδικασίες διορισμού τους. Το μέλος του Συμβου¬ 
λίου που διορίζεται σε αντικατάσταση άλλου που παραι¬ 
τήθηκε ή απεχώρησε ή απεβίωσε ή εξέλιπε, διανύει τον 
υπόλοιπο χρόνο της θητείας αυτού. 

6. α. Τα Συμβούλια συγκαλούνται με πρόσκληση των 
Προέδρων τους, σε τόπο και χρόνο που ορίζεται απ’ αυ¬ 
τούς. Η πρόσκληση στην οποία αναγράφονται τα θέματα 
της ημερήσιας διάταξης επιδίδεται με απόδειξη από 
υπάλληλο της Εταιρείας, σε όλα τα τακτικά και αναπλη¬ 
ρωματικά μέλη, 5 τουλάχιστον εργάσιμες ημέρες πριν 
από την ορισμένη συνεδρίαση. 

β. Τα Συμβούλια βρίσκονται σε απαρτία εάν ο αριθμός 
των παρόντων μελών, μεταξύ των οποίων ο Π ρόεδρος ή ο 
αναπληρωτήςτου, υπερβαίνειτο μισό του συνόλουτω με¬ 
λών τους. 

γ. Η κρίση των Συμβουλίων είναι ελεύθερη, κατά συνεί¬ 
δηση και σύμφωνη με το νόμο. 

δ. Η παραίτηση τακτικού ή αναπληρωματικού μέλους ή 
η αδυναμία εκτέλεσης των καθηκόντων του, για οποιοδή- 
ποτε λόγο, δεν κωλύει τις εργασίες και τη λήψη αποφά¬ 
σεων των Συμβουλίων, μέχρι τον ορισμό νέου μέλους, 
σύμφωνα με τις διατάξεις του παρόντος άρθρου, εφόσον 
υπάρχει η προβλεπόμενη απαρτία. 

7. Οι αποφάσεις των Συμβουλίων λαμβάνονται κατά 
πλειοψηφία των παρόντων μελών και σε περίπτωση υπο¬ 
ψήφιας λογίζεται διπλή η ψήφος του Προέδρου. Σε περί¬ 
πτωση που δε μπορεί να επιτευχθεί πλειοψηφία, γιατί 
υπάρχουν περισσότερες από δύο γνώμες, εκείνοι που 
έχουν ταχθεί υπέρ της βαρύτερης ποινής οφείλουν για τη 
λήψη απόφασης, να συνταχθούν με μια από τις ευμενέ¬ 
στερες για τον κατηγορούμενο προτάσεις. 

8. Οι αποφάσεις των Συμβουλίων διατυπώνονται σε 
πρακτικά τα οποία υπογράφονται υποχρεωτικά από τα 

μέλη που συμμετέχουν στην εκάστοτε συνεδρίαση και 
τον Γραμματέα. Στα πρακτικά αναγράφονται τα ονόματα 
όλων των παρόντων μελών γίνεται ρητή μνεία για την 
απουσία ή το κώλυμα τακτικού μέλους και για τη συμμε¬ 
τοχή του αναπληρωματικού, καταχωρίζεται δε σε αυτά 
και η γνώμη των μειοψηφούντων μελών. Οι αποφάσεις 
που λαμβάνονται από τα ανωτέρω Συμβούλια πρέπει να 
είναι επαρκώς και πλήρως αιτιολογημένες. 

9. Εξαιρούνται από τη σύνθεση των Πειθαρχικών Συμ¬ 
βουλίων οι κωλυόμενοι να ενεργήσουν ανάκριση, καθώς 
και εκείνοι που διενήργησαν ανάκριση στην κρινόμενη 
υπόθεση ή άσκησαν σε αυτήν πειθαρχική δικαιοδοσία. 
Ομοίως, εξαιρούνται από τη σύνθεση του Δευτεροβαθμί¬ 
ου Πειθαρχικού Συμβουλίου εκείνοι που μετείχαν στη 
σύνθεση του Πρωτοβαθμίου Πειθαρχικού Συμβουλίου. 

10. Στα μέλη των Πειθαρχικών Συμβουλίων καταβάλλε¬ 
ται ειδική αμοιβή απότονΟ.Κ.Α.Α., η οποία καθορίζεται με 
απόφαση του Διοικητικού Συμβουλίου. 

11. Σε περίπτωση παραπομπής για διάπραξη πειθαρχι¬ 
κού αδικήματος, στο οποίο να φέρεται ως συναυτουργός 
ή συνεργός Προϊστάμενος Υπηρεσιακής μονάδας, αρμό¬ 
διο να εκδικάσειτην υπόθεση καθίσταται, για όλους τους 
διωκόμενους το Πρωτοβάθμιο Πειθαρχικό Συμβούλιο. Τα 
παραπάνω ισχύουν και στην περίπτωση συνεκδίκασης 
συναφών υποθέσεων. 

12. Το Δευτεροβάθμιο Πειθαρχικό Συμβούλιο δικάζει 
εφέσεις κατά των αποφάσεωντου Διευθύνοντος Συμβού¬ 
λου, άσχετα από τη θέση που κατέχει ο υπάλληλος, κα¬ 
θώς και κατά των πρωτόδικων αποφάσεων του Πρωτο¬ 
βαθμίου Πειθαρχικού Συμβουλίου. Το Δευτεροβάθμιο 
Πειθαρχικό Συμβούλιο όταν δικάζει κατ’ έφεση που ασκεί¬ 
ται απότονΔιευθύνοντα Σύμβουλο δικαιούται να επιβάλει 
οποιαδήποτε ποινή από τις οριζόμενες στο άρθρο 30. 

13. Όλες οι ποινές εφεσιβάλλονται ενώπιον του Δευτε¬ 
ροβαθμίου Πειθαρχικού Συμβουλίου πληντωνποινώντης 
εγγράφου επιπλήξεως και του προστίμου που αντιστοιχεί 
σε αποδοχές τριών ημερών οι οποίες εφεσιβάλλονται μό¬ 
νο μέχρι το Πρωτοβάθμιο Πειθαρχικό Συμβούλιο. 

ΑΡΘΡΟ 43: ΠΡΟΔΙΚΑΣΙΑ ΣΤΗΝ ΠΟΛΥΜΕΛΗ ΔΙΑΔΙ¬ 
ΚΑΣΙΑ 

1. Την πειθαρχική αγωγή ενώπιοντου Πειθαρχικού Συμ¬ 
βουλίου εγείρει ο Διευθύνων Σύμβουλος της Εταιρείας, 
εάν κρίνει ότι το αδίκημα πρέπει να τιμωρηθεί με ποινή με¬ 
γαλύτερη από εκείνη που προβλέπεται από την πειθαρχι¬ 
κή δικαιοδοσία του. 

2. Κατά υπαλλήλου που έχει τεθεί σε αργία λόγω ποινι¬ 
κής δίωξης ή καταδίκης και επανέρχεται έπειτα σε ενέρ¬ 
γεια, εγείρεται υποχρεωτικά πειθαρχική αγωγή για τις 
πράξεις που διώχθηκε ή καταδικάσθηκε, εάν αυτό δεν 
έχει γίνει πριν από τη θέση του σε αργία. Η έγερση της πει¬ 
θαρχικής αγωγής απόκειται στην κρίση του Διευθύνοντος 
Συμβούλου, σε περίπτωση παύσης της ποινικής δίωξης ή 
απαλλαγής ή αθώωσης του διωχθέντος. 

3. Στην πειθαρχική αγωγή πρέπει να ορίζονται περιστα¬ 
τικά που συνιστούντο διωκόμενο αδίκημα, καθώς και τα 
στοιχεία της ενοχής που υπάρχουν. 

4. Η πειθαρχική αγωγή ή η έφεση υπέρτου Ο.Κ.Α.Α. κοι¬ 
νοποιείται στον εγκαλούμενο και μετά διαβιβάζεται μαζί 
με τον πειθαρχικό φάκελο που σχηματίσθηκε καθώς και 
το προσωπικό μητρώο του εγκαλου μένου στο γραμματέα 


του Πειθαρχικού Συμβουλίου. Ο εγκαλούμενος δικαιού¬ 
ται να λάβει γνώση του πειθαρχικού φακέλου πριν από τη 
συζήτηση της υπόθεσης και συντάσσεται γι’ αυτό πράξη, 
η οποία υπογράφεται από τον υπάλληλο στον οποίο βρί¬ 
σκεται ο φάκελος και από τον λαμβάνοντα γνώση ή αν αρ- 
νηθεί ο δεύτερος, μόνο από τον πρώτο. 

ΑΡΘΡΟ 44: ΔΙΑΔΙΚΑΣΙΑ ΠΕΙΘΑΡΧΙΚΩΝ ΣΥΜΒΟΥΛΙΩΝ 

1. Μετά την έγερση της πειθαρχικής αγωγής ή την 
άσκηση της έφεσης, ο Πρόεδρος του οικείου Πειθαρχι¬ 
κού Συμβουλίου προσδιορίζει την ημέρα της πειθαρχικής 
δίκης με πράξη που κοινοποιείται με απόδειξη στον διω¬ 
κόμενο ή εφεσείοντα πριν δέκα τουλάχιστον εργάσιμες 
ημέρες. Ο διωκόμενος ή εφεσείων δικαιούται μέσα σε έξι 
(6) εργάσιμες ημέρες από την κοινοποίηση σε αυτόν της 
παραπάνω πράξης να δηλώσει αν θα παραστεί κατά την 
εκδίκαση της υπόθεσης. Η παράσταση ή συμπαράσταση 
πληρεξουσίου δικηγόρου επιτρέπεται σε όλες τις περι¬ 
πτώσεις πειθαρχικής δίωξης ενώπιον όλων των Πολυμε¬ 
λών Πειθαρχικών Οργάνων. 

2. Το Πειθαρχικό Συμβούλιο δικαιούται να απαιτήσει την 
αυτοπρόσωπη παράσταση του διωκόμενου ενώπιόντουή 
του εφεσείοντος, καθώς και κάθε υπηρεσιακού παράγο¬ 
ντα. 

3. α. Το Πειθαρχικό Συμβούλιο αναβάλει τη δίκη οσάκις 
κρίνει αναγκαία την ενέργεια συμπληρωματικής ανάκρι¬ 
σης ή την εξέταση μάρτυρα ή την αυτοπρόσωπη παρά¬ 
σταση του διωκόμενου ή του εφεσείοντος ή του μάρτυρα. 

β. Σε περίπτωση αναβολής της δίκης για οποιοδήποτε 
λόγο, ο Πρόεδρος προσδιορίζει άλλη ημέρα γι’ αυτήν, την 
οποία γνωστοποιεί στο διωκόμενο ή τον εφεσείοντα 
έγκαιρα, σύμφωνα με τα παραπάνω ή αν αυτοί παρίστα- 
νται στο Συμβούλιο με προφορική ανακοίνωση προς αυ¬ 
τούς από τον Πρόεδρο η οποία καταχωρείται στα πρακτι¬ 
κά. 

γ. Για την περίπτωση αυτή οι προθεσμίες της παρ. 1 
μπορεί, κατά την κρίση του Προέδρου, να συντμηθούν. 

δ. Με την επιφύλαξη της περίπτωσης του εδαφίου (β) 
της παρούσης παραγράφου, κάθε πρόσκληση, γνωστο¬ 
ποίηση κ.λ.π. γίνεται με απόδειξη. Αν ο εφεσείων που κλή¬ 
θηκε από το Συμβούλιο, κατά τις διατάξεις της παραγρά¬ 
φου αυτής, δεν παραστεί κατά την εκδίκαση της έφεσής 
του, το Συμβούλιο μπορεί να αποφασίσει την απόρριψη 
της έφεσής του ως ανυποστήρικτης. 

4. Ο Πειθαρχικός Δικαστής εκτιμά τις αποδείξεις που 
παρασχέθηκαν κατ’ ελεύθερη κρίση και μπορεί για μόρ¬ 
φωση της κρίσης του να λάβει υπόψη και αποδεικτικά 
στοιχεία που δεν προκύπτουν από την πειθαρχική διαδι¬ 
κασία αλλά από άλλη νόμιμη διαδικασία, εφόσον έλαβε 
γνώση αυτών και ο διωκόμενος. 

5. Η απόφαση πρέπει να στηρίζεται σε αποδεδειγμένα 
πραγματικά γεγονότα και όχι σε απλές υπόνοιες, να είναι 
αιτιολογημένη τόσο για τη διαπίστωση της ενοχής, όσο 
και για την επιβολή και επιμέτρηση της ποινής. 

6. Κάθε πειθαρχική απόφαση εκδίδεται εγγράφως και 
μνημονεύονται σε αυτήν: 

α. Ο τόπος και ο χρόνος έκδοσης. 

β. Το όνομα, ο τίτλος και ο βαθμός αυτών που εκδίκασαν 
τη υπόθεση. 

γ. Το όνομα, ο βαθμός, ο τίτλος και ο κλάδος στον οποίο 
ανήκει ο υπάλληλος που κρίθηκε. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1319 


δ. Το αποδιδόμενο πειθαρχικό αδίκημα, ο χρόνος και ο 
τόπος της τέλεσης του. 

ε. Η απολογία και η τυχόν προφορική υποστήριξη αυτής 
ή η μη υποβολή απολογίας και η κλήση ή όχι σε προφορι¬ 
κή ανάπτυξη της απολογίας. 

στ. Η αιτιολογία της απόφασης. 

ζ. Αν λήφθηκε ομόφωνα ή κατά πλειοψηφία. 

η. Η αθώωση ή απαλλαγή του υπαλλήλου που κρίθηκεή 
η ποινή που επιβλήθηκε σε αυτόν. 

7. Η πειθαρχική απόφαση υπογράφεται από τον Πρόε¬ 
δρο και το Γραμματέατου Πειθαρχικού Συμβουλίου, πα- 
ραδίδεται μαζί με το σχετικό φάκελο στο Τμήμα Διοικητι¬ 
κού και Ανθρωπίνων Πόρων, με τη φροντίδα του οποίου 
επιδίδεται, με απόδειξη, στον κριθέντα και κοινοποιείται 
αντίγραφο αυτής στην Υπηρεσιακή μονάδα που υπηρετεί 
ο κριθείς. 

ΑΡΘΡΟ 45: ΕΝΔΙΚΑ ΜΕΣΑ ΣΤΗΝ ΠΟΛΥΜΕΛΗ ΔΙΑΔΙ¬ 
ΚΑΣΙΑ 

1. Οι αποφάσεις του Πρωτοβάθμιου Πειθαρχικού Συμ¬ 
βουλίου, που εκδίδονται σε πρώτο βαθμό, υπόκεινται σε 
έφεση ενώπιον του Δευτεροβαθμίου Πειθαρχικού Συμ¬ 
βουλίου. 

2. Έφεση δικαιούται να ασκήσει αυτός που καταδικά¬ 
στηκε, καθώς και ο Διευθύνων Σύμβουλος της εταιρείας 
υπέρ του Ο.Κ.Α.Α. 

3. Η έφεση ασκείται σε όλες τις παραπάνω περιπτώσεις, 
μέσα σε δέκα (10) εργάσιμες ημέρες από την κοινοποίη¬ 
ση της απόφασης. Η προθεσμία για την έφεση παρατεί- 
νεται λόγω ανωτέρας βίας κατά την κρίση του Δευτερο¬ 
βαθμίου Πειθαρχικού Συμβουλίου. 

4. Η έφεση κατατίθεται στο Τμήμα Διοικητικού και Αν¬ 
θρωπίνων Πόρων και πρωτοκολλείται και στη συνέχεια 
διαβιβάζεται αμέσως στον Πρόεδρο του Δευτεροβαθμί¬ 
ου Πειθαρχικού Συμβουλίου. Η έφεση του Διευθύνοντος 
Συμβούλου ασκείται με έγγραφό του προς τον Πρόεδρο 
του Δευτεροβαθμίου Πειθαρχικού Συμβουλίου. 

5. Η έφεση και η προθεσμία για την άσκηση της ανα¬ 
στέλλουν την εκτέλεση της απόφασης. 

6. Το Δευτεροβάθμιο Πειθαρχικό Συμβούλιο κρίνει με 
βάση τα προσκομισθέντα έγγραφα και αποδεικτικά στοι¬ 
χεία ενώπιον του Συμβουλίου που δίκασε πρωτόδικα, δι¬ 
καιούται όμως να δεχθεί και νέα αποδεικτικά στοιχεία ή να 
επιτρέψει και νέα αποδεικτικά μέσα. 

7. Αιτιάσεις για κακή σύνθεση οποιουδήποτε βαθμού 
Πειθαρχικού Συμβουλίου μπορεί να προβληθούν μόνο 
ενώπιοντου ιδίου Συμβουλίου και μέχρι πέρατος της απο¬ 
δεικτικής διαδικασίας. Αιτιάσεις που δεν προβλήθηκαν 
κατά τον παραπάνω τρόπο ενώπιον του Πρωτοβαθμίου 
Πειθαρχικού Συμβουλίου δεν μπορεί να αποτελέσουν λό¬ 
γο έφεσης. 

8. Το Δευτεροβάθμιο Πειθαρχικό Συμβούλιο όταν κρίνει 
επί εφέσεωςτου τιμωρηθέντος υπαλλήλου δεν μπορεί αν 
καταστήσει χειρότερη τη θέση του. 

9. Η απόφαση του Δευτεροβαθμίου Πειθαρχικού Συμ¬ 
βουλίου προσβάλλεται μόνο ενώπιον των αρμοδίων Δικα¬ 
στηρίων. 

ΑΡΘΡΟ 46: ΕΚΤΕΛΕΣΗ ΠΕΙΘΑΡΧΙΚΩΝ ΑΠΟΦΑΣΕΩΝ 

1. Η εκτέλεση των αποφάσεων όλων των οργάνων της 
μονομελούς και πολυμελούς πειθαρχικής δικαιοδοσίας 


γίνεται με τη φροντίδα του Τμήματος Διοικητικού και Αν¬ 
θρωπίνων Πόρων, στο οποίο περιέχονται αυτές μαζί με 
τους σχετικούς φακέλους. 

2. Το πρόστιμο υπολογίζεται σε όλες τις τακτικές απο¬ 
δοχές που είχε ο υπάλληλος κατά το χρόνο της έκδοσης 
της καταγνωστικής απόφασης και παρακρατείται εφάπαξ 
τον πρώτο μήνα μετά την τελεσιδικία της απόφασης, αν 
είναι κατώτερο ή ίσο με το 1 /5 των καθαρών μηνιαίων απο¬ 
δοχών. Διαφορετικά παρακρατείται τμηματικά και συνε¬ 
χώς σε μηνιαίες δόσεις ίσες με το 1/5 των καθαρών μηνι¬ 
αίων αποδοχών μέχρι της εξόφλησης. 

3. Ο υπάλληλος που τιμωρείται με την ποινή της προ¬ 
σωρινής παύσης ή οριστικής απόλυσης τίθεται εκτός 
υπηρεσίας μόλις κοινοποιηθεί σε αυτόν η τελεσίδικη πει¬ 
θαρχική απόφαση. Από την επομένη της κοινοποίησης 
παύουν οι αποδοχές του υπαλλήλου που απολύθηκε ορι¬ 
στικά και περικόπτονται οι μισές αποδοχές του υπαλλή¬ 
λου που παύθηκε προσωρινά. 

ΑΡΘΡΟ 47: ΠΕΙΘΑΡΧΙΚΟ ΜΗΤΡΩΟ 

1. Η εκτελεστή πειθαρχική απόφαση καταγνωστική ή 
απαλλακτική, καταχωρείται περιληπτικά στο μητρώο πει¬ 
θαρχικών ποινών, αντίγραφο δε της απόφασης μαζί με 
όλα τα έγγραφα της πειθαρχικής διαδικασίας, τίθεται 
στον οικείο υποφάκελο του ατομικού υπηρεσιακού φακέ¬ 
λου του υπαλλήλου. 

2. Οι πειθαρχικές αποφάσεις με εξαίρεση τις αποφά¬ 
σεις με τις οποίες επιβλήθηκε η ποινή της προσωρινής 
παύσης, διαγράφονται από το πειθαρχικό μητρώο και μα¬ 
ζί με όλα τα σχετικά έγγραφα αποσύρονται από τον οικείο 
υποφάκελο του ατομικού υπηρεσιακού φακέλου του 
υπαλλήλου μετά παρέλευση από την έκδοσή τους, του 
παρακάνω οριζόμένου χρόνου. 

α. Εκείνες με τις οποίες επιβλήθηκε η ποινή της έγγρα¬ 
φης παρατήρησης μετά την παρέλευση διετίας. 

β. Εκείνες με τις οποίες επιβλήθηκε ποινή προστίμου 
αποδοχών μέχρι δέκα πέντε (15) ημερών μετά παρέλευση 
τετραετίας. 

γ. Εκείνες με τις οποίες επιβλήθηκε ποινή προστίμου 
αποδοχών μέχρι ενός (1) μηνός μετά παρέλευση πενταε¬ 
τίας. 

δ. Οι λοιπές ποινές παραγράφονται μετά παρέλευση 
επταετίας. 

ΑΡΘΡΟ 48: ΛΟΓΟΙ ΛΥΣΗΣ ΤΗΣ ΥΠΑΛΛΗΛΙΚΗΣ ΣΧΕΣΗΣ 

Η υπαλληλική σχέση του τακτικού προσωπικού του 
Ο. Κ. Α. Α. λύεται για τους ίδιους λόγους που λύεται και των 
υπαλλήλων του Δημοσίου και των Ν.Π.Δ.Δ. και συγκεκρι¬ 
μένα: 

Με το θάνατο, την αποδοχή της παραίτησης, την έκ¬ 
πτωση και την απόλυση του υπαλλήλου. 

ΑΡΘΡΟ 49: ΠΑΡΑΙΤΗΣΗ 

1. Η παραίτηση από τον Ο.Κ.Α.Α. αποτελεί δικαίωμα του 
υπαλλήλου, που ασκείται σύμφωνα με τις διατάξεις του 
άρθρου αυτού. 

2. Η δήλωση της παραίτησης υποβάλλεται εγγράφως. 

3. Αίρεση, όροςήπροθεσμίαπουτυχόνπεριέχονται στη 
δήλωση της παραίτησης, θεωρούνται ως μη τεθέντες και 
δεν λαμβάνονται υπόψη. 

4. Υπάλληλος που έχει την κατά την παρ.11 του άρθρου 

16 του παρόντος Κανονισμού υποχρέωση δεν δικαιούται 
να παραιτηθεί πριν από την εκπνοή του οριζομένου στην 
παράγραφο αυτή χρόνου. 

5. Δήλωση παραίτησης λογίζεται ως μη υποβληθείσα αν 
κατά την προθεσμία για την αποδοχή της εκκρεμεί ή άρ¬ 
χισε πειθαρχική δίωξη για αδικήματα που επισύρουν την 
ποινή της οριστικής παύσης σύμφωνα με τις διατάξεις 
του παρόντος Κανονισμού ή ποινική δίκη σε βαθμό κα¬ 
κουργήματος ή πλημμελήματος, αν η ποινική ή πειθαρχι¬ 
κή δίωξη ασκηθεί μέσα σε δύο (2) μήνες απάτην υποβολή 
της παραίτησης και πριν την αποδοχή της. Σε περίπτωση 
άσκησης πειθαρχικής δίωξης μετά την υποβολή αίτησης 
παραίτησης, εφόσον η πειθαρχική υπόθεση δεν εκδικα- 
σθεί σε πρώτο βαθμό, εντός έξι (6) μηνών, ο υπάλληλος 
δικαιούται να υποβάλει νέα αίτηση παραίτησης κατά τους 
όρους του παρόντος άρθρου. 

6. Η αποδοχή της παραίτησης ή η διαπίστωση της αυ¬ 
τοδίκαιης λύσης της υπαλληλικής σχέσης λόγω υποβο¬ 
λής παραίτησης κατά τα οριζόμενα στο παρόν άρθρο, γί¬ 
νεται με απόφαση του Διευθύνοντος Συμβούλου η οποία 
κοινοποιείται με απόδειξη στον ενδιαφερόμενο. 

7. Ανπαρέλθει άπρακτη δίμηνη προθεσμία απάτην υπο¬ 
βολή της, η παραίτηση θεωρείται ότι έγινε δεκτή και λύε¬ 
ται αυτοδίκαια ή υπαλληλική σχέση. 

8. Ο υπάλληλος μέσα σε αποκλειστική προθεσμία ενός 
μηνάς από την υποβολή της αίτησης - παραίτησης, μπο¬ 
ρεί να την ανακαλέσει εγγράφως, εφόσον αυτή δεν έχει 
γίνει αποδεκτή σύμφωνα με την επόμενη παράγραφο. 

9. Η υπηρεσία δεν μπορεί να κάνει αποδεκτή την παραί¬ 
τηση πριν από την πάροδο δεκαπέντε (15) ημερών από 
την υποβολή της. 

10. Αν μέσα σε 15 ημέρες από την πάροδο δεκαπέντε 
(15) ημερών από την υποβολή της παραίτησης του ο 
υπάλληλος επανέλθει με δεύτερη αίτηση, εμμένοντας 
στην παραίτηση του, αυτή γίνεται αυτοδίκαια αποδεκτή 
και λύεται η υπαλληλική του σχέση από την ημέρα υπο¬ 
βολής της δεύτερης αίτησης. 

ΑΡΘΡΟ 50: ΑΠΟΛΥΣΗ 

1. Το προσωπικό απολύεται: 

α. Λόγω επιβολής της πειθαρχικής ποινής της οριστικής 
παύσεως κατά τα οριζόμενα στον παρόντα Κανονισμό. 

β. Λόγω στέρησης των πολιτικών δικαιωμάτων ή ποινι¬ 
κής καταδίκης σε ποινή τουλάχιστον πρόσκαιρης κάθειρ¬ 
ξης· 

γ. Λόγω σωματικής ή πνευματικής ανικανότητας, μετά 
από γνωμάτευση της Υγειονομικής Επιτροπής και αιτιο¬ 
λογημένη απόφαση του Διοικητικού Συμβουλίου του 
Ο.Κ.Α.Α. 

δ. Λόγω συμπλήρωσης του ορίου ηλικίας, σύμφωνα με 
τις εκάστοτε ισχύουσες διατάξεις. 

2. Οι υπηρετούντες κατά το χρόνο μετατροπής του 
Ο.Κ.Α.Α. σεΑ.Ε. (21.12.1998) διατηρούντο δικαίωμα επι¬ 
λογής του τρόπου συνταξιοδοτήσεως τους (υπαλληλικές 
ή κοινές διατάξεις). 

3. Σε περίπτωση που διαπιστωθεί σωματική ή πνευμα¬ 
τική ανικανότητα, κατά τα οριζόμενα στις παρ. 2 και 3 
του άρθρου 15 του παρόντος Κανονισμού, ο υπάλληλος 
απολύεται μετά από απόφαση του Διοικητικού Συμβου¬ 
λίου. 

4. Κατά της αποφάσεως του Διοικητικού Συμβουλίου 


της παρ. 3 του παρόντος άρθρου, ο υπάλληλος μπορεί να 
προσφύγει ενώπιον του αρμοδίου Δικαστηρίου. 

5.0 υπάλληλος απολύεται αυτοδικαίως απάτην υπηρε¬ 
σία όταν συμπληρώσει το όριο ηλικίας σύμφωνα με τα 
οριζόμενα από τον Υπαλληλικό Κώδικα και από τις εκά¬ 
στοτε ισχύουσες διατάξεις της εργατικής νομοθεσίας. 

6. Γιατην εφαρμογή τωνδιατάξεωντηςπαρ. 5 ως πραγ¬ 
ματική και συντάξιμη υπηρεσία, θεωρείται κάθε υπηρεσία 
που παρασχέθηκε, με οποιαδήποτε σχέση εργασίας στον 
Ο.Κ.Α.Α, το Δημόσιο, τους Ο.Τ.Α., τις ΔΕΚΟ, καθώς και 
αυτή που αναγνωρίζεται από τις εκάστοτε ισχύουσες συ- 
νταξιοδοτικές διατάξεις. Η απόλυση του υπαλλήλου για 
οποιοδήποτε από τους αναφερόμενους στο άρθρο αυτό 
λόγους, γίνεται με απόφαση του Διευθύνοντος Συμβού¬ 
λου, η οποία κοινοποιείται υποχρεωτικά με απόδειξη στον 
απολυόμενο. 

7. Η λύση της υπαλληλικής σχέσης στις περιπτώσεις 
απόλυσης του άρθρου αυτού επέρχεται: 

α. Στην περίπτωση επιβολής της πειθαρχικής ποινής 
της οριστικής παύσης από την ημέρα επίδοσης στον απο¬ 
λυόμενο της οριστικής απόφασης. 

β. Στην περίπτωση της παρ. 1 β από την ημερομηνία δη¬ 
μοσίευσης της καταδικαστικής απόφασης, αν κατ’ αυτής 
δεν επιτρέπεται η άσκηση ένδικων μέσων ή από την ημε¬ 
ρομηνία κατά την οποία η απόφαση κατέστη αμετάκλητη. 

γ. Στην περίπτωση της απόλυσης λόγω σωματικής ή 
πνευματικής ανικανότητας ή λόγω κατάργησης θέσης 
από τη λήξη του χρόνου της δικαιούμενης αναρρωτικής 
άδειας ή του κατά το άρθρο 15 χρόνου της διαθεσιμότη¬ 
τας λόγω ανικανότητας, επέρχεται και πριν από την εξά¬ 
ντληση του παραπάνω χρόνου, από της κοινοποιήσεως 
στον απολυόμενο υπάλληλο της οριστικής απόφασηςτου 
Διοικητικού Συμβουλίου. Γ ια τους υπηρετούντες την 31η 
.12.1998, δεν καταργούνται οι θέσεις που κατέχουν, αλλά 
οι υπάλληλοι αυτοί καταλαμβάνουν υποχρεωτικά προσω¬ 
ποπαγείς θέσεις οι οποίες καταργούνται αυτοδικαίως με¬ 
τά τη συνταξιοδότησή τους. 

δ. Στην περίπτωση απόλυσης λόγω συμπλήρωσης του 
ορίου ηλικίας, από την ημερομηνία συμπλήρωσης αυτής 
και σύμφωνα με τις εκάστοτε ισχύουσες διατάξεις. 

ε. Τυχόν ευνοϊκότερες διατάξεις παραμένουν σε ισχύ. 

ΑΡΘΡΟ 51: ΔΙΑΘΕΣΙΜΟΤΗΤΑ 

1. Ο υπάλληλος τίθεται σε διαθεσιμότητα λόγω ασθέ¬ 
νειας σύμφωνα με τις διατάξεις των επομένων άρθρων. 

2. Κατά τη διάρκεια της διαθεσιμότητας του υπαλλήλου 
παύει η άσκηση των καθηκόντωντου υπαλλήλου κύριων ή 
παρεπομένων. 

ΑΡΘΡΟ 52: ΔΙΑΘΕΣΙΜΟΤΗΤΑ ΛΟΓΩ ΑΣΘΕΝΕΙΑΣ 

1. Ο υπάλληλος τίθεται αυτεπάγγελτα ή με αίτηση του 
σε διαθεσιμότητα λόγω ασθένειας μετά από απόφαση 
του Διοικητικού Συμβουλίου, όταν η ασθένεια του παρα- 
τείνεται πέρα από τη λήξη χορηγηθείσας αναρρωτικής 
άδειας και είναι της κατά την κρίση της αρμόδιας Υγειο¬ 
νομικής Επιτροπής, ιάσιμη. 

2. Η διαθεσιμότητα αρχίζει από τη λήξη της αναρρωτι¬ 
κής αδείας και δεν μπορεί να υπερβεί το ένα έτος και για 
τα δυσίατα νοσήματα τα δύο. 

3. Κατά το τελευταίο δεκαπενθήμερο πριν από τη λήξη 
του ανωτάτου ορίου διαθεσιμότητας οι αρμόδιες Υγειο- 

νομικές Επιτροπές, υποχρεούνται να γνωμοδοτήσουνπε¬ 
ρί της ικανότητας του υπαλλήλου για άμεση ανάληψη κα¬ 
θηκόντων. Αν η Επιτροπή γνωματεύσει αρνητικά, ο υπάλ¬ 
ληλος απολύεται υποχρεωτικά, σύμφωνα μετά οριζόμε¬ 
να στον παρόντα Κανονισμό. Ο υπάλληλος μπορεί να 
παραπεμφθεί για εξέταση στην αρμόδια Υγειονομική Επι¬ 
τροπή, ύστερα από αίτηση του ή αυτεπάγγελτα και πριν 
από το χρόνο της λήξης της διαθεσιμότητας. Στην περί¬ 
πτωση αυτή, αν η Επιτροπή γνωματεύσει αρνητικά, ο 
υπάλληλος απολύεται υποχρεωτικά με τη λήξη του χρό¬ 
νου διαθεσιμότητας. 

ΑΡΘΡΟ 53: ΑΠΟΔΟΧΕΣ ΔΙΑΘΕΣΙΜΟΤΗΤΑΣ 

1. Ο υπάλληλος κατά τη διάρκεια της διαθεσιμότητας 
δικαιούται τα 3/4 των αποδοχών του. 

2. Επιδόματα ασθένειας που καταβάλλονται από ασφα¬ 
λιστικούς οργανισμούς, κατά τη διάρκεια της διαθεσιμό¬ 
τητας, εκπίπτουν απάτης αποδοχέςτου υπαλλήλου, εφό¬ 
σον η ασφάλιση του, θεμελιώνεται και στη συνεισφορά 
του Ο.Κ.Α.Α. 

ΑΡΘΡΟ 54: ΑΥΤΟΔΙΚΑΙΗ ΘΕΣΗ ΣΕ ΑΡΓΙΑ 

1. Τίθεται αυτοδικαίως σε αργία ο υπάλληλος του 
Ο.Κ.Α.Α., ο οποίος στερήθηκε την προσωπική του ελευ¬ 
θερία, ύστερα από ένταλμα προσωπικής κράτησης ή με 
δικαστική απόφαση. 

2. Σε αργία τίθεται, αυτοδικαίως, ο τακτικός υπάλληλος 
του Ο.Κ.Α.Α, στον οποίο επιβλήθηκε η ποινή της προσω¬ 
ρινής παύσης και μέχρι την τελεσιδικία της απόφασης ή 
της οριστικής παύσης. Η αργία αρχίζει από την κοινοποί¬ 
ηση της πειθαρχικής απόφασης και λήγει την τελευταία 
ημέρα της προθεσμίας άσκησης προσφυγής κατά της 
απόφασης της. 

3. Ο υπάλληλος επανέρχεται αυτοδικαίως στα καθήκο¬ 
ντα του εάν εκλείψει ο λόγος για τον οποίο έχει τεθεί σε 
αργία. 

ΑΡΘΡΟ 55: ΔΥΝΗΤΙΚΗ ΘΕΣΗ ΣΕ ΑΡΓΙΑ - ΑΝΑΣΤΟΛΗ 
ΑΣΚΗΣΗΣ ΚΑΘΗΚΟΝΤΩΝ 

1. Ο τακτικός υπάλληλος του Ο.Κ.Α.Α., μπορεί να τεθεί 
σε αργία εάν έχει ασκηθεί εναντίον του: α) ποινική δίωξη 
γιο αδίκημα το οποίο μπορεί να επισύρειτην έκπτωση από 
την υπηρεσία και προκειμένου για το αδίκημα παράβασης 
καθήκοντος, εφόσον έχει παραπεμφθεί στο ακροατήριο 
β) πειθαρχική δίωξη για παράπτωμα το οποίο μπορεί να 
επισύρει την ποινή της οριστικής παύσης. 

2. Η πράξη για τη θέση υπαλλήλου του Ο.Κ.Α.Α. σε αρ¬ 
γία ή την επαναφορά από αυτήν εκδίδεται από το Δευτε¬ 
ροβάθμιο Πειθαρχικό Συμβούλιο. 

3. Για να τεθεί ο υπάλληλος σε αργία απαιτείται προη¬ 
γούμενη ακρόαση του. 

4. Μετά την πάροδο έτους από τη θέση του υπαλλήλου 
σε αργία, το Δευτεροβάθμιο Πειθαρχικό Συμβούλιο υπο- 
χρεούται να αποφανθεί για τη συνέχιση ή μη της αργίας. 
Η αργία αρχίζει από την κοινοποίηση της σχετικής πρά¬ 
ξης. Ο υπάλληλος επανέρχεται στα καθήκοντα του, από 
την κοινοποίηση της πράξης επαναφοράς ή αυτοδικαίως 
από την τελεσιδικία της ποινικής απόφασης που δεν συ¬ 
νεπάγεται έκπτωση ή της πειθαρχικής απόφασης η οποία 
δεν επιβάλλει την ποινή της οριστικής παύσεως. 


ΑΡΘΡΟ 56: ΣΥΝΕΠΕΙΕΣ ΤΗΣ ΑΡΓΙΑΣ 

1. Ο τακτικός υπάλληλος του Ο.Κ.Α.Α, που τελεί σε κα¬ 
τάσταση αργίας απέχει από την άσκηση των κυρίων και 
παρεπομένων καθηκόντων του. 

2. Στον υπάλληλο που τελεί σε κατάσταση αργίας κατα¬ 
βάλλεται το ήμισυ των αποδοχώντου. Το υπόλοιπο ήμισυ 
ή μέρος αυτού μπορεί να αποδοθεί σε αυτόν μετά από ει¬ 
δικά αιτιολογημένη απόφαση του Δευτεροβάθμιου Πει¬ 
θαρχικού Συμβουλίου, εφόσον απαλλαγεί με τελεσίδικη 
δικαστική απόφαση. Εάν ο υπάλληλος απαλλαγεί από κά¬ 
θε πειθαρχική ευθύνη ή αποδειχθεί αβάσιμη η υπόνοια για 
άτακτη διαχείριση, επιστρέφεταιτο μέρος των αποδοχών 
του που παρακρατήθηκε. 

ΑΡΘΡΟ 57: ΣΥΓΚΡΟΤΗΣΗ ΕΠΙΤΡΟΠΩΝ 

1. Με απόφαση του Διοικητικού Συμβουλίου ή του Διευ- 
θύνοντος Συμβούλου μπορεί να συγκροτούνται επιτρο¬ 
πές από τακτικούς υπαλλήλους του Ο.Κ.Α,Α. για τη μελέ¬ 
τη διαφόρων εργασιών που αφορούν τον Οργανισμό ή 
την εκτέλεση διαφόρων εργασιών που σχετίζονται με της 
επί μέρους δραστηριότητες αυτού. 

2. Στα μέλη των Επιτροπών (τακτικά και αναπληρωματι¬ 
κά), καταβάλλεται ειδική αποζημίωση το ύψος της οποίας 
καθορίζεται, μη υπαρχούσης ΣΣΕ, με απόφαση του Διοι¬ 
κητικού Συμβουλίου ή του Διευθύνοντος Συμβούλου. 

ΑΡΘΡΟ 58: ΜΕΤΑΚΙΝΗΣΕΙΣ ΕΝΤΟΣ ΕΔΡΑΣ 

1. Ως έδρα κατά την έννοια του παρόντος άρθρου θεω¬ 
ρείται η ευρύτερη περιφέρεια της Αττικής με την επιφύ¬ 
λαξη τηςπαραγράφου 2του άρθρου 59του παρόντος Κα¬ 
νονισμού. 

2. Η μετακίνηση εντός έδρας πραγματοποιείται με έγ¬ 
γραφη εντολή που υπογράφεται από τον αρμόδιο Διευ¬ 
θυντή. 

3. Γιατις μετακινήσεις εντός έδρας καταβάλλονται στον 
υπάλληλο έξοδα κίνησης, που, μη υπαρχούσης ΣΣΕ, κα¬ 
θορίζονται με απόφαση του Διευθύνοντος Συμβούλου. 

ΑΡΘΡΟ 59: ΜΕΤΑΚΙΝΗΣΕΙΣ ΕΚΤΟΣ ΕΔΡΑΣ 

1. Ως ημέρα εκτός έδρας θεωρείται κάθε ημέρα μετακί¬ 
νησης του υπαλλήλου από την έδρα του, για εκτέλεση ερ¬ 
γασίας, ανεξάρτητα εάν διανυκτερεύει ή επιστρέφει αυ¬ 
θημερόν. 

2. Ως μετακίνηση εκτός έδρας θεωρείται κάθε μετακί¬ 
νηση του υπαλλήλου σε απόσταση άνω των τριάντα (30) 
χιλιομέτρων από τις εγκαταστάσεις του Ο. Κ.Α.Α. 

3. Για κάθε μετακίνηση του υπαλλήλου εκτός έδρας 
απαιτείται η προηγούμενη έκδοση σχετικής εντολής, που 
υπογράφεται από τον Διευθύνοντα Σύμβουλο ή το εξου¬ 
σιοδοτημένο από αυτόν όργανο και στην οποία πρέπει να 
αναγράφονται: 

α. Το ονοματεπώνυμο του μετακινούμενου υπαλλήλου. 

β. Το μέσο μετακίνησης (υπηρεσιακό αυτοκίνητο ή μα¬ 
ζικό μέσο μεταφοράς ή ιδιόκτητο μεταφορικό μέσο). 

γ. Η αιτία της μετακίνησης. 

δ. Ο αριθμός των ημερών εκτός έδρας. 

Σε εξαιρετικές περιπτώσεις επείγουσας μετακίνησης 
με προφορική εντολή, παρέχεται γραπτή έγκριση εκ των 
υστέρων. 

4. Ο μετακινούμενος εκτός έδρας υπάλληλος δικαιού¬ 
ται να εισπράξει από τον Ο.Κ.Α.Α.: 

α. Το αντίτιμο των εισιτηρίων ή σε περίπτωση μετακίνη¬ 
σης με ιδιόκτητο μεταφορικό μέσο, τη χιλιομετρική απο¬ 
ζημίωση και τη δαπάνη διοδίων. 

β. Τα μικροέξοδα ταξιδιού που αντιστοιχούν στο 10% 
του αντιτίμου των εισιτηρίων ή της χιλιομετρικής αποζη¬ 
μίωσης. 

γ. Τα έξοδα διανυκτέρευσης σε ξενοδοχείο (Α κατηγο¬ 
ρίας μέχρι Διευθυντή, Β κατηγορίας για τους υπόλοι¬ 
πους). 

δ. Τα έξοδα διατροφής. 

ε. Αποζημίωση. 

Σε περίπτωση μετάβασης εκτός έδρας και επιστροφής 
αυθημερόν, τα έξοδα αυτά περιορίζονται στο μισό. Το 
ίδιο ισχύει και για την ημέρα επιστροφής μετά από διανυ- 
κτέρευση εκτός έδρας. Τα ποσά των εξόδων, καθώς και 
όποια άλλη αποζημίωση δικαιούται ο μετακινούμενος 
υπάλληλος, μη υπαρχούσης ΣΣΕ, καθορίζονται με από¬ 
φαση του Διευθύνοντος Συμβούλου. 

5. Εάν η μετακίνηση εκτός έδρας πραγματοποιείται με¬ 
τά από πρόσκληση, ο Ο. Κ.Α.Α. υποχρεούταινα καλύψει τα 
έξοδα που δεν καλύπτει ο προσκαλών. 

Σε περίπτωση που ο προσκαλών καλύπτει το σύνολο 
των εξόδων ή μέρος αυτών, στο οποίο περιλαμβάνονται 
καιτα έξοδα διατροφής ο Ο.Κ.Α.Α. πέραντων άλλων οφεί¬ 
λει να καταβάλει στον υπάλληλο και ποσό ίσο με το 1/4 
των εξόδων διατροφής για κάθε ημέρα εκτός έδρας για 
την κάλυψη των μικροεξόδωντου. 

6. Τα απαιτούμενα δικαιολογητικά για την καταβολή των 
αναγραφομένων στην παρ. 4 εξόδων είναι τα ακόλουθα: 

α. Η εντολή μετακίνησης. 

β. Το ημερολόγιο κίνησης που υπογράφεται από τον με¬ 
τακινούμενο υπάλληλο και τον Διευθύνοντα Σύμβουλο ή 
το εξουσιοδοτημένο από αυτόν όργανο. 

γ. Τα εισιτήρια και οι αποδείξεις καταβολής των διο¬ 
δίων. 

δ. Το τιμολόγιο του ξενοδοχείου. 

ΑΡΘΡΟ 60: ΜΕΤΑΚΙΝΗΣΕΙΣ ΣΤΟ ΕΞΩΤΕΡΙΚΟ 

1. Οι μετακινήσεις στο εξωτερικό, για εκτέλεση υπηρε¬ 
σίας, πραγματοποιείται μετά από σχετική απόφαση του 
Διοικητικού Συμβουλίου. 

Στην απόφαση αυτή αναγράφονται ο τόπος προορι¬ 
σμού, το μέσο μετακίνησης, οι ημέρες παραμονής στο 
εξωτερικό και ο σκοπός της μετακίνησης. 

2. Στον υπάλληλο που μετακινείται στο εξωτερικό για 
εκτέλεση υπηρεσίας, καταβάλλονται από τον Ο.Κ.Α.Α. 

α. Το αντίτιμο των εισιτηρίων 

β. Τα έξοδα διανυκτέρευσης σε ξενοδοχείο Β' Κατηγο¬ 
ρίας με πρωινό, τα οποία υπολογίζονται και καταβάλλο¬ 
νται στο νόμισμα της χώρας μετάβασης ή σε Ευρώ. 

γ. Ημερήσια αποζημίωση ίση με το 1/25 του συνόλου 
των μηνιαίων αποδοχών. Η ημερήσια αυτή αποζημίωση 
καταβάλλεται από την ημέρα αναχώρησης μέχρι την ημέ¬ 
ρα επανόδου. 

3. Εάν η μετακίνηση πραγματοποιείται μετά από πρό¬ 
σκληση, ο Ο. Κ.Α.Α. υποχρεούταινα καλύψει τα έξοδα που 


δεν καλύπτει ο προσκαλών. Σε περίπτωση που ο προσκα¬ 
λών καλύπτει το σύνολο των εξόδων ή μέρος αυτών, στο 
οποίο περιλαμβάνονται και οι δαπάνες, ο Ο.Κ.Α.Α πέραν 
των άλλων οφείλει να καταβάλλει στον υπάλληλο ποσό 
ίσο με το 1/4 της κατά το εδαφ. (γ) της προηγουμένης πα¬ 
ραγράφου αποζημίωσης, για κάθε ημέρα παραμονής στο 
εξωτερικό, για την κάλυψη των μικροεξόδων του. 

4. Ως της τα απαιτούμενα δικαιολογητικά για την κατα¬ 
βολή των κατά της παραγράφου 2 και 3 του παρόντος άρ¬ 
θρου εξόδων και λοιπών αποζημιώσεων ισχύον ανάλογα 
η διάταξη της παραγράφου 7του προηγουμένου άρθρου. 

ΑΡΘΡΟ 61: ΝΟΜΙΚΗ ΚΑΛΥΨΗ 

1. Οι εργαζόμενοι στον Ο.Κ.Α.Α. κατά την άσκηση των 
καθηκόντων τους δικαιούνται πλήρους νομικής υποστή¬ 
ριξης και κάλυψης από την Υπηρεσία και από εξωτερικά 
δικηγορικά γραφεία. Το ποσόν του γραφείου για τη νομι¬ 
κή κάλυψη καθορίζεται με απόφαση του Διοικητικού Συμ¬ 
βουλίου του Ο.Κ.Α.Α. και συμβαδίζει με τον πίνακα αμοι- 
βώντου Δ.Σ.Α. 

2. Η νομική κάλυψη επεκτείνεται και στην περίπτωση 
διεκδίκησης αποζημίωσης κατά τρίτου σε περίπτωση τε¬ 
λεσίδικης αθωωτικής απόφασης. 

ΑΡΘΡΟ 62: ΕΚΤΑΚΤΟ ΠΡΟΣΩΠΙΚΟ 

1. Απρόβλεπτες και επείγουσες είναι οι ανάγκες που 
προκαλούνται από γεγονότα όπως οι σεισμοί, οι πλημμύ¬ 
ρες, οι παγετοί, οι πυρκαγιές και άλλα γεγονότα από τα 
οποία προκύπτει άμεσος κίνδυνος ζωής ή περιουσίας. 

2. Για την κάλυψη των απρόβλεπτων και επειγουσών 
αναγκών, που δεν μπορούν να καλυφθούν με το υπηρε¬ 
τούν τακτικό προσωπικό .επιτρέπεται η πρόσληψη έκτα¬ 
κτου προσωπικού με σύμβαση εργασίας ορισμένου χρό¬ 
νου. 

3. Η διαπίστωση του απρόβλεπτου και επείγοντος της 
ανάγκης, ο αριθμός του αναγκαίου προσωπικού, η ειδικό¬ 
τητα αυτού, καθώς και η διάρκεια της απασχόλησης μέσα 
στο καθοριζόμενο με την προηγούμενη παράγραφο όριο, 
γίνεται με απόφαση του Διοικητικού Συμβουλίου της εται¬ 
ρείας. 

4. Η επιλογή του προσωπικού αυτού ενεργείται ελεύθε¬ 
ρα κατά την κρίση του Διοικητικού Συμβουλίου με τη δια¬ 
δικασία που αποφασίζει αυτό. 

5. Κατώτατο όριο ηλικίας για την πρόσληψη του προ¬ 
σωπικού αυτού ορίζεται το 18ο έτος συμπληρωμένο. 

ΑΡΘΡΟ 63: ΑΚΡΟΤΕΛΕΥΤΙΟ ΑΡΘΡΟ 

Όσα θέματα δεν προβλέπονται στον παρόντα Κανονι¬ 
σμό ρυθμίζονται με αποφάσεις του Διοικητικού Συμβου¬ 
λίου του Ο. Κ.Α.Α. στο πλαίσιο των γενικών ρυθμίσεων από 
την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 16 Ιανουάριου 2004 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΓΕΩΡΓΙΑΣ 

ΚΙΜΩΝ ΚΟΥΛΟΥΡΗΣ ΓΕΩΡΓΙΟΣ ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ.9 γ - 6-ΠΊ3ΪΙ: \λ/θ 0 ιτι 351 θγ @ βΐ.ςι - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410) 597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

Γιατα ΦΕΚ από 1 μέχρι 16 σελίδες σε 1 θυΐΌ, προσαυξανόμενη κατά 0,20 θιιιό για κάθε επιπλέον οκτασέλιδο ή μέρος αυτού. 


• Για τα φωτοαντίγραφα ΦΕΚ σε 0,15 θογο ανά σελίδα. 

Σε μορφή ΟΟ: 

Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ :210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων 1ϋ\Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































